ส่วนที่ 1

  การประกอบธุรกิจ

1. นโยบายและภาพรวมการประกอบธุรกิจ

  1.1 วิสัยทัศน์ วัตถุประสงค์ เป้าหมาย หรือกลยุทธ์ในการดำเนินงานของกลุ่มบริษัท

-   วิสัยทัศน์: เป็นบริษัทชั้นนำด้านการผลิต และนำเสนอข่าวสาร
    สาระและความบันเทิงที่ให้คุณค่าสูงสุด

-   วัตถุประสงค์:

  เป็นผู้นำในธุรกิจที่ดำเนินการ อย่างต่อเนื่อง
  เข้าถึงผู้ชมได้กว้างและลึกให้มีความสัมพันธ์เหนียวแน่นมั่นคง ใช้ทรัพยากรที่มีอย่างมีประสิทธิภาพ
  สร้างความพึงพอใจในงาน ให้บริการคู่ค้าได้อย่างดี สร้างผลตอบแทนที่ดีให้แก่ผู้มีส่วนร่วมทุกฝ่าย

-   เป้าหมาย

-   เป็นผู้นำในธุรกิจผลิตจัดหานำเสนอข่าวสารสาระบันเทิง ที่เป็นที่ยอมรับของสังคม
    มีส่วนแบ่งตลาดสูงสุด

-   ขยายงานสร้างโอกาสให้สามารถดำเนินธุรกิจได้อย่างต่อเนื่อง ตลอดไป

-   ขยายงานทั้งในด้านกว้างและเชิงลึก เพื่อให้บริการผู้ชมและคู่ค้าให้ได้ทั้งกว้างและลึกมากขึ้น
    สร้างความสัมพันธ์ที่รอบด้าน เหนียวแน่น มั่นคง

-   สร้างโอกาสให้ได้ใช้ทรัพยากรที่มีอย่างมีประสิทธิภาพสูงสุด

-   สร้างความพึงพอใจในงานของบุคคลากรของเราให้สูงขึ้น ให้สามารถดึงดูด ชักชวน พัฒนา
    รักษา คนมีผีมือให้มาร่วมงานกับเราได้มากขึ้น และอยู่ร่วมงานกับเรานานขึ้น

-   สร้างผลตอบแทนให้แก่ผู้ถือหุ้นในอัตราที่สูงได้อย่างต่อเนื่อง ตลอดไป

-   กลยุทธ์ในการดำเนินงานของกลุ่มบริษัท

-   มีบุคลิกชัดเจน มุ่งให้บริการกลุ่มคนดูที่ชัดเจนในแต่ละช่วงเวลา

-   หาช่องทางใหม่ให้เข้าถึงผู้ชมให้ได้กว้างและลึกมากขึ้น รวมถึงการสร้างช่องรายการใหม่

-   ใช้ทรัพยากรที่มีในการขยายงาน รวมทั้งในการสร้าง-ประชาสัมพันธ์ช่องรายการใหม่
    เร่งสร้างผู้ชม ลดระยะเวลาลงทุนสร้างผู้ชมให้สั้นที่สุด
    ช่วยให้การใช้รายการและบุคคลากรที่มีอย่างมีประสิทธิภาพสูงสุด

-   พยายามใช้ทรัพยากร บุคลากร คู่ค้า ความสัมพันธ์เดิม ในการดำเนินการ ในการขยายงาน
    ในการสร้างช่องรายการใหม่ แม้ช่องรายการใหม่จะมีบุคลิกที่แปลกต่างออกไปจากเดิม
    ซึ่งจะเป็นการสร้างความคุ้นเคยกับผู้ชมได้ง่ายและเร็วขึ้น ช่วยให้การบริหารทรัพยากร
    บุคคลากร คู่ค้า ของ“บีอีซี”โดยรวมดีขึ้นด้วย

-   ใช้การขยายงาย/สร้างช่องรายการใหม่เป็นโอกาส ในการสรรหาคนใหม่ๆ/ทีมงานใหม่ๆ
    ที่มีฝีมือให้เข้ามาร่วมงาน เพิ่มมุมมองใหม่ๆ ให้กว้างหลากหลายขึ้น
    ช่วยให้องค์กรโดยรวมเข็มแข็ง แข็งแกร่งขึ้น

  การดำเนินธุรกิจของกลุ่มบีอีซี เวิลด์

  ณ วันที่ 31 ธันวาคม 2556 กลุ่มบีอีซี เวิลด์ ประกอบด้วย บริษัท บีอีซี เวิลด์ จำกัด (มหาชน)
  ซึ่งเป็นบริษัทใหญ่ โดยมีบริษัทย่อยจำนวน 24 บริษัท และบริษัทร่วม จำนวน 2 บริษัท
  สามารถแยกออกเป็นกลุ่มตามลักษณะของธุรกิจที่ดำเนินกิจการได้ดังนี้

1.  กลุ่มธุรกิจดำเนินการออกอากาศและสื่อโฆษณา ประกอบด้วย

    1.  ดำเนินงานออกอากาศโทรทัศน์ แยกเป็น:

        -   โทรทัศน์ปกติ ดำเนินการโดยบริษัท บางกอกเอ็นเตอร์เทนเม้นต์ จำกัด
            ดำเนินธุรกิจบริหารการออกอากาศโทรทัศน์สถานีวิทยุโทรทัศน์ไทยทีวีสีช่อง 3
            ในระบบโทรทัศน์อนาล็อก (Analogue) ภาคพื้นดิน ครอบคลุมพื้นที่ทั่วประเทศ
            ภายใต้สัญญาร่วมดำเนินกิจการฯกับ อ.ส.ม.ท. และในปี พ.ศ. 2557 นี้
            จะเริ่มดำเนินการออกอากาศอีก 3 ช่องรายการ ในระบบโทรทัศน์ดิจิตอล
            (Digital) ภาคพื้นดิน โดยบริษัท บีอีซี – มัลติมีเดีย จำกัด

        -   โทรทัศน์ระบบบอกรับเป็นสมาชิก กลุ่มบีอีซี เวิลด์
            ได้ให้ความสนใจในการดำเนินการโทรทัศน์ระบบบอกรับเป็นสมาชิก
            และมองหาช่องทางส่งสัญญาณไปยังผู้ชมทั้งในประเทศและประเทศต่างๆ ทั่วโลก
            โดยได้เคยทดลองส่งสัญญาณไปยังประเทศญี่ปุ่น และสหรัฐอเมริกาแล้ว
            และขณะนี้อยู่ในระหว่างการสรรหาผู้ร่วมดำเนินการในประเทศต่างๆ เพิ่มเติม

    2.  ดำเนินงานธุรกิจวิทยุ โดยบริษัท บางกอกเอ็นเตอร์เทนเม้นต์ จำกัด
        ดำเนินการออกอากาศวิทยุคลื่นเอฟ เอ็ม สถานีวิทยุ อสมท. 105.5 เมกะเฮิรตซ์,
        บริษัท ยูแอนด์ไอ คอร์โปเรชั่น จำกัด ดำเนินการออกอากาศวิทยุคลื่นเอฟ เอ็ม 95.5
        เมกะเฮิรตซ์, โดยมีบริษัท บีอีซี-เทโร เรดิโอ จำกัด (เดิมชื่อ บริษัท เวอร์จิ้น
        บีอีซี-เทโร เรดิโอ (ประเทศไทย) จำกัด) เป็นผู้ขายเวลาโฆษณา
        และให้คำปรึกษาด้านการพัฒนารายการ
        นอกจากนี้เนื่องจากความชำนาญในการดำเนินงานธุรกิจวิทยุ บริษัท บีอีซี-เทโร
        เอ็นเตอร์เทนเม้นท์ จำกัด (มหาชน) และบริษัท บีอีซี-เทโร เรดิโอ จำกัด
        จึงได้ร่วมจัดรายการให้กับคลื่นวิทยุเอฟ เอ็ม 98.0 เมกะเฮิรตซ์ ตั้งแต่ต้นปี พ.ศ.
        2557 นี้

  1.3 ธุรกิจสื่อใหม่ ได้แก่ ธุรกิจที่เกี่ยวเนื่องกับอินเตอร์เน็ต และโทรศัพท์มือถือ
  ดำเนินการโดยบริษัท บีอีซีไอ คอร์ปอร์เรชั่น จำกัด
  อีกทั้งกำลังมองหาช่องทางดำเนินธุรกิจโทรทัศน์ผ่านดาวเทียม โดยบริษัท บางกอกแซทเทิลไลท์
  แอนด์ เทเลคอมมิวนิเคชั่น จำกัด และบริษัท แซทเทิลไลท์ ทีวี บรอดคาสติ้ง จำกัด และมีบริษัท
  บีอีซี-เทโร แอ๊พพ์ จำกัด ดำเนินการด้านจำหน่ายหนังสือออนไลน์ หนังสืออิเล็กทรอนิกส์
  (E-book) และธุรกิจเทคโนโลยีสารสนเทศอื่นที่เกี่ยวข้อง

1.  กลุ่มธุรกิจดำเนินการจัดหา-ผลิตรายการ และจัดจำหน่ายรายการ ประกอบด้วย

  2.1 จัดหา-ผลิตและจัดจำหน่ายรายการบันเทิงและสารคดี โดยบริษัท บีอีซี เวิลด์ จำกัด
  (มหาชน), บริษัท รังสิโรตม์วนิช จำกัด, บริษัท นิวเวิลด์ โปรดั๊กชั่น จำกัด, บริษัท
  บางกอกเทเลวิชั่น จำกัด, บริษัท ทีวีบี ทรี เน็ตเวอร์ค จำกัด, บริษัท บีอีซี อินเตอร์เนชั่นแนล
  ดิสทริบิวชั่น จำกัด, และบริษัท บีอีซี-เทโร เอ็นเตอร์เทนเม้นท์ จำกัด (มหาชน); โดยมีบริษัท
  ฟอร์เอฟเวอร์ บีอีซี-เทโร จำกัด ดำเนินการจัดหา-ผลิตรายการ
  เพื่อออกอากาศในประเทศสาธารณรัฐแห่งสหภาพเมียนมาร์

  2.2 จัดหา-ผลิตรายการแสดงโชว์/คอนเสิร์ต และจัดกิจกรรมรณรงค์ต่างๆ ดำเนินการโดย
  บริษัท บีอีซี-เทโร เอ็นเตอร์เทนเม้นท์ จำกัด (มหาชน); นอกจากนี้ ยังมีบริษัท บีอีซี-เทโร
  ซีเนริโอ จำกัด ดำเนินการจัดแสดงละครบนเวที; บริษัท บีอีซี-เทโร ทรู วิชั่นส์ จำกัด
  ดำเนินธุรกิจจัดงาน และบริการกิจกรรมด้านกีฬา และบริษัท บีอีซี-เทโร ศาสน จำกัด
  ดำเนินการด้านการบริหารและจัดการสโมสรฟุตบอล และบริษัทไอเอ็มจี บีอีซี-เทโร สปอร์ตส
  แอนด์ เอ็นเตอร์เทนเม้นท์ จำกัด ดำเนินการจัดการแข่งขันกีฬา การประกวด
  และการแสดงโชว์; โดยมีบริษัท ไทยทิคเก็ตเมเจอร์ จำกัด ให้บริการทำโฆษณาประชาสัมพันธ์
  บริการขาย-รับจองบัตรเข้าชมการแสดง และให้บริการขายตั๋วรถยนต์โดยสาร และมีบริษัท
  บีอีซี-เทโร เมียนมาร์ จำกัด ให้บริการจองและจัดจำหน่ายตั๋วการแสดง,
  จัดกิจกรรมเพื่อความบันเทิง, บริการจำหน่าย ผลิตภัณฑ์ เกี่ยวกับเพลง และรายการ
  ในประเทศสาธารณรัฐแห่งสหภาพเมียนมาร์

  2.3 ธุรกิจต่อเนื่องและสนับสนุน ได้แก่ ธุรกิจให้บริการสารสนเทศ ดำเนินการโดย บริษัท บีอีซี
  ไอที โซลูชั่น จำกัด; ธุรกิจถือครองและให้เช่าทรัพย์สิน ดำเนินการโดย บริษัท บีอีซี แอสแซท
  จำกัด; ธุรกิจให้บริการอุปกรณ์ห้องสตูดิโอ ดำเนินการโดยบริษัท บีอีซี บรอดคาสติ้ง เซ็นเตอร์
  จำกัด; นอกจากนี้ ได้มีแผนการที่จะดำเนินธุรกิจให้บริการการผลิตรายการ-ให้เช่าสตูดิโอ
  และ/หรืออุปกรณ์สตูดิโอเพื่อการผลิตรายการ และให้บริการ Post Production โดยบริษัท
  บีอีซี สตูดิโอ จำกัด; ธุรกิจผลิตรายการข่าว
  ทำหน้าที่ผลิตข่าวเพื่อออกอากาศทั้งทางวิทยุและโทรทัศน์
  ตลอดจนถึงข่าวที่จะขายให้แก่สำนักข่าวอื่นๆ ในนาม บริษัท สำนักข่าว บีอีซี จำกัด

  ปัจจุบันบริษัท บีอีซี เวิลด์ จำกัด (มหาชน) มีทุนจดทะเบียน 2,000 ล้านบาท
  แบ่งออกเป็นหุ้นสามัญ 2,000 ล้านหุ้น มูลค่าหุ้นที่ตราไว้หุ้นละ 1 บาท
  หุ้นของบริษัทได้เริ่มทำการซื้อขายในตลาดหลักทรัพย์แห่งประเทศไทยมาตั้งแต่เมื่อวันที่ 18
  กรกฎาคม 2539 โดยใช้ชื่อย่อว่า “BEC” ณ วันที่ 31 ธันวาคม 2556 กลุ่มบีอีซี เวิลด์
  มีพนักงานรวมทั้งสิ้น 2,087คน

  บริษัท บีอีซี เวิลด์ จำกัด (มหาชน) มีสำนักงานใหญ่ตั้งอยู่ที่ ชั้น 2,3,8,9, 30-34
  อาคารมาลีนนท์ ทาวเวอร์ เลขที่ 3199 ถนนพระรามสี่ แขวงคลองตัน เขตคลองเตย กรุงเทพฯ
  10110 โทรศัพท์หมายเลข (66) 2204-3333, 2262-3333 โทรสารหมายเลข (66)
  2204-1384 เว็บไซต์ของบริษัท www.becworld.com

1.2
การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงานในปี2554-2556

-   เมื่อวันที่ 29 ธันวาคม 2553 บริษัท บีอีซี-เทโร เอ็นเตอร์เทนเม้นท์ จำกัด (มหาชน)
    [บีอีซี-เทโรฯ] ได้ซื้อหุ้นบุริมสิทธิของบริษัท เวอร์จิ้น บีอีซี-เทโร เรดิโอ (ประเทศไทย)
    จำกัด จำนวน 2,448,000 หุ้น จากบริษัท เวอร์จิ้น เรดิโอ อินเตอร์เนชั่นแนล จำกัด
    ในราคา 1 บาท เนื่องจาก ณ วันซื้อหุ้นเพิ่ม บริษัท เวอร์จิ้น บีอีซี-เทโร เรดิโอ
    (ประเทศไทย) จำกัด มีผลขาดทุนสะสมสูงกว่าทุน
    และบีอีซี-เทโรฯได้เข้าไปค้ำประกันเงินกู้ยืมกับสถาบันการเงินจำนวน 40 ล้านบาท แทนบริษัท
    เวอร์จิ้น เรดิโอ อินเตอร์เนชั่นแนล จำกัด โดยที่บริษัท เวอร์จิ้น เรดิโอ อินเตอร์เนชั่นแนล
    จำกัด ได้ตกลงยกหนี้เงินกู้ยืมและดอกเบี้ยค้างจ่ายจำนวน 58.30 ล้านบาท ให้กับบริษัท
    เวอร์จิ้น บีอีซี-เทโร เรดิโอ (ประเทศไทย) จำกัด
    การซื้อหุ้นดังกล่าวทำให้สัดส่วนการถือหุ้นเพิ่มขึ้นจากเดิมร้อยละ 51.00 เป็นร้อยละ 99.99
    ดังนั้น จึงเปลี่ยนสถานะจากเงินลงทุนในบริษัทร่วมเป็นเงินลงทุนบริษัทย่อย

-   เมื่อวันที่ 2 กุมภาพันธ์ 2554 ที่ประชุมวิสามัญผู้ถือหุ้นครั้งที่ 2/2554
    ได้มีมติอนุมัติให้เปลี่ยนชื่อบริษัทจากเดิมชื่อ “บริษัท เวอร์จิ้น บีอีซี-เทโร เรดิโอ
    (ประเทศไทย) จำกัด” เป็น “บริษัท บีอีซี-เทโร เรดิโอ จำกัด”
    โดยได้จดทะเบียนเปลี่ยนชื่อบริษัทกับกระทรวงพาณิชย์แล้ว เมื่อวันที่ 3 กุมภาพันธ์ 2554
    และบีอีซี-เทโรฯ ได้ซื้อหุ้นเพิ่มในวันเดียวกัน จำนวน 5 หุ้น ในราคาหุ้นละ 10 บาท
    เป็นจำนวนเงิน 50 บาท ทำให้จำนวนหุ้นจากเดิม จำนวน 4,996,073 หุ้น เป็นจำนวน
    4,996,078 หุ้น

-   เดือนสิงหาคม 2554 บีอีซี-เทโรฯซึ่งเป็นบริษัทย่อยของบีอีซี เวิลด์ ได้ลงทุนใน บริษัท
    ไอเอ็มจี บีอีซี-เทโร สปอร์ตส แอนด์ เอ็นเตอร์เทนเม้นท์ จำกัด เป็นหุ้นสามัญจำนวน
    509,998 หุ้น เป็นจำนวนเงิน 5.10 ล้านบาท คิดเป็นสัดส่วนการลงทุนร้อยละ51.00
    โดยมีวัตถุประสงค์เพื่อจัดการแข่งขันกีฬา การประกวดและการแสดงโชว์

-   เดือนธันวาคม 2554 บริษัท ไทยออดิโอเท็กซ์เซอร์วิส จำกัด ซึ่งเป็นบริษัทย่อยของบริษัท
    บีอีซีไอ คอร์ปอเรชั่น จำกัด ได้จดทะเบียนเลิกกิจการกับกระทรวงพาณิชย์
    และได้ดำเนินการชำระบัญชี เสร็จสิ้นในเดือนธันวาคม 2555

-   ในเดือนกรกฎาคม 2555 บริษัท บีอีซี-เทโร เอ็นเตอร์เทนเม้นท์ จำกัด (มหาชน)
    (“บีอีซี-เทโร”) ซึ่งเป็นบริษัทย่อยของบริษัทได้ลงทุนใน บริษัท บีอีซี-เทโร แอ๊พพ์ จำกัด
    เป็นหุ้นสามัญจำนวน 40,000 หุ้น เป็นจำนวนเงิน 0.40 ล้านบาท
    คิดเป็นสัดส่วนการลงทุนร้อยละ 40.00
    โดยมีวัตถุประสงค์เพื่อประกอบกิจการจำหน่ายหนังสือออนไลน์ หนังสืออิเล็กทรอนิกส์
    (E-book) ผ่านทางแอพพลิเคชั่น และธุรกิจเทคโนโลยีสารสนเทศอื่นที่เกี่ยวข้อง

-   ในเดือนสิงหาคม 2555 บีอีซี-เทโร ได้ลงทุนใน บริษัท ฟอร์เอฟเวอร์ บีอีซี-เทโร จำกัด
    ซึ่งจัดตั้งที่สาธารณรัฐแห่งสหภาพเมียนมาร์ เป็นหุ้นสามัญจำนวน 12,250 หุ้น
    คิดเป็นสัดส่วนการลงทุนร้อยละ 49.00 (บริษัทดังกล่าวมีทุนจดทะเบียนจำนวน 100,000 หุ้น
    เรียกชำระแล้ว 25,000 ดอลล่าร์สหรัฐ) มีวัตถุประสงค์เพื่อ ประกอบกิจการจัดหา
    ผลิตรายการ เพื่อออกอากาศในประเทศสาธารณรัฐแห่งสหภาพเมียนมาร์

-   ในเดือนกันยายน 2555 บีอีซี-เทโร ได้จำหน่ายเงินลงทุนในบริษัท แฮฟเอกู๊ดดรีม จำกัด
    ที่ลงทุนอยู่ทั้งหมดให้แก่บริษัท เฮลิโคเนีย เอ็นเตอร์เทนเม้นท์ จำกัด

-   ในเดือนตุลาคม 2555 บีอีซี-เทโร ได้เข้ารับกิจการ ทรัพย์สิน และพนักงานของ บริษัท โซนี่
    มิวสิค เอนเทอร์เทนเมนต์ โอเปอร์เรติ้ง (ประเทศไทย) จำกัด เข้าเป็นกลุ่มงานหนึ่งของ
    บีอีซี-เทโร ภายใต้ชื่อ “บีอีซี เทโร มิวสิค”
    โดยมีวัตถุประสงค์เพื่อบริหารสิทธิและจัดจำหน่ายงานเพลงและงานอันมีลิขสิทธิ์อื่นของค่าย โซนี่
    มิวสิค (ประเทศไทย) ค่าย LOVEiS และเพลงสากลค่าย โซนี่ มิวสิค

-   เดือนธันวาคม 2555 บริษัท บีอีซี-เทโร คอมคอม จำกัด
    ซึ่งเป็นบริษัทย่อยของบีอีซี-เทโรได้จดทะเบียนเลิกกิจการกับกระทรวงพาณิชย์
    และอยู่ในระหว่างการชำระบัญชี

-   ในเดือนธันวาคม 2555 บีอีซี-เทโรได้ลงทุนในบริษัท บีอีซี-เทโร เมียนมาร์ จำกัด
    ซึ่งจัดตั้งที่สาธารณรัฐแห่งสหภาพเมียนมาร์ เป็นหุ้นสามัญจำนวน 24,999 หุ้น เป็นจำนวนเงิน
    0.77ล้านบาท คิดเป็นสัดส่วนการลงทุนร้อยละ 99.99 (บริษัทดังกล่าวมีทุนจดทะเบียนจำนวน
    200,000 หุ้น เรียกชำระแล้ว 25,000 ดอลล่าร์สหรัฐ)
    มีวัตถุประสงค์เพื่อบริการรับจองและขายบัตรเข้าชมการแสดง จัดหาและผลิตรายการบันเทิง
    จัดแสดงคอนเสิร์ต และการแสดงโชว์ ผลิตและจำหน่ายเทปเพลง แผ่นเสียง ซีดี และวีซีดี
    ในสาธารณรัฐแห่งสหภาพเมียนมาร์ ต่อมาในเดือนสิงหาคม 2556
    บริษัทดังกล่าวได้เรียกชำระค่าหุ้นเพิ่มอีกจำนวน 175,000 หุ้น เป็นจำนวนเงิน 5.45
    ล้านบาท ทำให้มีเงินลงทุนในบริษัทดังกล่าวเป็นจำนวนเงิน 6.22 ล้านบาท
    คิดเป็นสัดส่วนการลงทุนร้อยละ 99.99

-   ในเดือนตุลาคม 2556 บีอีซี-เทโรได้ลงทุนในบริษัท บีอีซี-เทโร ทรู วิชั่นส์ จำกัด
    เป็นหุ้นสามัญจำนวน 249,998 หุ้น เป็นจำนวนเงิน 25 ล้านบาท
    คิดเป็นสัดส่วนการลงทุนร้อยละ 50
    โดยมีวัตถุประสงค์เพื่อประกอบธุรกิจจัดงานและบริหารกิจกรรมด้านกีฬา

-   เมื่อวันที่ 26 และ 27 ธันวาคม 2556 บริษัท บีอีซี มัลติมีเดีย จำกัด
    ซึ่งเป็นบริษัทย่อยของบริษัทได้เข้าร่วมประมูลใบอนุญาตให้ใช้คลื่นความถี่ (“ใบอนุญาตฯ”)
    เพื่อให้บริการโทรทัศน์ในระบบดิจิตอล ประเภทบริการทางธุรกิจระดับชาติ จำนวน 3 หมวดหมู่
    ได้แก่ หมวดหมู่ทั่วไปแบบความคมชัดสูง หมวดหมู่ทั่วไปแบบความคมชัดปกติ และหมวดหมู่เด็ก
    เยาวชน และครอบครัว เป็นระยะเวลา 15 ปี
    โดยบริษัทย่อยของบริษัทเป็นผู้ชนะการประมูลใบอนุญาตฯ ทั้ง 3 หมวดหมู่ รวมราคาที่ประมูลได้
    6,471ล้านบาท (ไม่รวมภาษีมูลค่าเพิ่ม)

  1.3 โครงสร้างการถือหุ้นของกลุ่มบริษัท

โครงสร้างกลุ่มบริษัท บีอีซี เวิลด์ ณ วันที่ 31 ธันวาคม 2556

[]

  โดยมีรายละเอียดของการดำเนินการธุรกิจแต่ละบริษัท ดังนี้

  ------------------------ ---------------------- ---------------------- ----------------------------------------------------------------- --------------
  ชื่อบริษัท                                                                 ลักษณะผลิตภัณฑ์หรือบริการ                                               สัดส่วนการถือหุ้น

  บริษัทใหญ่                                                                                                                                  

  1.                                              บมจ. บีอีซี เวิลด์          จัดหา ผลิตรายการ และ ขายเวลาโฆษณาทางโทรทัศน์                          
                                                                         และลงทุนในธุรกิจใหม่ที่เกี่ยวเนื่องกับธุรกิจสื่อโฆษณาและธุรกิจใหม่อื่นๆ               

  บริษัทย่อยที่บริษัทถือหุ้นโดยตรง                                                                                                                   

  2.                       บจก.                                          ดำเนินธุรกิจสถานีโทรทัศน์และวิทยุ                                         99.99%
                           บางกอกเอ็นเตอร์เทนเม้นต์                                                                                            

  3.                       บจก. รังสิโรตม์วนิช                               จัดหา ผลิตรายการ และ ขายเวลาโฆษณาทางโทรทัศน์                          99.99%

  4.                       บจก. นิวเวิลด์ โปรดั๊กชั่น                           จัดหา ผลิตรายการ และ ขายเวลาโฆษณาทางโทรทัศน์                          99.99%

  5.                       บจก. บางกอกเทเลวิชั่น                            จัดหา ผลิตรายการ และ ขายเวลาโฆษณาทางโทรทัศน์                          99.99%

  6.                       บจก. บีอีซี อินเตอร์เนชั่นแนล                        จัดหาและผลิตรายการโทรทัศน์                                            99.99%
                           ดิสทริบิวชั่น                                                                                                        

  7.                       บจก. บีอีซี บรอดคาสติ้ง                            ดำเนินธุรกิจให้บริการอุปกรณ์ห้องสตูดิโอ                                     99.99%
                           เซ็นเตอร์                                                                                                         

  8.                       บจก. บีอีซี แอสเซท                               ดำเนินการถือครองและให้เช่าทรัพย์สิน                                      99.99%

  9.                       บจก. บีอีซีไอ คอร์ปอเรชั่น                          ลงทุนในธุรกิจอินเตอร์เน็ตและให้บริการอื่นที่เกี่ยวเนื่องกัน                        99.99%

  10.                      บจก. บีอีซี - มัลติมีเดีย                            ดำเนินธุรกิจสถานีโทรทัศน์ระบบดิจิตอล                                      99.99%

  11.                      บจก. บีอีซี ไอที โซลูชั่น                            ให้บริการด้านเทคโนโลยีสารสนเทศ, ขายปลีกและให้บริการดูแลรักษาอุปกรณ์คอมพิวเตอร์ 99.99%

  12.                      บจก. ยู แอนด์ ไอ                                ผลิตรายการ และ และดำเนินการสถานีวิทยุ                                  99.99%
                           คอร์โปเรชั่น                                                                                                       

  13.                      บมจ. บีอีซี-เทโร                                 จัดหา ผลิตรายการ และขายเวลาโฆษณาทางโทรทัศน์ ผลิตและส่งเสริมการจำหน่ายเพลง 59.99%
                           เอ็นเตอร์เทนเม้นท์                                จัดแสดงคอนเสิร์ต ผลิตภาพยนตร์ ละคร                                     

  14.                      บจก. บีอีซี สตูดิโอ *                              ผลิตรายการและให้บริการอุปกรณ์ห้องสตูดิโอ                                  99.99%

  15.                      บจก. สำนักข่าว บีอีซี *                            ผลิตรายการข่าว                                                      99.99%

  16.                      บจก. บางกอก แซทเทิลไลท์                         ให้บริการรับ-ส่งสัญญาณผ่านดาวเทียม                                       99.99%
                           แอนด์ เทเลคอมมิวนิเคชั่น *                                                                                           

  17.                      บจก. แซทเทิลไลท์ ทีวี                             ให้บริการโทรทัศน์ผ่านดาวเทียม                                           99.99%
                           บรอดคาสติ้ง *                                                                                                     

  บริษัทย่อยที่ถือหุ้นโดย บจก. บีอีซี                                                                                                                 
  อินเตอร์เนชั่นแนล ดิสทริบิวชั่น                                                                                                                   

  18.                      บจก. ทีวีบี ทรี เน็ตเวอร์ค                          จัดหา ผลิตรายการและขายเวลาโฆษณาทางโทรทัศน์                            59.99%

  บริษัทย่อยที่ถือหุ้นโดย บมจ.                                                                                                                     
  บีอีซี-เทโร เอ็นเตอร์เทนเม้นท์                                                                                                                  

  19.                      บจก. ไทยทิคเก็ตเมเจอร์                           ให้บริการทำโฆษณา บริการรับจองและขายบัตรเข้าชมการแสดง                    59.99%

  20.                      บจก. บีอีซี-เทโร ซีเนริโอ                          ดำเนินการจัดการแสดงบนเวที                                            50.00%

  21.                      บจก. บีอีซี-เทโร ศาสน                            บริหารและจัดการสโมสรฟุตบอล                                           99.99%

  22.                      บจก. บีอีซี-เทโร เรดิโอ                           ขายเวลาโฆษณา และให้คำปรึกษาด้านการพัฒนารายการวิทยุ                      99.99%

  23.                      บจก. ไอเอ็มจี บีอีซี-เทโร                          จัดการแข่งขันกีฬา การประกวด และการแสดงโชว์                             51.00%
                           สปอร์ตส                                                                                                          
                           แอนด์เอ็นเตอร์เทนเม้นท์                                                                                              

  24.                                             บจก. บีอีซี-เทโร เมียนมาร์  บริการรับจองและขายบัตรเข้าชมการแสดง จัดหาและผลิตรายการบันเทิง             99.99%
                                                                         จัดแสดงคอนเสิร์ต และการแสดงโชว์ ผลิตและจำหน่ายเทปเพลง แผ่นเสียง ซีดี และวีซีดี 
                                                                         ในสาธารณรัฐแห่งสหภาพเมียนมาร์                                         

  25.                                             บจก. บีอีซี-เทโร ทรู วิชั่นส์  จัดงานและบริหารกิจกรรมด้านกีฬา                                         50.00%

  บริษัทร่วมที่ถือหุ้นโดย บมจ.                                                                                                                     
  บีอีซี-เทโร เอ็นเตอร์เทนเม้นท์                                                                                                                  

  26.                                             บจก. บีอีซี-เทโร แอ๊พพ์     จำหน่ายหนังสือออนไลน์ หนังสืออิเล็กทรอนิกส์ (E-book) ผ่านทางแอพพลิเคชั่น        40.00%

  27.                                             บจก. ฟอร์เอฟเวอร์        จัดหา                                                              49.00%
                                                  บีอีซี-เทโร               ผลิตรายการบันเทิงและขายเวลาโฆษณาทางโทรทัศน์ในสาธารณรัฐแห่งสหภาพเมียนมาร์   
  ------------------------ ---------------------- ---------------------- ----------------------------------------------------------------- --------------

* ยังไม่เริ่มดำเนินกิจการ

  การแบ่งการดำเนินงานของบริษัทในกลุ่ม

  กลุ่มบีอีซี เวิลด์ ณ วันที่ 31 ธันวาคม 2556 ประกอบด้วย บริษัท บีอีซี เวิลด์ จำกัด (มหาชน)
  ซึ่งเป็นบริษัทใหญ่ และมีบริษัทย่อย 24 บริษัท และบริษัทร่วม 2 บริษัท สามารถแบ่งออกได้เป็น 2
  ประเภท ได้แก่ (1)บริษัทย่อยที่บริษัทใหญ่เป็นผู้ถือหุ้นเกือบทั้งหมด และ (2)บริษัทร่วมทุน
  ที่บริษัทใหญ่และ/หรือบริษัทย่อยร่วมทุนกับผู้ร่วมทุนอื่น ที่ไม่ได้เป็นบุคคลที่เกี่ยวข้องกัน ที่มีความถนัด
  ความชำนาญ ในธุรกิจที่ดำเนินการโดยบริษัทร่วมทุนนั้นๆ
  โดยที่การดำเนินการของบริษัทในกลุ่มสามารถแยกออกเป็น2กลุ่มหลัก ได้แก่
  (1)บริษัทที่ดำเนินธุรกิจออกอากาศและสื่อโฆษณา และ (2)บริษัทที่ดำเนินธุรกิจ
  จัดหา-ผลิตรายการ และจัดจำหน่ายรายการ
  การแบ่งการดำเนินการในระหว่างบริษัทต่างๆในกลุ่มเป็นไปตามหมวดงาน ความถนัด ทรัพยากร
  และค่านิยมของบริษัทนั้นๆ

  1.4 ความสัมพันธ์กับกลุ่มธุรกิจของผู้ถือหุ้นใหญ่

  -ไม่มี-

2. ลักษณะการประกอบธุรกิจ

  โครงสร้างรายได้

  ตารางแสดงโครงสร้างรายได้ 3 ปีที่ผ่านมา ปี 2556 2555 และ 2554 ตามลำดับ

  (รายได้ทั้งหมดนี้ ได้หักรายการระหว่างกันออกแล้ว)

+-------------------+-------------+-----+-----+-----+-----+-----+----+
| ผลิตภัณฑ์/บริการ      | ดำเนินการโดย | 2   |     | 2   |     | 2   |    |
|                   |             | 556 |     | 555 |     | 554 |    |
+-------------------+-------------+-----+-----+-----+-----+-----+----+
|                   |             | ล้าน | %   | ล้าน | %   | ล้าน | %  |
|                   |             | บาท |     | บาท |     | บาท |    |
+-------------------+-------------+-----+-----+-----+-----+-----+----+
| ขายสื่อโฆษณา        |             |     |     |     |     |     |    |
+-------------------+-------------+-----+-----+-----+-----+-----+----+
| สื่อโทรทัศน์          | บมจ.บีอีซี     |     |     |     |     |     |    |
|                   | เวิลด์        |     |     |     |     |     |    |
+-------------------+-------------+-----+-----+-----+-----+-----+----+
|                   | บางก        |     |     |     |     |     |    |
|                   | อกเอ็นเตอร์ฯ¹ |     |     |     |     |     |    |
+-------------------+-------------+-----+-----+-----+-----+-----+----+
|                   | รังสิโรตม์วนิช¹ |     |     |     |     |     |    |
+-------------------+-------------+-----+-----+-----+-----+-----+----+
|                   | บาง         |     |     |     |     |     |    |
|                   | กอกเทเลวิชั่น¹ |     |     |     |     |     |    |
+-------------------+-------------+-----+-----+-----+-----+-----+----+
|                   | บีอีซี-เทโรฯ   |     |     |     |     |     |    |
|                   | และบริษัทย่อย² |     |     |     |     |     |    |
+-------------------+-------------+-----+-----+-----+-----+-----+----+
|   รวมรายได้จากกา   |             | 14, | 86  | 13, | 86  | 11, | 8  |
| รขายสื่อโฆษณาโทรทัศน์ |             | 451 | .87 | 112 | .81 | 566 | 9. |
|                   |             | .62 |     | .85 |     | .91 | 18 |
+-------------------+-------------+-----+-----+-----+-----+-----+----+
|   สื่อวิทยุ           | บาง         |     |     |     |     |     |    |
|                   | กอกเอ็นเตอร์ฯ |     |     |     |     |     |    |
|                   | ¹           |     |     |     |     |     |    |
+-------------------+-------------+-----+-----+-----+-----+-----+----+
|                   | ยูแอนด์ไอฯ¹   |     |     |     |     |     |    |
|                   |             |     |     |     |     |     |    |
|                   | บีอีซี-เทโรฯ   |     |     |     |     |     |    |
|                   | และบริษัทย่อย² |     |     |     |     |     |    |
+-------------------+-------------+-----+-----+-----+-----+-----+----+
|   รวมรา           |             | 493 | 2   | 500 | 3   | 400 | 3. |
| ยได้จากการขายสื่อวิทยุ |             | .47 | .97 | .65 | .32 | .25 | 09 |
+-------------------+-------------+-----+-----+-----+-----+-----+----+
| รวมรายไ           |             | 14, | 89  | 13, | 90  | 11, | 9  |
| ด้จากการขายสื่อโฆษณา |             | 945 | .84 | 613 | .13 | 967 | 2. |
|                   |             | .09 |     | .50 |     | .16 | 27 |
+-------------------+-------------+-----+-----+-----+-----+-----+----+
| ราย               | บางก        | 0   | 0   | 0   | 0   | 0   | 0. |
| ได้จากการให้ใช้ลิขสิทธิ์ | อกเอ็นเตอร์ฯ¹ | .42 | .00 | .31 | .00 | .25 | 00 |
+-------------------+-------------+-----+-----+-----+-----+-----+----+
| และบริการอื่น        | บาง         | 76  | 0   | 119 | 0   | 28  | 0. |
|                   | กอกเทเลวิชั่น¹ | .84 | .46 | .60 | .79 | .69 | 22 |
+-------------------+-------------+-----+-----+-----+-----+-----+----+
|                   | บีอีซี-เทโรฯ   | 404 | 2   | 291 | 1   | 211 | 1. |
|                   | และบริษัทย่อย² | .39 | .43 | .46 | .93 | .57 | 63 |
+-------------------+-------------+-----+-----+-----+-----+-----+----+
|                   | บีอีซี         | 2   | 0   | 2   | 0   | 2   | 0. |
|                   | อินเตอร์ฯ¹    | .37 | .02 | .47 | .02 | .66 | 02 |
+-------------------+-------------+-----+-----+-----+-----+-----+----+
|                   | บีอีซี ไอที     | 0   | 0   | 0   | 0   | 0   | 0. |
|                   | โซลูชั่น¹      | .32 | .00 | .42 | .00 | .18 | 00 |
+-------------------+-------------+-----+-----+-----+-----+-----+----+
|                   | บีอีซีไ        | 35  | 0   | 36  | 0   | 26  | 0. |
|                   | อและบริษัทย่อย | .61 | .21 | .87 | .25 | .53 | 20 |
|                   | ¹           |     |     |     |     |     |    |
+-------------------+-------------+-----+-----+-----+-----+-----+----+
| รวมรายได้จากการให  |             | 519 | 3   | 451 | 2   | 269 | 2. |
| ้ใช้ลิขสิทธิ์และบริการอื่น |             | .95 | .12 | .13 | .99 | .88 | 07 |
+-------------------+-------------+-----+-----+-----+-----+-----+----+
| รายได้จากการจัด     |             | 873 | 5   | 800 | 5   | 566 | 4. |
| คอนเสิร์ตและแสดงโชว์ |             | .85 | .25 | .97 | .30 | .56 | 37 |
| บีอีซ               |             |     |     |     |     |     |    |
| ี-เทโรฯและบริษัทย่อย² |             |     |     |     |     |     |    |
+-------------------+-------------+-----+-----+-----+-----+-----+----+
| ร                 |             | 89  | 0   | 20  | 0   | -   | -  |
| ายได้จากการขายสินค้า |             | .75 | .54 | .37 | .13 |     |    |
| บีอีซี ไอที โซลูชั่น¹    |             |     |     |     |     |     |    |
|                   |             |     |     |     |     |     |    |
| บีอีซี-เทโรฯและ      |             |     |     |     |     |     |    |
| บริษัทย่อย²          |             |     |     |     |     |     |    |
+-------------------+-------------+-----+-----+-----+-----+-----+----+
| รวมรายได          |             | 16, | 98  | 14, | 98  | 12, | 9  |
| ้จากการขายและบริการ |             | 428 | .75 | 885 | .55 | 803 | 8. |
|                   |             | .64 |     | .97 |     | .60 | 71 |
+-------------------+-------------+-----+-----+-----+-----+-----+----+
| รายได้อื่น           |             | 208 | 1   | 219 | 1   | 166 | 1. |
|                   |             | .19 | .25 | .01 | .45 | .74 | 29 |
+-------------------+-------------+-----+-----+-----+-----+-----+----+
| รวมรายได้          |             | 16, | 100 | 15, | 100 | 12, | 10 |
|                   |             | 636 | .00 | 104 | .00 | 970 | 0. |
|                   |             | .83 |     | .98 |     | .34 | 00 |
+-------------------+-------------+-----+-----+-----+-----+-----+----+

หมายเหตุ ¹ ถือหุ้นโดย บริษัท บีอีซี เวิลด์ จำกัด (มหาชน) คิดเป็นสัดส่วนร้อยละ 99.99

² ถือหุ้นโดย บริษัท บีอีซี เวิลด์ จำกัด (มหาชน) คิดเป็นสัดส่วนร้อยละ 59.99

  โครงสร้างรายได้และการเปลี่ยนแปลงในปีที่ผ่านมา

  รายได้หลักของกลุ่มบีอีซี เวิลด์ เป็นรายได้จากการขายสื่อโฆษณา
  ส่วนใหญ่เป็นรายได้จากการขายเวลาโฆษณา รายได้ที่เป็นจำนวนรองลงมาได้แก่
  รายได้จากการจัดคอนเสิร์ตและแสดงโชว์ สำหรับรายได้จากการให้ใช้ลิขสิทธิ์ หรือให้บริการอื่นๆ
  ได้มาจากการจัดกิจกรรมบันเทิง การขายสิทธิการใช้รายการโทรทัศน์
  การขายสิทธิภาพยนตร์และละคร เพื่อนำออกจำหน่ายในรูปวีซีดี/ดีวีดี ภายในประเทศ
  และการขายสิทธิละครเพื่อนำออกอากาศในต่างประเทศ
  การให้บริการขายบัตรชมการแสดงและจำหน่ายตั๋วรถโดยสาร การให้บริการ Mobile
  Entertainment และการให้บริการอื่นๆ
  สำหรับรายได้จากการขายสินค้าเกิดจากการจัดจำหน่ายเพลงของโซนี่ มิวสิค (ประเทศไทย)
  ค่าย LOVEiS และเพลงสากลค่าย โซนี่ มิวสิค ในขณะที่รายได้อื่น ได้แก่ ดอกเบี้ยรับ
  และรายได้จากการลงทุนเป็นหลัก

  รายได้จากการขายเวลาโฆษณา ในปี 2556 ทำได้สูงขึ้นร้อยละ 9.8 เป็นยอดที่ดีขึ้น
  สูงกว่าปีก่อน 1,331.6 ล้านบาท ได้ประโยชน์จากกำลังซื้อที่เพิ่มมากขึ้นของเศรษฐกิจโดยรวม
  ที่กระตุ้นให้มีการออกสินค้าใหม่ และให้มีการแข่งขันในระหว่างเจ้าของสินค้าผู้โฆษณามากขึ้น
  เราทำได้จากการปรับขยายธุรกิจ ปรับผังรายการ ทำให้รายการของเราได้รับความนิยมมากขึ้น
  สามารถปรับราคาขายของบางช่วงเวลาขึ้น
  รวมถึงได้ขยายเวลาของรายการที่มีราคาขายสูงให้ยาวขึ้น
  ส่วน“การจัดกิจกรรมและการแสดง/คอนเสิร์ต”นั้น ก็ทำได้เพิ่มขึ้นเมื่อเทียบกับปีก่อน
  ส่วนรายได้จาก“การให้ใช้สิทธิและบริการอื่น” และ “รายได้จากการขายสินค้า”
  ก็ทำได้เพิ่มขึ้นจากการการขยายงาน ตามการปรับฟื้นของความเชื่อมั่นในภาวะเศรษฐกิจโดยรวม
  และสถานะที่เข้มแข็งของกลุ่มบีอีซี เวิลด์ ในตลาด

2.1 ลักษณะผลิตภัณฑ์หรือบริการ

  กลุ่มธุรกิจดำเนินการออกอากาศและสื่อโฆษณา

ธุรกิจโทรทัศน์

  ดำเนินการโดย บริษัท บางกอกเอ็นเตอร์เทนเม้นต์ จำกัด

(1) ลักษณะของผลิตภัณฑ์หรือบริการ

  บริษัท บางกอกเอ็นเตอร์เทนเม้นต์ จำกัด [บางกอกฯ]
  ได้ทำสัญญาร่วมดำเนินกิจการส่งโทรทัศน์สีกับองค์การสื่อสารมวลชนแห่งประเทศไทย
  (อ.ส.ม.ท.) ประเภท Build-Transfer-Operate
  (BTO)ให้เป็นผู้จัดสร้างสถานีส่งสัญญาณโทรทัศน์สีทั้งในส่วนกลางและส่วนภูมิภาค รวม 32 สถานี
  และได้รับสิทธิให้เป็นผู้ดำเนินการบริหารสถานีวิทยุโทรทัศน์ไทยทีวีสีช่อง 3
  โดยบางกอกฯได้ทำสัญญาร่วมดำเนินกิจการส่งโทรทัศน์สีกับองค์การสื่อสารมวลชนแห่งประเทศไทย
  รวมทั้งสิ้น 4 ฉบับ ฉบับสุดท้ายลงวันที่ 2 พฤษภาคม 2532 อายุสัมปทาน 30 ปี สิ้นสุดวันที่ 25
  มีนาคม 2563

  บางกอกฯ เป็นเจ้าของเวลาออกอากาศทั้งหมดที่มีอยู่ในฐานะที่เป็นนายสถานี
  และมีหน้าที่จัดผังรายการออกอากาศให้เหมาะสมเพื่อให้มีจำนวนผู้ชมสูงสุดในแต่ละวัน บางกอกฯ
  ทำการผลิตรายการประเภทข่าวส่วนใหญ่ด้วยตนเอง แต่สำหรับรายการประเภทบันเทิงต่างๆ เช่น
  ละครโทรทัศน์ รายการทอล์คโชว์ วาไรตี้โชว์ ภาพยนตร์ต่างประเทศ เป็นต้น บางกอกฯ
  จะทำงานร่วมกับผู้จัดหาและผลิตรายการอื่น เพื่อเป็นการกระจายความเสี่ยง
  และเพื่อสร้างความหลากหลายของรายการให้เป็นที่น่าสนใจของผู้ชม และมีประสิทธิภาพ

  สิทธิหรือข้อจำกัดในการประกอบธุรกิจ

  ในช่วงท้ายของปี 2550 สภานิติบัญญัติแห่งชาติ(สนช.)
  ได้ผ่านกฎหมายการประกอบกิจการกระจายเสียงและกิจการโทรทัศน์ และ
  ต่อมาได้มีการประกาศกฎหมายใหม่นี้ในราชกิจจานุเบกษา เมื่อวันที่ 4 มีนาคม 2551
  ให้มีผลบังคับใช้ในวันถัดไป และเมื่อกฎหมายใหม่นี้บังคับใช้แล้วกฎหมายฉบับเก่าได้ถูกยกเลิกไป
  และการดำเนินกิจการกระจายเสียงวิทยุ/โทรทัศน์ก็จะต้องอยู่ภายใต้กฎกติกาที่บัญญัติไว้ในกฎหมายใหม่นี้แทน
  โดยที่กฎหมายใหม่ได้จำแนกกิจการกระจายเสียงและกิจการโทรทัศน์ออกเป็น 3
  ประเภทใหญ่ได้แก่ (1) กิจการบริการสาธารณะ (2)กิจการบริการชุมชน และ (3)
  กิจการทางธุรกิจ
  โดยที่บางกอกฯได้รับสิทธิให้ดำเนินกิจการทางธุรกิจต่อไปได้ตามปกติจนกว่าสัญญาฉบับปัจจุบันนี้จะสิ้นสุดอายุ
  และนอกจากการแบ่งประเภทของกิจการแล้ว
  ในกฎหมายใหม่นี้ก็มีการวางกรอบการกำกับดูแลกิจการไว้อย่างกว้างๆคล้ายกับรายละเอียดที่แจงไว้ข้างต้น
  เพื่อเป็นแนวทางให้องค์กรอิสระที่จะมาทำหน้าที่กำกับดูแลกิจการตามรัฐธรรมนูญ
  และออกข้อบังคับในส่วนของรายละเอียดต่อไป

  สำหรับการโฆษณาและบริการธุรกิจนั้น
  พระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551
  ได้กำหนดหลักเกณฑ์เกี่ยวกับกิจการกระจายเสียงและกิจการโทรทัศน์
  และระยะเวลาสำหรับการโฆษณาและบริการธุรกิจ
  สำหรับกิจการโทรทัศน์ประเภทความใช้คลื่นความถี่ โดยในมาตรา 23
  กำหนดให้การโฆษณาและบริการธุรกิจได้ไม่เกินชั่วโมงละสิบสองนาทีครึ่ง
  โดยเมื่อรวมเวลาโฆษณาตลอดทั้งวันเฉลี่ยแล้วต้องไม่เกินชั่วโมงละสิบนาที

  ผู้ประกอบกิจการโทรทัศน์ รูปแบบการดำเนินงาน และผู้ที่เกี่ยวข้อง

  ผู้ประกอบกิจการสถานีวิทยุโทรทัศน์ระบบภาคพื้นดิน ปัจจุบันมีอยู่ด้วยกันทั้งสิ้น 6 รายโดยที่
  5เครือข่ายเดิม(ช่อง 3-ดำเนินการโดยบริษัท บางกอกเอ็นเตอร์เทนเม้นต์ จำกัด, ช่อง 5,
  ช่อง 7, ช่อง 9 และช่อง 11) ส่งวิทยุโทรทัศน์ในย่านความถี่วีเอช เอฟ (VHF) ซึ่งใช้ความถี่
  30-300 เมกะเฮิรตซ์เป็นหลัก ด้วยข้อจำกัดด้านความถี่
  เนื่องจากจะทำให้เกิดการรบกวนกันของสัญญาณ
  ทำให้ไม่สามารถจัดตั้งสถานีโทรทัศน์ระบบวีเอชเอฟเพิ่มขึ้นได้อีก ช่วงกลางปี 2539
  สำนักนายกรัฐมนตรีได้อนุมัติให้จัดตั้งสถานีวิทยุโทรทัศน์ใหม่ในระบบยูเอชเอฟ (UHF)
  โดยจะส่งคลื่นวิทยุโทรทัศน์ในย่านความถี่ 300-3,000 เมกะเฮิรตซ์ ให้กับสถานีโทรทัศน์ TPBS

  ผู้ประกอบการในธุรกิจนี้ สามารถแบ่งเป็นลักษณะต่าง ๆ ได้ดังนี้

  1. เจ้าของเวลา สถานีวิทยุโทรทัศน์เป็นเจ้าของเวลาการแพร่ภาพทั้งหมดของสถานี
  โดยมีผู้ที่เป็นเจ้าของเวลาอยู่ 6 สถานี คือ ช่อง 3 ช่อง 5 ช่อง 7 ช่อง 9 ช่อง 11 และTPBS

  2. ผู้เช่าเวลาเป็นผู้ที่เช่าช่วงเวลาจากสถานีมาเพื่อหารายการและโฆษณามาแพร่ภาพ
  ในช่วงเวลาที่เช่ามา หรือเพื่อให้เช่าช่วงต่อ
  นอกจากนี้ยังมีนายหน้าทั่วไปที่ซื้อเวลาโฆษณาแล้วนำไปจำหน่ายต่ออีกทอดหนึ่ง

  3. ผู้เช่าช่วงเวลา ที่เช่าเวลาต่อมาจากผู้เช่าเวลารายอื่นอีกทอดหนึ่ง
  เพื่อหารายการและโฆษณามาแพร่ภาพในช่วงเวลานั้นๆ ก็ได้

  4. ผู้ผลิตรายการเป็นผู้ประกอบธุรกิจด้านการผลิตรายการเป็นหลัก
  โดยจะรับผิดชอบในกระบวนการผลิตรายการรวมทั้งติดต่อกับศิลปินนักแสดงต่างๆ

  5. ผู้ขายโฆษณา ผู้ทำหน้าที่ขายโฆษณา อาจเป็นเจ้าของเวลาโฆษณาของสถานีวิทยุโทรทัศน์
  ซึ่งสามารถนำไปจำหน่ายให้แก่ผู้ที่สนใจลงโฆษณาเอง
  หรืออาจเป็นนายหน้าผู้ที่ทำหน้าที่รับเหมาเวลาโฆษณา เพื่อการจำหน่ายต่อ
  ในปัจจุบันนี้มีทั้งสถานีผู้ที่เป็นเจ้าของเวลา ผู้ผลิตรายการ ผู้เช่าเวลา ตลอดรวมถึงนายหน้า
  ที่ทำหน้าที่เป็นผู้จำหน่ายเวลาโฆษณา

  (2) การตลาดและภาวะ การแข่งขัน

  นโยบายการตลาดและกลยุทธ์ในการแข่งขัน

  1. เพิ่มอัตราคนดูรวม เนื่องจากการวัดผลงานการจัดรายการของสถานีโทรทัศน์
  พิจารณาได้จากอัตราคนดูในแต่ละช่วงเวลา บางกอกฯจึงเน้นในการจัดผังรายการให้เหมาะสม

  2. เลือกสรรรายการที่มีคุณภาพ บางกอกฯให้ความสนใจอย่างยิ่ง
  ในการคัดเลือกรายการที่จะนำมาแพร่ภาพในทุกขั้นตอน
  ตั้งแต่การร่วมกับผู้ผลิตรายการเลือกบทประพันธ์ ผู้กำกับการแสดง นักแสดง
  ตลอดจนควบคุมคุณภาพของรายการโดยตลอดทั้งกระบวนการ
  เพื่อให้รายการมีคุณภาพตามที่ต้องการและได้รับความนิยมจากกลุ่มผู้ชมให้มากที่สุด

  3. จัดผังรายการให้เหมาะสม เพื่อให้มีความเหมาะสมกับกลุ่มผู้ชมในแต่ละช่วงเวลา
  บางกอกฯจึงได้ปรับเปลี่ยนผังรายการไปตามสมัยนิยม

4.  การควบคุมคุณภาพของรายการ โดยเฉพาะรายการประเภทละคร
    บางกอกฯมีนโยบายว่ารายการต่างๆต้องผลิตให้เสร็จสมบูรณ์ก่อนที่จะเริ่มแพร่ภาพ
    เพื่อให้การถ่ายทำเป็นไปอย่างสมบูรณ์มากที่สุดโดยไม่ต้องรีบเร่ง
    เสี่ยงกับการที่จะถ่ายทำไม่ทันกับการแพร่ภาพ
    และจะไม่พยายามยืดเนื้อหาของรายการกว่าที่ควรจะเป็น
    นอกจากนี้จะพยายามเลือกผู้ผลิตรายการให้เหมาะสมกับเรื่อง/รายการที่จะทำการผลิต ทั้งนี้
    เพราะผู้ผลิตรายการมีความถนัดที่แตกต่างกัน
    เพื่อให้คุณภาพของรายการ/ละครมีความสมบูรณ์มากที่สุด

5.  ออกอากาศให้ครอบคลุมพื้นที่ทั่วประเทศไทย
    บางกอกฯได้ทำการขยายพื้นที่การแพร่ภาพของสถานีโทรทัศน์ไทยทีวีสีช่อง 3
    เพื่อให้ครอบคลุมพื้นที่ที่สามารถรับชมให้มากที่สุด
    ปรับปรุงคุณภาพการรับชมทั้งในบริเวณที่มีสภาพภูมิประเทศเป็นภูเขา
    หรือพื้นที่ที่รับสัญญาณได้ไม่ดีนัก ซึ่งจะทำให้การแพร่ภาพเข้าถึงคนไทยทั่วทั้งประเทศได้พร้อมๆกัน
    ปัจจุบันสถานีโทรทัศน์ไทยทีวีสีช่อง 3 จัดได้ว่าสามารถแพร่ภาพผ่านทางสถานีเครือข่ายจำนวน
    32 สถานี ครอบคลุมพื้นที่ได้มากกว่าร้อยละ 90 ของพื้นที่ทั่วทั้งประเทศ
    และสามารถเข้าถึงประชาชนได้ถึงกว่าร้อยละ 96 ของประชาชนทั่วประเทศ

6.  ปรับปรุงคุณภาพของสัญญาณ
    บางกอกฯพยายามอย่างต่อเนื่องในการปรับปรุงระบบการรับและส่งสัญญาณภาพ
    เพื่อให้ผู้ชมสามารถรับชมรายการของสถานีโทรทัศน์ไทยทีวีสีช่อง 3 ได้ชัดเจนมากยิ่งขึ้น
    ดังจะเห็นได้จากการที่บางกอกฯได้ลงทุนในการปรับปรุงเครือข่ายสถานีตามจังหวัดต่างๆ
    อย่างต่อเนื่องมาตลอด โดยมุ่งที่จะทำให้ระบบการรับและส่งสัญญาณภาพมีประสิทธิภาพมากยิ่งขึ้น

  การจำหน่ายและช่องทางการจำหน่าย

  การขายโฆษณาของสถานีโทรทัศน์ไทยทีวีสีช่อง 3 เป็นไปตามนโยบายของบางกอกฯ
  ซึ่งมีทีมงานขาย เพื่อติดต่อกับบริษัทโฆษณาซึ่งเป็นลูกค้ารายใหญ่
  สำหรับช่วงเวลาสำคัญลูกค้าที่เป็นบริษัทโฆษณาจะมาจองเวลาโฆษณาตั้งแต่ต้นปี
  เนื่องจากสื่อโทรทัศน์เป็นสื่อโฆษณาที่ได้รับความนิยมสูงสุด
  จึงมีผู้สนใจซื้อเวลาโฆษณาเป็นจำนวนมากในขณะที่เวลาโฆษณามีอยู่จำกัด

  นโยบายราคา บางกอกฯและผู้ผลิตรายการจะร่วมกันเป็นผู้กำหนดอัตราค่าโฆษณา
  ปัจจัยที่ใช้ประกอบในการกำหนดราคาได้แก่ เวลาออกอากาศ อัตราค่าโฆษณาของคู่แข่ง
  รวมทั้งความนิยมของผู้ชมต่อรายการ(Rating) ทั้งนี้ ช่วงที่อัตราค่าโฆษณาสูงสุด คือ
  ช่วงละครหลังข่าว (20:30-22:30 น.) รองลงมา คือช่วงข้างเคียงละคร (18:30-20.30
  น.และ 22:30-23:30 น.) และปกติในอดีตที่ผ่านมา บางกอกฯมีการปรับอัตราค่าโฆษณาทุกปี
  โดยการปรับอัตราค่าโฆษณาจะพิจารณาตามความเหมาะสมของตลาดโดยรวม

  ลักษณะของลูกค้าและความสัมพันธ์ของลูกค้ากับกลุ่มบีอีซี เวิลด์

  เนื่องจากรายได้ของธุรกิจนี้มาจากการขายเวลาโฆษณาสินค้าเป็นหลัก
  ลูกค้าที่เป็นบริษัทตัวแทนโฆษณา(Advertising Agency)
  และรับจ้างบริหารงานโฆษณาให้กับเจ้าของสินค้า
  หรือเจ้าของสินค้าหรือบริการที่จองซื้อเวลาโฆษณาเพื่อนำเสนอรายการโฆษณาของตนเอง
  ซึ่งลูกค้าทั้งสองประเภทนี้ไม่ได้รับสิทธิพิเศษใดๆจากกลุ่มบีอีซี เวิลด์ หรือบริษัทย่อย และกลุ่มบีอีซี
  เวิลด์ไม่มีนโยบายทำข้อตกลงผูกพันการขายเวลาโฆษณาระยะยาวกับกลุ่มลูกค้าแต่อย่างใด
  การที่ลูกค้าจะทำการโฆษณามากหรือน้อยนั้น ขึ้นอยู่กับการแข่งกันในแต่ละธุรกิจ
  ผู้โฆษณาผ่านสื่อโทรทัศน์รายใหญ่จะเป็นผู้ผลิต ผู้ขายสินค้าอุปโภค บริโภคเป็นหลัก
  ในระยะหลังเริ่มมีผู้ให้บริการด้านโทรคมนาคม ผู้ผลิตรถยนต์
  และผู้ประกอบการในธุรกิจการเงินเข้ามาเพิ่มในฐานะผู้โฆษณารายใหญ่

  ภาวะอุตสาหกรรมและการแข่งขัน

  ภาวะการแข่งขันภายในอุตสาหกรรมโทรทัศน์

  ธุรกิจโทรทัศน์ในประเทศ อาจแบ่งออกได้เป็น 2 ส่วน คือ (1) ธุรกิจโทรทัศน์ปกติ และ(2)
  ธุรกิจโทรทัศน์ระบบบอกรับเป็นสมาชิก

  1. ธุรกิจโทรทัศน์ปกตินั้น ปัจจุบันธุรกิจกระจุกตัวอยู่กับเครือข่ายหลัก6เครือข่าย
  ออกอากาศโดยเทคโนโลยี่เดิม ในระบบอนาล็อก  โดยที่5เครือข่ายเดิม (ช่อง3 -
  ซึ่งดำเนินการโดยบริษัท บางกอกเอ็นเตอร์เทนเม้นต์ จำกัด – บริษัทย่อยของบีอีซี เวิลด์,
  ช่อง5, ช่อง7, ช่อง9 และช่อง11) ออกอากาศโดยคลื่นVHFเป็นหลัก
  และเครือข่ายใหม่“ไทย-พีบีเอส” (Thai PBS) (ซึ่งเริ่มในชื่อ“ITV”
  แล้วเปลี่ยนแปลงเป็น“T-ITV”
  ก่อนแปรสภาพมาเป็นเครือข่ายที่ให้บริการในฐานะบริการสาธารณะเช่นปัจจุบัน)
  ออกอากาศโดยคลื่นUHF แม้ ณ
  ปัจจุบันทุกเครือข่ายมีพื้นที่ออกอากาศครอบคลุมทั่วประเทศในขนาดที่ใกล้เคียงกัน
  แต่เนื่องจากความนิยมที่ได้สร้างสะสมมาเป็นเวลานาน การแข่งขันจึงกระจุกตัวอยู่ในระหว่าง 2
  เครือข่ายหลัก  คือ “ช่อง3” และ“ช่อง7” ซึ่งมีส่วนแบ่ง“ผู้ชม”รวมกันได้สูงถึงประมาณร้อยละ70
  โดยที่ทาง“ช่อง7”อยู่ในฐานะที่ได้รับการยอมรับว่าเป็นผู้นำตลาดในเรื่องสัดส่วน“ผู้ชม”
  จากการที่“ช่อง7”สามารถสร้างเครือข่ายให้ครอบคลุมทั่วประเทศได้ก่อนเครือข่ายอื่นๆ
  จึงได้เปรียบในการสร้างฐาน“ผู้ชม”
  อีกทั้งการที่“ช่อง7”เลือกที่จะมุ่งเน้นกลุ่ม“ผู้ชม”ที่มีวิถีชีวิตที่ไม่ซับซ้อน
  สอดคล้องกับบุคลิกของคนชนบทที่เป็นคนกลุ่มใหญ่ของประเทศ
  จึงมีส่วนแบ่ง“ผู้ชม”ประมาณร้อยละ40
  ในขณะที่“ช่อง3”ที่ในช่วงต้นเข้าถึงได้เฉพาะ“ผู้ชม”ในส่วนที่เป็นคนเมือง
  จึงมีฐาน“ผู้ชม”ที่แคบกว่า แม้ว่าในช่วงยี่สิบปีหลังนี้“ช่อง3”ได้ขยายเครือข่าย
  สามารถเข้าถึง“ผู้ชม”ได้ทั่วประเทศเท่าเทียมกับเครือข่ายอื่น
  และได้มีการนำเสนอรายการในรูปแบบต่างๆเพิ่มเติมขึ้น
  เพื่อเป็นการสร้างความหลากหลายของฐาน“ผู้ชม”ของ“ช่อง3”
  แต่ก็ยังมีส่วนแบ่ง“ผู้ชม”เป็นอันดับที่2 มีส่วนแบ่ง“ผู้ชม”ประมาณร้อยละ30
  ต่ำกว่าที่“ช่อง7”มีอยู่พอสมควร ส่วนอีก4เครือข่ายที่เหลือนั้น ต่างมี“ผู้ชม”อยู่ในระดับร้อยละ10
  หรือต่ำกว่า โดยที่“ช่อง11”เป็นเครือข่ายที่มี“ผู้ชม”น้อยที่สุดในภาวะปกติ

  ในข้อเท็จจริงนั้น
  ธุรกิจและการแข่งขันไม่ได้มีอยู่เฉพาะในระหว่าง6ช่องรายการโทรทัศน์ที่รับชมผ่านเสาอากาศ
  ซึ่งปัจจุบันมี6ช่องรายการ คือ ช่อง3, 5, 7, 9, 11 และ Thai PBS เท่านั้น
  แต่ในข้อเท็จจริงแล้ว ช่องรายการโทรทัศน์ที่ให้บริการเป็นภาษาไทย
  ที่เปิดให้ผู้ชมสามารถรับชมได้โดยเป็นการทั่วไป
  โดยไม่มีการจำกัดสิทธิและเรียกร้องค่าตอบแทนใดๆจากผู้ชม(Free TV)
  ในปัจจุบันนี้มีอยู่หลายร้อยช่องรายการ
  เพียงแต่ว่าช่องรายการต่างๆนอกเหนือจาก6ช่องที่เป็นที่คุ้นเคยเหล่านี้นั้น
  เป็นช่องรายการที่ต้องรับชมผ่านเครื่องรับชมผ่านจานดาวเทียม
  จึงมีเพียงครัวเรือนที่ได้ลงทุนติดตั้งเครื่องรับชมช่องรายการผ่านดาวเทียมแล้วเท่านั้น
  ที่จะสามารถรับชมช่องรายการเหล่านี้ได้
  แต่เนื่องจากปัญหาเรื่องคุณภาพการรับชมรายการโทรทัศน์ผ่านเสาอากาศ
  ที่แตกต่างกันมากในแต่ละครัวเรือน จากปัจจัยสถานที่ตั้งครัวเรือน
  สภาพแวดล้อมของที่ตั้งครัวเรือน และ ระยะห่างจากที่ตั้งครัวเรือนกับเสาส่ง
  ประกอบกับปัจจัยเรื่องคุณภาพ/ต้นทุนติดตั้งกับค่าใช้จ่ายการบำรุงรักษา
  ของระบบเสาอากาศซึ่งโดยทั่วไปสูงกว่าเครื่องรับชมช่องรายการผ่านดาวเทียม
  ดังนั้นจึงมีปรากฎการณ์ “ล้มเสา/ติดตั้งจาน”
  กันมากขึ้นอย่างก้าวกระโดดในระยะมากกว่า10ปีที่ผ่านมา
  จนเชื่อกันว่าปัจจุบันนี้มีครัวเรือนที่ใช้เครื่องรับชมช่องรายการโทรทัศน์ผ่านดาวเทียม
  เป็นอุปกรณ์หลักในการรับชมรายการโทรทัศน์ มากกว่าร้อยละ70ของครัวเรือนทั้งประเทศ
  ดังนั้นการแข่งขันกันเองในระหว่างผู้ให้บริการช่องรายการโทรทัศน์นั้น
  จึงมิได้จำกัดอยู่แต่ในระหว่าง6ช่องรายการเดิม มาหลายปีแล้ว

  ในส่วนของการแข่งขันในแง่ธุรกิจระหว่างช่องรายการช่องรายการโทรทัศน์ปกติ
  ของเครือข่ายหลัก6เครือข่ายนั้น มีผู้ให้บริการเพื่อการพาณิชย์เพียง5เครือข่าย
  โดยที่“ไทย-พีบีเอส”ได้แปรสภาพมาเป็นเป็นเครือข่ายที่ให้บริการในฐานะบริการสาธารณะ
  ที่ไม่มีโฆษณามาตั้งแต่ช่วงต้นปีพ.ศ.2551

  “เนลสัน มีเดีย รีเสริทซ์”
  ได้รายงานว่าการใช้เงินโฆษณาผ่านช่องรายการโทรทัศน์ปกติทั้ง5เครือข่ายนั้น
  เป็นยอดรวมสูงกว่าร้อยละ50ของการใช้เงินโฆษณารวม ทั้งอุตสาหกรรม
  ต่อเนื่องมาตั้งแต่ปีพ.ศ.2540 และมีการเติบโตทุกปี
  เว้นช่วงปีพ.ศ.2550และพ.ศ.2551ที่อยู่ในภาวะทรงตัวจากการเปลี่ยนแปลงของ“ไอทีวี”
  เป็น“ทีไอทีวี” ก่อนแปรสภาพมาเป็นเครือข่ายที่ให้บริการในฐานะบริการสาธารณะที่ไม่มีโฆษณา
  เป็น“ไทย-พีบีเอส”เช่นปัจจุบัน โดยที่สื่อโทรทัศน์ปกตินี้มีการเติบโตสูงกว่าอุตสาหกรรม
  ทำให้สื่อโทรทัศน์มีส่วนแบ่งตลาดเม็ดเงินโฆษณาสูงขึ้น เป็นสัดส่วนสูงกว่าร้อยละ60
  ต่อเนื่องกันมาตั้งแต่ปีพ.ศ.2554

  อย่างไรก็ตาม, “เนลสันฯ”ได้รายงานด้วยว่า
  ทั้งสองเครือข่ายใหญ่ทั้ง“ช่อง3”และ“ช่อง7”นี้ต่างก็มีส่วนแบ่งเม็ดเงินโฆษณาต่ำกว่าส่วนแบ่ง“ผู้ชม”ที่ทำได้
  โดยที่ส่วนต่างของส่วนแบ่งตลาดเม็ดเงินโฆษณาระหว่างสองเครือข่ายนี้ไม่ห่างกันมากเช่นส่วนแบ่ง“ผู้ชม”
  แต่สำหรับเครือข่ายที่เหลือทุกช่องรายการต่างมีส่วนแบ่งเม็ดเงินโฆษณาสูงกว่าส่วนแบ่ง“ผู้ชม”
  แต่ก็ไม่มีใครสามารถยืนยันความถูกต้องแม่นยำของรายงานส่วนแบ่งตลาดที่ว่านี้
  และแม้ว่าส่วนแบ่งการตลาดของสองเครือข่ายใหญ่จะอยู่ในอัตราสูงก็จริง
  แต่เครือข่ายอื่นๆก็ไม่อยู่นิ่ง และได้พยายามที่จะปรับเพิ่มส่วนแบ่งตลาดของตัวเองขึ้นด้วยกันทั้งนั้น

  การแข่งขันระหว่างช่องรายการนั้น รุนแรงมาตั้งแต่ต้น
  แม้ในช่วงต้นที่มีช่องรายการโทรทัศน์เพียงไม่กี่รายการ
  เนื่องจากช่องรายการโทรทัศน์ปกติไม่อาจจะเรียกร้องรายได้จาก“ผู้ชม”ได้โดยตรง
  รายได้โฆษณาจึงเป็นรายได้หลักจากการประกอบกิจการให้บริการช่องโทรทัศน์
  ดังนั้นช่องรายการโทรทัศน์เหล่านี้จึงมีตลาด/มีลูกค้า/มีการแข่งขัน ซ้อนกันอยู่สอง (2)ชั้น คือ
  “ผู้ชม” และ “ผู้โฆษณา” โดยที่ช่องรายการต้องมี“ผู้ชม”
  จึงจะมีสภาพเป็น“สื่อ”จึงจะมีลูกค้า“ผู้โฆษณา”มาใช้บริการในฐานะสื่อโฆษณา
  ดังนั้นเพื่อให้เป็น“สื่อ”ที่มีประสิทธิผล/ประสิทธิภาพ ผู้ให้บริการช่องรายการต่างก็มุ่งหวังแย่ง
  “ผู้ชม” ให้ชมรายการของตนพร้อมๆกันให้มากที่สุด ให้นานที่สุด
  แต่เนื่องจากคนเรานั้นสามารถรับชมได้เพียงหนึ่ง(1)รายการในแต่ละช่วงเวลา
  เมื่อเลือกจะดูช่องรายการใดแล้วช่องรายการอื่นๆในช่วงเวลาเดียวกันก็จะเสียคนดูคนนี้ไป
  (Winner Takes All) นี่จึงเป็นปัจจัยหลักที่ทำให้การแข่งขันรุนแรงมาตั้งแต่ต้น
  และเนื่องจากพฤติกรรมของผู้คนของคนส่วนใหญ่ในการใช้ชีวิตประจำวัน
  ที่ต้องศึกษา/ทำมาหากินในช่วงกลางวัน และพักผ่อน/หลับนอนในช่วงกลางคืน
  ดังนั้นช่วงเวลาที่ผู้คนจะมาสามารถมาเป็น“ผู้ชม”รายการโทรทัศน์ได้พร้อมๆกัน
  จึงมีอยู่จำกัดเพียงช่วงเวลาเย็นค่ำถึงก่อนเข้านอน
  นี่จึงเป็นช่วงเวลาที่ดีที่สุดของกิจการโทรทัศน์ในฐานะ“สื่อ”
  และจากการที่คนส่วนใหญ่มีวันหยุดไม่ต้องศึกษา/ไม่ต้องไปทำงานกันในวันหยุด/วันสุดสัปดาห์
  ทำให้ช่วงเวลากลางวันของวันหยุด/วันสุดสัปดาห์ เป็นอีกช่วงเวลาหนึ่ง
  ที่ช่องรายการต่างๆมีโอกาสที่จะเป็นสื่อ ที่มีประสิทธิผล/ประสิทธิภาพได้ดีอีกช่วงเวลาหนึ่ง
  และเนื่องจากในอดีตเมื่อเม็ดเงินโฆษณาผ่านสื่อโทรทัศน์ยังเป็นเงินก้อนเล็ก
  การแข่งขันจึงกระจุกตัวอยู่ในช่วงเวลาเหล่านี้เป็นหลัก
  ทำให้การแข่งขันในช่วงเวลาที่ว่านี้จึงรุนแรงมากกว่าช่วงเวลาอื่นๆ
  แต่เมื่อเม็ดเงินโฆษณาโตขึ้น/มีความหลากหลายมากขึ้นก็มีส่วนช่วยให้การแข่งขันขยายตัวตามด้วย
  จนอาจกล่าวได้ว่าปัจจุบันมีการแข่งขันกันในแทบทุกช่วงเวลาแล้ว

  รายการต่างๆของ“บีอีซี” นั้นก็ดำเนินการตามที่สภาวะตลาดกำหนด โดยที่ในช่วงต้นๆ“บีอีซี”
  มุ่งเน้นทำธุรกิจเฉพาะในช่วงเวลาหัวค่ำถึงเวลาก่อนนอนของผู้คนโดยทั่วไป
  และเนื่องการกระจายรายได้ในอดีตก็กระจุกตัวอยู่แต่ในกรุงเทพฯเป็นหลัก
  ซึ่งก็เป็นที่ทราบกันดีว่ามีปัญหาการจราจร ประกอบกับวิถีชีวิตคนเมือง
  ดังนั้นช่วงเวลาที่สำคัญที่สุดของธุรกิจโทรทัศน์จึงเป็นช่วงเวลาดึกกว่าปกติเล็กน้อย
  คือช่วงเวลาหลัง20นาฬิกาถึงเวลาที่คาดว่าคนส่วนใหญ่เริ่มเข้านอน
  เป็นช่วงเวลาที่“บีอีซี”มีอัตราค่าเวลาโฆษณาสูงที่สุดของวัน
  แต่เมื่อเม็ดเงินโฆษณามีการขยายตัวเป็นจำนวนสูงมากขึ้น
  “บีอีซี”ก็ขยายเวลาทำธุรกิจให้ยาวตามไปด้วย
  มีการขยายเวลาที่นำเสนอรายการที่สำคัญเพิ่มขึ้นทั้งก่อนข้างหน้าและที่ตามหลังเวลาที่สำคัญที่สุดนั้น
  และเมื่อความต้องการเวลาโฆษณามีความซับซ้อนมากขึ้น
  “บีอีซี”ก็เริ่มขยายธุรกิจมาในช่วงเวลากลางวันด้วย
  โดยเริ่มจากเวลากลางวันของช่วงสุดสัปดาห์(วันเสาร์/วันอาทิตย์)ก่อน
  แล้วจึงมาทำธุรกิจในช่วงกลางวันของวันทำงาน
  โดยที่“บีอีซี”ได้ทำธุรกิจตลอด24ชั่วโมงต่อเนื่องกันมาหลายปีแล้วตั้งแต่ปีพ.ศ.2554เป็นต้นมา

  อย่างไรก็ดี อุตสาหกรรมกำลังจะมีการเปลี่ยนแปลงไปอีกระดับหนึ่ง
  เนื่องจากการปฎิรูปสื่อโทรทัศน์ที่ได้มีการเริ่มต้นจากรัฐธรรมนูญฯฉบับปีพ.ศ.2540ประกาศใช้ และ
  ต่อมามีพ.ร.บ..จัดตั้งองค์กรจัดสรรคลื่นความถี่ฯ
  โดยในช่วงแรกพ.ร.บ..กำหนดให้มีองค์กรอิสระในรูปแบบแฝดสยาม คือ “กสท.” และ “กทช.”
  ขึ้นมาทำงานร่วมกันในการดูแล/จัดสรรทรัพยากรสำคัญของประเทศ ซึ่งในที่นี้ก็คือ คลื่นความถี่วิทยุ
  ที่ใช้ในกิจการวิทยุ/โทรทัศน์ และ โทรคมนาคม แต่อย่างไรก็ตาม
  แม้จะได้มีการจัดตั้งคณะกรรมการ“กทช.” เกิดขึ้นมาดูแลกิจการโทรคมนาคม
  ให้เราเห็นอยู่หลายปี แต่ก็ยังไม่สามารถตั้งคณะกรรมการ“กสท.” ขึ้นได้
  จนมีการประกาศใช้รัฐธรรมนูญฉบับใหม่ในปีพ.ศ.2550ซึ่งก็ยังคงแนวคิดที่จะปฎิรูปสื่อฯ
  โดยผ่านองค์การอิสระอยู่เช่นเดิม แต่ได้มีการแก้ไขพ.ร.บ..จัดตั้งองค์กจัดสรรคลื่นความถี่ฯ
  ในปีพ.ศ.2553 รวบองค์กรแฝดสยาม “กสท.” และ “กทช.” ให้เป็นองค์กรเดียว คือ
  “กสทช.” มาจัดสรรคลื่นความถี่ และ กำกับดูแลกิจการวิทยุ/โทรทัศน์ และ โทรคมนาคม
  ต่อมาจึงได้มีการจัดตั้ง“กสทช.”ขึ้นมาได้สำเร็จ จึงได้มีองค์กรที่มาจัดการปฎิรูปสื่ออย่างจริงจัง
  และการปฎิรูปก็ได้เกิดขึ้น ในการปฎิรูปกิจการโทรทัศน์นี้ คณะกรรมการ“กสทช.”
  ได้ดำเนินการภายใต้โครงร่างที่ได้กำหนดไว้โดย
  “พ.ร.บ..การประกอบกิจการกระจายเสียงและกิจการโทรทัศน์-พ.ศ.2551”
  ที่ได้แบ่งแยกกิจการวิทยุ/โทรทัศน์ ออกเป็นสอง(2)ส่วน ได้แก่ (1)กิจการที่ต้องใช้คลื่นความถี่
  และ (2)กิจการที่ไม่ต้องใช้คลื่นความถี่
  โดยที่“กสทช.”ได้ตัดสินใจจะดำเนินการปฎิรูปโทรทัศน์ที่ใช้คลื่นความถี่
  ไปพร้อมๆกับการเปลี่ยนแปลงเทคโนโลยี่ที่ใช้ในการดำเนินการออกอากาศ
  โดยได้ริเริ่มให้มีการออกอากาศโดยเทคโนโลยี่ใหม่ -ที่รู้จักกันในชื่อดิจิตอลทีวี-
  ช่องรายการใหม่ในระบบดิจิตอลทีวีนั้น จะมีทั้งหมดที่สิบแปด(48)ช่องรายการ ประกอบด้วย
  ช่องรายการประเภทบริการสาธารณะจำนวน12ช่องรายการ
  ซึ่งส่วนใหญ่จะดำเนินเนินการโดยภาครัฐ และ
  ช่องรายการประเภทบริการชุมชนจำนวน12ช่องรายการ
  ซึ่งส่วนใหญ่จะดำเนินการโดยองค์กรที่ไม่ประสงค์จะหากำไร
  และช่องรายการประเภทบริการเพื่อการพาณิชย์จำนวน24ช่องรายการ
  ซึ่งจะดำเนินการโดยเอกชนและรัฐวิสาหกิจ ที่ชนะการประมูลได้รับใบอนุญาตจาก“กสทช.”
  ช่องรายการของกิจการที่ใช้คลื่นความถี่นี้ต้องเปิดให้ผู้ชมสามารถรับชมได้โดยเป็นการทั่วไป
  โดยไม่มีการจำกัดสิทธิและเรียกร้องค่าตอบแทนใดๆจากผู้ชม
  เฉพาะช่องรายการประเภทบริการเพื่อการพาณิชย์
  และช่องรายการประเภทบริการสาธารณะบางช่อง
  ที่มีวัตถุประสงค์หลักเพื่อความมั่นคงของรัฐหรือความปลอดภัยสาธารณะเท่านั้น
  ที่ได้รับอนุญาตให้หารายได้โดยการรับโฆษณาได้
  โดยที่ช่องรายการประเภทบริการสาธารณะส่วนใหญ่จะดำเนินการโดยงบประมาณของภาครัฐ
  ในขณะที่ช่องรายการประเภทบริการชุมชนอาจจะขอรับความสนับสนุนทางการเงินจาก“กสทช.”ก็ได้
  ในช่วงต้น(ซึ่งน่าจะเริ่มตั้งแต่ต้นเมษายนปีนี้)น่าจะมีพียง36ช่องรายการ
  เฉพาะช่องรายการประเภทบริการสาธารณะและประเภทบริการเพื่อการพาณิชย์เท่านั้น
  เนื่องจากกระบวนการในการออกใบอนุญาตช่องรายการประเภทบริการชุมชนนั้นยังไม่ได้เริ่ม

  ในการดำเนินการออกอากาศช่องรายการโทรทัศน์ในระบบดิจิตอลทีวีนี้ “กสทช.”
  ได้กำหนดแยกการดำเนินการออกเป็นส่วนๆ
  ไม่อนุญาตให้ผู้ประกอบการดำเนินการเต็มตามระบบแบบเดิมได้อีกต่อไป
  โดยได้แยกการดำเนินการออกเป็น 2 ส่วนใหญ่
  คือส่วนการดำเนินการออกอากาศให้เป็นหน้าที่ของ“ผู้ให้บริการโครงข่ายโทรทัศน์”(Network
  Provider)
  และส่วนที่เป็นการจัดการด้านรายการและการหารายได้เป็นหน้าที่ของ“ผู้ให้บริการช่องรายการ”
  โดยที่ต้องขอใบอนุญาตเป็นส่วนๆ

  ในส่วนของ“ผู้ให้บริการโครงข่ายโทรทัศน์” Network Provider
  นั้น“กสทช.”ได้ออกใบอนุญาตให้ “ททบ.” “กรมประชาสัมพันธ์” “Thai PBS” และ “อสมท.”
  ดำเนินการ รวม5Networks โดยที่ “ททบ.” ได้รับอนุญาตให้ดำเนินการ 2 Networks
  โดยที่ทุก Networks จะเริ่มให้บริการตั้งแต่เมษายนปีนี้เป็นต้นไป โดยที่“กสทช.” กำหนดให้
  Network Provider จะต้องให้บริการครอบคุมร้อยละ50 ของจำนวนครัวเรือนเมื่อสิ้นสุดปีแรก
  ขยายเป็นร้อยละ80 ของของจำนวนครัวเรือนเมื่อสิ้นสุดปีที่2
  ขยายเป็นร้อยละ90ของของจำนวนครัวเรือนเมื่อสิ้นสุดปีที่3 และขยายเป็นร้อยละ95
  ของจำนวนครัวเรือนเมื่อสิ้นสุดปีที่4

  ในส่วนของช่องรายการประเภทบริการเพื่อการพาณิชย์ใหม่จำนวน24ช่องรายการ
  ได้มีการแบ่งแยกย่อยออกเป็น3หมวดใหญ่4หมวดย่อย คือ (1)ช่องรายการ“ทั่วไป”
  ซึ่งก็แยกออกเป็น2แบบ ได้แก่แบบคมชัดสูง และแบบคมชัดปกติ แบบละ7ช่องรายการ
  (2)ช่องรายการ“ข่าว” จำนวน7ช่องรายการ และ(3)ช่องรายการสำหรับ“เด็ก
  เยาวชนและครอบครัว” จำนวน3ช่องรายการ โดยที่ช่องรายการหมวด“ข่าว”และ“เด็ก
  เยาวชนและครอบครัว”นั้นเป็นการออกอากาศแบบคมชัดปกติ
  ใบอนุญาตประเภทบริการเพื่อการพาณิชย์นี้จะออกให้โดยการประมูลเท่านั้น
  และ“กทสช.”กำหนดให้แต่ละกลุ่มบริษัทสามารถดำเนินการได้เพียง3หมวดย่อย
  โดยให้เลือกว่าจะเอาช่องรายการ“ทั่วไป”แบบคมชัดสูงหรือจะเอาช่องรายการ“ข่าว”อย่างใดอย่างหนึ่งเท่านั้น
  โดยที่ใบอนุญาตมีอายุ15ปี

  การประมูลใบอนุญาต“ช่องรายการ”บริการเพื่อการพาณิชย์นั้นเสร็จสิ้นแล้ว
  โดยที่ใบอนุญาตช่องรายการ“ทั่วไป”แบบความคมชัดสูง มีราคาประมูลอยู่ในช่วง
  3,530-3,320ล้านบาท ช่องรายการ“ทั่วไป”แบบคมชัดปกติอยู่ในช่วง2,355-2,200ล้านบาท
  ช่อง“ข่าว”อยู่ในช่วง1,338-1,298ล้านบาท และช่อง“เด็ก
  เยาวชนและครอบครัว”อยู่ในช่วง666-648ล้านบาท
  ในขณะที่ผู้ที่ประมูลไม่ได้ส่วนใหญ่ก็ได้เสนอราคาต่ำกว่าผู้ชนะการประมูลเพียงไม่กี่ช่วงราคา

  “บีอีซี-มัลติมีเดีย” บริษัทย่อยของบีอีซี เวิลด์ ชนะการประมูล ได้สิทธิได้รับใบอนุญาตทั้ง3หมวด
  เต็มที่ตามที่ได้รับอนุญาต
  โดยที่“บีอีซี-มัลติมีเดีย”ได้เลือกที่จะประมูลเอาช่องรายการ“ทั่วไป”แบบความคมชัดสูงแทนที่จะเอา“ช่องข่าว”
  และมีอีก 5กลุ่มที่ประมูลได้สิทธิกลุ่มละ 2หมวด ได้แก่ กลุ่ม“อสมท.”, กลุ่ม“ทรู”,
  กลุ่ม“จีเอ็มเอ็ม.”, กลุ่ม“เนชั่นฯ” และ กลุ่ม“ทีวี พูล”
  ในขณะที่มีอีก11บริษัทที่ได้สิทธิไปบริษัทละ1หมวด

  ในฐานะ“สื่อโฆษณา”นั้น ประเด็น“การเข้าถึงผู้ชม”/“การมีผู้ชม”อย่างสม่ำเสมอ
  เป็นประเด็นหลักในการประกอบกิจการ เนื่องจากการออกกาศโทรทัศน์ในระบบดิจิตอล
  เป็นเทคโนโลยี่ใหม่ที่เพิ่งจะนำเข้ามาใช้ในประเทศไทย
  ต่างออกไปจากระบบเดิมที่ออกอากาศมากว่า50ปี การเข้าถึง“ผู้ชม”ของโทรทัศน์ระบบดิจิตอล
  จึงขึ้นอยู่กับการดำเนินการออกอากาศโดย“ผู้ให้บริการโครงข่ายโทรทัศน์” (Network
  Provider) ที่จะเริ่มในช่วงต้นของเดือนเมษายนปีนี้
  จึงมีประเด็นระยะขยายโครงข่าย(Roll-out) และ ความพร้อมของเครื่องรับ
  เป็นเรื่องสำคัญในการกำหนดจำนวน“การเข้าถึง” อีกทั้งในส่วนของผู้ชมนั้น
  ปัจจุบันยังไม่มีครัวเรือนใดในประเทศไทยที่มีความสามารถในการรับชมช่องรายการของโทรทัศน์ระบบดิจิตอลนี้
  และเพื่อให้สามารถ“เข้าถึง”ช่องรายการโทรทัศน์ในระบบดิจิตอลนี้ นอกจากต้องรอให้ Network
  Provider สร้างโครงข่ายให้ครอบคุมถึงตนแล้ว
  จะต้องเตรียมความพร้อมในเรื่องเครื่องรับและระบบเสาอากาศด้วย
  หากครัวเรือนนั้นอยู่ในเขตเทศบาลและ Network Provider
  ทำได้จริงตามที่ถูกกำหนดครัวเรือนนั้นๆก็โชคดีไม่ต้องมีปัญหาให้ต้องลงทุนเพิ่มในการกลับไปติดตั้งเสาอากาศภายนอกอาคารบนหลังคา
  แต่หากไม่โชคดีเช่นนั้น การติดตั้งเสาอากาศภายนอกก็จะเป็นปัญหาเพิ่มสำหรับครอบครัวนั้นๆ

  ในส่วนของเครื่องรับ ผู้ชมมีทางเลือกในการรับชมช่องรายการโทรทัศน์ระบบดิจิตอลหลายอย่าง
  อยู่กับระดับงบประมาณและความต้องการ
  วิธีที่น่าจะง่ายที่สุดและประหยัดที่สุด(โดยเฉพาะหากโชคดีสามารถรับชมโดยเสาอากาศภายในได้ด้วย)ก็คือการใช้กล่องเครื่องรับเสริม
  (Set-Top Box) ซึ่ง “กสทช.”มีแผนที่จะแจกคูปองช่วยค่าใช้จ่ายในการจัดหากล่องที่ว่านี้
  เพราะกล่องนี้จะช่วยให้ผู้ชมสามารถรับชมช่องรายการใหม่ๆนี้ทางเครื่องรับโทรทัศน์เดิมที่ผู้ชมมีอยู่แล้วได้
  แต่หากต้องการจะรับชมรายการในระดับความคมชัดที่เพิ่มขึ้น
  ไม่ว่าจะเป็นระดับความคมชัดปกติหรือความคมชัดสูง
  ก็จำเป็นต้องลงทุนเพิ่มเปลี่ยนเครื่องรับโทรทัศน์ให้เป็นเครื่องรับรุ่นใหม่ ที่รู้จักกันในรูป “จอแบน”
  ที่มีความสามารถในการแสดงภาพในระดับความคมชัดสูง
  จึงจะสามารถรับชมรายการของช่องรายการใหม่ได้เต็มประสิทธิภาพตามที่ผู้ให้บริการนำเสนอ

  การที่กลุ่ม บีอีซี เวิลด์ จะดำเนินการ“ช่องรายการใหม่”อีก3ช่อง
  จะเป็นการช่วยสร้างความเชื่อมั่นให้แก่นักลงทุน/ผู้ถือหุ้นของ“บีอีซี”ว่าจะมีการต่อเนื่องของธุรกิจหลักของ
  บีอีซี เวิลด์ หลังสัญญาปัจจุบันของ“ช่อง3”สิ้นสุดลง เป็นการสร้างช่องทางหารายได้ใหม่ให้“บีอีซี”
  ช่วยสร้างความพึงพอใจในงานของบุคคลากรของเราให้สูงขึ้น ช่วยให้สามารถดึงดูด ชักชวน
  พัฒนา รักษา คนมีผีมือให้มาร่วมงานกับเราได้ดีขึ้น เปิดโอกาสให้“บีอีซี”ได้ใช้ทรัพยากร
  และรายการ ที่มีอยู่ให้มีประสิทธิภาพมากขึ้นให้บริการคู่ค้าให้ได้ดีขึ้น
  ให้เข้าถึงผู้ชมได้กว้างและลึกมากขึ้น มั่นคงขึ้น ช่วยให้ความสัมพันธ์ระหว่าง“บีอีซี”กับสังคม คนดู
  ทำได้กว้าง หลากหลาย และลึกมากขึ้น และจะช่วยให้ความสัมพันธ์นั้นมีความมั่นคงยิ่งขึ้น
  โดยที่ช่องรายการใหม่ของ“บีอีซี”จะมีบุคลิกชัดเจนกว่า“ช่อง3”
  มุ่งให้บริการกลุ่มคนดูที่ชัดเจนกว่า“ช่อง3” เป็นช่องรายการสำหรับตลาดเฉพาะกลุ่ม (NICHE
  MARKET) ที่ชัดเจนขึ้น “บีอีซี”ไม่มีความจำเป็นและไม่เป็นประโยชน์ที่จะทำช่องรายการให้คล้าย
  หรือ ใกล้เคียงกับช่องรายการเดิม
  ซึ่งก็สอดคล้องกับภาวะแวดล้อมที่จะมีช่องรายใหม่ในระบบเดียวกันเพิ่มขึ้นพร้อมๆกันเป็นจำนวนมาก
  ในช่วงต้น ช่องรายการใหม่จะมุ่งเน้นลงทุนเฉพาะช่วงเวลาสั้นๆในแต่ละวัน
  ที่เชื่อว่ามีโอกาสสร้าง“ผู้ชม”และ“รายได้”ให้“บีอีซี”ได้ในระยะเวลาอันสั้น
  เพราะจะช่วยลดภาระการลงทุนและความเสี่ยง จากความจำเป็นที่ต้องใช้เงินลงทุน ทรัพยากร
  และเวลาในการ สร้าง“ผู้ชม” แนะนำตัวให้เป็นที่รู้จัก แม้“บีอีซี”จะได้เปรียบช่องรายการอื่น
  จากการที่สามารถใช้“ช่อง3”ช่วยประชาสัมพันธ์รายการใหม่นั้นแล้วก็ตาม
  ช่วงเวลาสั้นๆในแต่ละวันที่ว่านี้จะถูกกำหนดโดยการกำหนดเป้าหมายกลุ่มคนดูที่จะเป็น“ผู้ชม”ของช่องรายการนั้นๆ
  ประกอบกับพฤติกรรมการของกลุ่มเป้า หมายนั้นๆนั่นเอง
  และเมื่อรายการนั้นๆประสบความสำเร็จได้ระดับหนึ่งแล้วก็จะใช้เป็นหลักกำหนดทิศทาง
  ที่จะช่วยให้การขยายธุรกิจ/ขยายเวลาการให้บริการ ให้เป็นไปได้ง่ายและถูกทางมากขึ้น
  การขยายงานนั้นจะถูกกำหนดโดยอิทธิพลของตลาดสำหรับช่องรายการนั้นๆนั่นเอง

  ในส่วนของช่องรายการโทรทัศน์แบบที่ไม่ต้องใช้คลื่นความถี่ ได้แก่
  ช่องรายการโทรทัศน์ที่ไม่ต้องใช้เสาอากาศในการรับสัญญาณ
  ได้แก่ช่องรายการโทรทัศน์ผ่านดาวเทียม ช่องรายการผ่านสายเคเบิล
  ช่องรายการผ่านระบบอินเตอร์เน็ต ฯลฯ
  ซึ่งอาจจะเป็นไปได้ทั้งที่เรียกเก็บค่ารับชมช่องรายการหรือไม่ก็ได้
  พ.ร.บ.ประกอบกิจการฯกำหนดให้“กสทช.”ให้สิทธิให้ผู้ที่สนใจประกอบกิจการ
  สามารถยื่นขอใบอนุญาตได้โดยไม่ต้องประมูล ในช่วงต้นนี้ เนื่องจากเป็นช่วงเปลี่ยนผ่าน
  จากเดิมที่มีผู้ประกอบการได้ดำเนินการให้บริการช่องรายการมากมายโดยไม่มีการขออนุญาตมาก่อน
  (เนื่องจากได้เกิดขึ้นในช่วงที่ไม่มีการกำกับดูแล)
  “กสทช.”จึงเปิดให้ผู้ประสงค์จะดำเนินการยื่นขอใบอนุญาตได้
  โดย“กสทช.”ออกใบอนุญาตช่วงคราวให้เป็นรายปี เพื่อเป็นการประเมินความอยู่รอดของกิจการ
  ทราบว่าได้มีการออกใบอนุญาตให้ผู้ประกอบการที่ไม่ต้องใช้คลื่นความถี่นี้ไปแล้ว มากกว่า 700
  ใบอนุญาต ซึ่งโดยหลักการ แล้ว“กสทช.”ไม่น่าจะมีข้อจำกัดใดๆในการออกใบอนุญาตประเภทนี้
  เนื่องจากกิจการประเภทที่ไม่ต้องใช้คลื่นความถี่นี้
  ไม่มีข้อจำกัดให้ต้องมาจัดสรรทรัพยากรคลื่นความถี่

  2. ธุรกิจโทรทัศน์ระบบบอกรับเป็นสมาชิกนั้น
  แต่เดิมมีผู้ประกอบการระดับประเทศที่ได้รับใบอนุญาตแต่เพียงรายเดียว
  และมีผู้ประกอบการระดับท้องถิ่นอีกมากราย ต่อมาเมื่อมีปรากฎการณ์ “ล้มเสา/ติดตั้งจาน”
  กันมากขึ้นอย่างก้าวกระโดด
  จนเชื่อกันว่าปัจจุบันนี้มีครัวเรือนที่ใช้เครื่องรับชมช่องรายการโทรทัศน์ผ่านดาวเทียม
  เป็นอุปกรณ์หลักในการรับชมรายการโทรทัศน์ มากกว่าร้อยละ70ของครัวเรือนทั้งประเทศนั้น
  จึงมีผู้ประกอบการในธุรกิจโทรทัศน์ระบบบอกรับสมาชิกในระดับประเทศมากรายขึ้น แต่โดยรวมนั้น
  แม้จะได้ดำเนินการมาหลายสิบปีแล้วก็ตาม
  แต่ก็ยังไม่สามารถขยายฐานจำนวนผู้บอกรับเป็นสมาชิกได้มากนัก
  ทำให้ผู้ประกอบการหลายรายได้เปลี่ยนรูปแบบการให้บริการไป
  จากเดิมที่เคยให้บริการเฉพาะผู้ที่ยอมจ่ายค่าสมาชิกมา
  เป็นการเปิดให้ผู้ชมสามารถรับชมบางช่องรายการได้โดยไม่ต้องเสียค่าสมาชิก
  โดยหวังว่าจะหาทางเข้าไปอยู่ในบ้านของผู้ชมก่อน โดยหวังที่จะหารายได้จากค่าโฆษณามาเสริม
  แต่ก็ยังไม่สามารถจะแย่งจำนวนผู้ชมส่วนใหญ่ของช่องรายการโทรทัศน์ปกติไปได้อยู่ดี กลุ่ม บีอีซี
  เวิลด์ เองก็เป็นผู้จัดจำหน่ายรายการโทรทัศน์รายหนึ่ง
  ที่ขายสิทธิใช้รายการโทรทัศน์ให้แก่ผู้ดำเนินการธุรกิจโทรทัศน์ระบบบอกรับเป็นสมาชิกด้วย
  แต่เนื่องจากสภาวะการแข่งขันของผู้ดำเนินการในธุรกิจดังกล่าวลดลง
  เมื่อผู้ประกอบการบางรายรวมตัวกัน ทำให้ความต้องการแข่งขันลดลง
  ทำให้โอกาสของกลุ่มลดลงตามไปด้วย แต่อย่างไรก็ตาม เนื่องจากจุดแข็งด้านรายการของกลุ่ม
  บีอีซี เวิลด์ นั้นเป็นที่ยอมรับเห็นได้ชัดเจน
  เรายังเชื่อมั่นว่าเรายังมีโอกาสหารายได้จากธุรกิจโทรทัศน์ระบบบอกรับสมาชิกนี้ได้อยู่

  (3) การจัดหาผลิตภัณฑ์หรือบริการ

  การดำเนินงานของสถานีวิทยุโทรทัศน์ไทยทีวีสีช่อง 3 โดยบริษัท บางกอกเอ็นเตอร์เทนเม้นต์
  จำกัด ในด้านการผลิตในฐานะนายสถานีโทรทัศน์นั้น แบ่งงานออกเป็น 1.) การจัดผังรายการ
  2.) การจัดหาและผลิตรายการ 3.) การแพร่ภาพออกอากาศ

  1.) การจัดผังรายการ

  การจัดผังรายการเพื่อการออกอากาศ
  เป็นขั้นตอนในการผสมผสานลักษณะและคุณภาพของรายการกับความต้องการหรือรสนิยมของผู้ชม
  สถานีโทรทัศน์ไทยทีวีสีช่อง 3 โดยบริษัท บางกอกเอ็นเตอร์เทนเม้นต์ จำกัด
  จะพยายามจัดเวลาของการแพร่ภาพรายการต่างๆ ให้สอดคล้องกับลักษณะของผู้ชม
  ปัจจัยที่จะใช้ในการตัดสินใจเลือกรายการนั้นจะต้องพิจารณาถึงส่วนประกอบหลักๆ ที่สำคัญ คือ
  ผังรายการออกอากาศของสถานีโทรทัศน์อื่นๆ ลักษณะของผู้ชม และรายการที่ผู้ชมต้องการชม

  2.) การจัดหาและผลิตรายการ

  การผลิตรายการของสถานีจะมีอยู่ 2 รูปแบบ คือ
  บางกอกฯจะเป็นผู้ผลิตรายการเองหรือจะจัดหามาจากผู้ผลิตรายอื่น
  รายการที่บางกอกฯเป็นผู้ผลิตเองเป็นประจำคือ รายการข่าว รายการผู้หญิงถึงผู้หญิง เป็นต้น
  นอกจากนี้อาจมีรายการเฉพาะกิจอื่นๆ
  ที่เกิดขึ้นไม่บ่อยนักและขั้นตอนในการดำเนินรายการไม่ยุ่งยากนัก เช่น การถ่ายทอดสด
  รายการรับบริจาคเงินเพื่อการกุศลต่างๆ
  ส่วนรายการที่บางกอกฯร่วมผลิตรายการกับผู้จัดหาและผลิตรายการอื่นนั้น
  บางกอกฯจะกำหนดลักษณะของรายการ และมีส่วนร่วมในการคัดเลือกบทประพันธ์ นักแสดง
  ตลอดจนผู้ที่เกี่ยวข้องด้วย ในส่วนของการจัดหาและผลิตรายการบันเทิงนั้น
  ทางบางกอกฯมีนโยบายที่จะร่วมจัดหา หรือผลิตรายการบันเทิงต่างๆ กับผู้ผลิตรายการทั่วไป
  ทั้งกับบริษัทในเครือและผู้ผลิตรายการอิสระ โดยจะมีส่วนตั้งแต่การกำหนดประเภทของรายการ
  การเลือกบทประพันธ์ และจัดทำบทละคร คัดเลือกนักแสดง ผู้กำกับ ผู้ดำเนินรายการ เป็นต้น

  3.) การแพร่ภาพออกอากาศ

  การส่งสัญญาณภาพของสถานีวิทยุโทรทัศน์ไทยทีวีสีช่อง 3 โดยบริษัท บางกอกเอ็นเตอร์เทนเม้นต์
  จำกัด

  เครือข่ายของสถานีฯ มีทั้งสิ้นรวม 32 สถานีกระจายอยู่ทั่วประเทศไทย ดังนี้

  -------------------- ------------------------------- ------------------- --
  ภูมิภาค                จังหวัด                           ช่องสัญญาณออกอากาศ    

  ภาคกลางและตะวันออก    กรุงเทพมหานคร                    ระบบ UHF ช่อง 32     

                       ระยอง, สระแก้ว และประจวบคีรีขันธ์    ช่อง 6               

                       ตราด                            ช่อง 7               

  ภาคตะวันออกเฉียงเหนือ   นครราชสีมา                       ระบบ UHF ช่อง 41     

                       อุบลราชธานี                       ช่อง 6               

                       ขอนแก่น , สกลนคร และสุรินทร์        ช่อง 7               

                       เลย และหนองบัวลำภู                ช่อง 12              

  ภาคเหนือ              เชียงใหม่                         ระบบ UHF ช่อง 46     

                       สุโขทัย                           ระบบ UHF ช่อง 37     

                       แพร่, แม่ฮ่องสอน, ลำปาง, ตาก       ช่อง 6               
                       และนครสวรรค์                                         

                       น่าน                             ช่อง 7               

                       เชียงราย                         ช่อง 8               

                       เพชรบูรณ์                         ช่อง 11              

  ภาคใต้                สงขลา (หาดใหญ่)                  ระบบ UHF ช่อง 38     

                       สตูล                             ระบบ UHF ช่อง 55     

                       สุราษฎร์ธานี, ตรัง, พังงา            ช่อง 6               

                       ยะลา                            ช่อง 9               

                       ชุมพร, นครศรีธรรมราช, ระนอง       ช่อง 11              
                       และภูเก็ต                                             
  -------------------- ------------------------------- ------------------- --

ธุรกิจวิทยุ

  กลุ่มดำเนินงานธุรกิจวิทยุผ่านบริษัท บางกอกเอ็นเตอร์เทนเม้นต์ จำกัด [บางกอกฯ] และบริษัท
  ยู แอนด์ ไอ คอร์โปเรชั่น จำกัด [ยูแอนด์ไอ] โดยมี บริษัท บีอีซี-เทโร เรดิโอ จำกัด
  บริษัทย่อยซึ่งบริษัท บีอีซี-เทโร เอ็นเตอร์เทนเม้นท์ จำกัด (มหาชน) เข้าถือหุ้นเพิ่มขึ้นถึง
  99.99% เมื่อวันที่ 29 ธันวาคม 2553 [(เดิมชื่อบริษัท เวอร์จิ้น บีอีซี-เทโร เรดิโอ
  (ประเทศไทย) จำกัด) ซึ่งเดิมเป็นบริษัทร่วมทุนระหว่างบริษัท บีอีซี-เทโร เอ็นเตอร์เทนเม้นท์
  จำกัด (มหาชน) กับบริษัท เวอร์จิ้น เรดิโอ อินเตอร์เนชั่นแนล จำกัด]
  เป็นผู้ขายเวลาโฆษณาและที่ปรึกษาด้านการตลาดและพัฒนารายการ

(1) ลักษณะของผลิตภัณฑ์หรือบริการ

  ในปี 2556 มีการออกอากาศรายการวิทยุรวม 3 สถานี คือ F.M. 95.5 และ F.M. 105.5
  ในปี 2557 ได้เริ่มออกอากาศเพิ่มอีก 1 รายการ คือ F.M. 98
  แต่ละสถานีมีลักษณะเฉพาะที่ต่างกัน ดังนี้

+---+---------+-----------------+----------------------+---------------+
| ส |         | ว               | ลักษณะรายการ          | กลุ่มเป้าหมาย    |
| ถ |         | ัน/เวลาออกอากาศ/ |                      |               |
| า |         |                 |                      |               |
| น |         | รัศมีครอบคลุม      |                      |               |
| ีว |         |                 |                      |               |
| ิท |         |                 |                      |               |
| ยุ |         |                 |                      |               |
+---+---------+-----------------+----------------------+---------------+
| 1 | F.M.    | ทุกวัน ตลอด 24    | รายการวิทยุยอดนิยมของ   | คนรุ่นให        |
| . | 95.5    | ชั่วโมง           | คนรุ่นใหม่ที่ชอบความทันสมัย | ม่ทั้งชายและหญิงอ |
|   |         |                 | เปิดเพลงไทยและสากล    | ายุระหว่าง      |
|   | Virgin  | กรุงเทพฯ         | และด                 | 15-30 ปี       |
|   | Hitz    | และปริมณฑล       | ำเนินรายการเป็นภาษาไทย |               |
+---+---------+-----------------+----------------------+---------------+
| 2 | F.M.    | ทุกวัน            | รายกา                | กลุ่มค          |
| . | 105.5   | 06.00-24.00 น.  | รวิทยุยอดนิยมของคนทำงาน | นทำงานทั้งชายแล |
|   |         |                 | เปิดเพลงสาก           | ะหญิงอายุระหว่าง |
|   | EAZY    | กรุงเทพฯ         | ลที่ได้รับความนิยมในปัจจุบัน | 18-35 ปี       |
|   | F.M.    | และปริมณฑล       | และด                 |               |
|   |         |                 | ำเนินรายการเป็นภาษาไทย |               |
+---+---------+-----------------+----------------------+---------------+
| 3 | F.M.    | ทุกวันตลอด 24     | รายการวิทยุยอดน        | กลุ่มคนทำงานรุ่นใ |
| . | 98.0    | ชั่วโมง           | ิยมของกลุ่มคนทำงานรุ่นใหม่ | หม่ทั้งชายและหญิง |
|   |         |                 | เปิดเพลงไทยสากล       | อายุระหว่าง     |
|   | Virgin  |                 | และเพลงฮิตอินเตอร์ (Hot | 20-40 ปี       |
|   | Star    |                 | AC) ที่มีความไพเราะ     |               |
|   |         |                 | เป็นเพลงฮิตที่มีความสดใหม่ |               |
|   |         |                 | ร่วมสมัย               |               |
|   |         |                 | และด                 |               |
|   |         |                 | ำเนินรายการเป็นภาษาไทย |               |
+---+---------+-----------------+----------------------+---------------+

การตลาดและภาวะการแข่งขัน

  กลยุทธ์ในการแข่งขัน

  - มีผู้ร่วมทุนที่แข็งแกร่งและมีแบรนด์ที่เป็นที่นิยมทั่วโลก: บริษัทฯ
  สรรหาผู้ร่วมทุนที่แข็งแกร่งในอุตสาหกรรมที่เกี่ยวข้องโดยผู้ร่วมทุนดังกล่าวจะต้องมีชื่อเสียงที่ดี
  เป็นที่รู้จักและนิยมของคนทั่วไป มีสถานะภาพทางการเงินที่แข็งแรง
  และมีทีมงานที่มีประสบการณ์ซึ่งสามารถถ่ายทอดให้กับบุคลากรของบริษัทฯ ได้
  แม้ปัจจุบันได้ยกเลิกการร่วมทุนแล้ว แต่ก็ยังใช้แบรนด์ และได้รับการสนับสนุนอยู่

  - ทีมงานและบุคลากรที่มีประสิทธิภาพ:
  ทีมงานและบุคลากรเป็นมืออาชีพที่มีประสบการณ์ในวงการในประเทศ
  และต่างประเทศอย่างต่อเนื่องยาวนาน มีผลงานและภาพพจน์ที่ดีเสมอมา

  การจำหน่ายและช่องทางจัดจำหน่าย

  ช่องทางการจำหน่ายเวลาโฆษณาของธุรกิจวิทยุจะมาจากกลุ่มลูกค้าที่เป็นบริษัทโฆษณา(Agency)
  ซึ่งจะซื้อเวลาโฆษณาจากผู้นำเสนอรายการ
  และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า
  โดยในส่วนนี้คิดเป็นอัตราร้อยละ 70 ของยอดขาย และลูกค้าอีกกลุ่มหนึ่ง ได้แก่ ลูกค้าโดยตรง
  (Direct Customer) ซึ่งเป็นผู้ประกอบการในธุรกิจต่างๆ
  ที่ซื้อเวลาโฆษณาจากผู้นำเสนอรายการโดยตรงคิดเป็นอัตราร้อยละ 30 ของยอดขาย

  ภาวะอุตสาหกรรมและการแข่งขัน

  ปัจจุบันมีสถานีวิทยุทั่วประเทศทั้งหมด 524 สถานี
  ไม่นับรวมวิทยุชุมชนที่ดำเนินงานโดยทั้งที่มีและไม่มีใบอนุญาต
  โดยกระจายเสียงในกรุงเทพมหานครและจังหวัดใกล้เคียงจำนวน 78
  สถานี-ไม่นับรวมวิทยุชุมชน; แบ่งเป็นสถานีที่จัดรายการวิทยุภาค FM 40 สถานี
  (แหล่งข้อมูลจากกรมไปรษณีย์โทรเลข)
  ผู้ผลิตรายการจะต้องทำสัญญาเช่าเวลาจากทางเจ้าของสถานีเพื่อจัดรายการ
  ทั้งนี้ผู้ผลิตรายการต้องมีความพร้อมในด้านเงินทุน ประสบการณ์และความชำนาญ
  พร้อมทั้งมีบุคลากรที่มีความสามารถอย่างเพียงพอ
  การแข่งขันระหว่างผู้ผลิตรายการวิทยุจะเน้นการแข่งขันในลักษณะของรายการ
  รูปแบบรายการที่ชัดเจน คุณภาพของรายการ การรักษากลุ่มผู้ฟังเดิม
  พร้อมกับการสร้างกลุ่มผู้ฟังใหม่ๆ และพยายามแบ่งกลุ่มผู้ฟังให้ชัดเจน
  เพื่อให้รายการเป็นที่ต้องการของลูกค้าในการโฆษณา อย่างไรก็ตาม
  รายการใดที่ได้รับความนิยมและมีกลุ่มผู้ฟังของตนเอง
  จะมีผู้ผลิตรายการรายอื่นเข้ามาแข่งขันเพื่อแย่งชิงส่วนแบ่งตลาด
  ทั้งนี้ลูกค้าที่บริษัทโฆษณาจะเลือกซื้อโฆษณาโดยพิจารณาจากรายการที่ได้รับความนิยมสูงและอยู่ในช่วงPrime
  Timeเป็นหลัก

+----------------------------+--------------------+-------------------+
| กลุ่มเป้าหมาย                 | รายการวิทยุของบริษัท   | รายการวิทยุของคู่แข่ง  |
+----------------------------+--------------------+-------------------+
| คน                         | F.M. 95.5 MHz.     | F.M. 97.5 MHz.    |
| รุ่นใหม่ทั้งชายและหญิงอายุระหว่าง  | Virgin Hitz        | Seed              |
|    15-30 ปี                 |                    |                   |
| ผู้นิยมเพลงไทยและสากล         |                    |          ของ MCOT |
+----------------------------+--------------------+-------------------+
| กลุ่มค                       | F.M. 105.5 MHz     | F.M. 102.5 MHz.   |
| นทำงานทั้งชายและหญิงอายุระหว่าง | EAZY F.M.          | Get               |
| 18-35 ปี ผู้นิยมเพลงสากล       |                    | และF.M.107.0MHz.  |
|                            |                    | ของ MCOT          |
+----------------------------+--------------------+-------------------+
| กลุ่มคนทำงานรุ่นใหม่            | F.M. 98.0 MHz      | F.M. 93.0 MHz.    |
| ทั้งชายและหญิงอายุระหว่าง 20-40 | Virgin Star        |  Cool  และ        |
| ปี ผู้นิยมเพลงไทยสากล          |                    |                   |
| ที่มีความไพเราะ ฟังสบาย        |                    | F.M.106.5MHz.     |
|                            |                    |  Greenwave        |
+----------------------------+--------------------+-------------------+

  ในส่วนของธุรกิจวิทยุ มีการแข่งขันกันยิ่งกว่าโทรทัศน์ จากจำนวนคลื่นที่มีมากกว่าระบบโทรทัศน์
  ทั้งคลื่นเอฟ.เอ็ม.และคลื่นเอ.เอ็ม. แต่การที่พื้นที่ครอบคลุมซึ่งเล็กกว่าโทรทัศน์มาก
  ประกอบกับความพยายามรวมตัวกันให้พื้นที่ให้บริการกว้างขึ้นยังไม่ประสบความสำเร็จ
  วิทยุจึงจำเป็นต้องสร้างบุคลิกให้เหมาะสมกับผู้ฟังเฉพาะกลุ่ม(NICHE MARKET)
  เพื่อให้มีบุคลิกที่ชัดเจนเด่นชัดมากขึ้น
  เมื่อภาวะเศรษฐกิจดีขึ้นเช่นนี้ทำให้โอกาสของสื่อเฉพาะกลุ่มมีมากขึ้นด้วย
  จึงทำให้สภาวะการแข่งขันในธุรกิจวิทยุมีมากขึ้น

  ธุรกิจวิทยุของกลุ่ม บีอีซี เวิลด์ แต่ละคลื่นเน้นเพียงเฉพาะกลุ่ม(NICHE
  MARKET)ที่ชัดเจนแตกต่างกันไป และก็ได้รับผลสำเร็จพอสมควร
  จึงได้มีความพยายามที่จะขยายธุรกิจวิทยุให้ได้กว้างมากขึ้น
  แต่เนื่องจากการปฎิรูปของอุตสาหกรรมที่ได้ถูกกำหนดไว้ในรัฐธรรมนูญ มาตั้งแต่ปลายปีพ.ศ.2540
  แต่การจัดตั้งองค์กรอิสระที่จะมากำกับดูแลกิจการกระจายเสียงวิทยุ/โทรทัศน์ถูกเลื่อนออกไป
  จากปัญหาในการจัดตั้ง และแม้ว่าปัจจุบันได้มี“กสทช.”แล้วก็ตาม
  แต่ก็ยังไม่มีการดำเนินการใดๆเกี่ยวกับใบอนุญาตประกอบการวิทยุ 
  สัญญาดำเนินการในธุรกิจวิทยุส่วนใหญ่จึงกลายเป็นสัญญาระยะสั้น
  ที่ต้องต่อสัญญากันแทบจะเป็นแบบปีต่อปีทุกปี
  จึงมีการแข่งขันแย่งช่องรายการวิทยุที่ประสพความสำเร็จกันมากขึ้น
  และมีส่วนผลักดันให้ต้นทุนในการประกอบการเพิ่มมากขึ้น
  ทั้งยังอาจขาดความต่อเนื่องหากไม่สามาถรักษาคลื่นเดิมไว้ได้
  แม้บางรายการจะยังสามารถย้ายไปนำเสนอจากช่องรายการใหม่ได้ก็ตาม
  แต่ก็มีผลทำให้ความสามารถในการทำกำไรจากธุรกิจวิทยุนี้ต่ำลง แต่ในส่วนของบีอีซี เวิลด์นั้น
  เนื่องจาก รายได้ในส่วนนี้ไม่ได้เป็นสัดส่วนที่สูงนักจึงถูกกระทบไม่มาก

-   ธุรกิจสื่อใหม่

  (1) ลักษณะของผลิตภัณฑ์หรือบริการ

  ลักษณะผลิตภัณฑ์หรือบริการของธุรกิจในกลุ่มจะเป็นการผลิตผลิตภัณฑ์
  หรือให้บริการเพื่อให้สอดคล้องและต่อเนื่องกับผลิตภัณฑ์หลักของบริษัท
  ปัจจุบันได้ลงทุนในธุรกิจเกี่ยวเนื่องกับอินเตอร์เน็ตและโทรศัพท์มือถือ ได้แก่ บริษัท บีอีซีไอ
  คอร์ปอเรชั่น จำกัด ได้แก่ การให้บริการการดาวน์โหลดริงโทน(Ringtone) ภาพ
  (Logo/Picture/ Screen Saver) ให้บริการข้อมูลด้วยเสียงทางโทรศัพท์เป็นต้น;
  อีกทั้งกำลังมองหาช่องทางดำเนินธุรกิจรับ-ส่งสัญญาณผ่านดาวเทียม
  และธุรกิจโทรทัศน์ผ่านดาวเทียม ผ่านทางบริษัท บางกอกแซทเทิลไลท์ แอนด์ เทเลคอมมิวนิเคชั่น
  จำกัด และบริษัท แซทเทิลไลท์ ทีวี บรอดคาสติ้ง จำกัด; นอกจากนี้ ในปี 2555
  ได้มีการจัดตั้งบริษัท บีอีซี-เทโร แอ๊พพ์ จำกัด เพื่อดำเนินธุรกิจด้านจำหน่ายหนังสือออนไลน์
  หนังสืออิเล็กทรอนิกส์ ( E-Book) และธุรกิจสารสนเทศอื่นที่เกี่ยวข้อง

(2) การตลาดและภาวะการแข่งขัน

  ภาวะอุตสาหกรรมและการแข่งขัน

  ในส่วนของธุรกิจสื่อใหม่ ทั้งในส่วนของเว็บไซต์ทางอินเตอร์เน็ต
  และการใช้การส่งข้อความทางระบบเครือข่ายโทรศัพท์ ทั้งในส่วนข้อความเสียง
  ข้อความตัวหนังสือ และข้อความรูปภาพทั้งภาพนิ่งและภาพเคลื่อนไหว ก็มีการแข่งขันค่อนข้างสูง
  เนื่องจาก มีผู้เข้ามาร่วมให้บริการด้านข้อมูลมากราย
  และจำนวนผู้ใช้บริการก็เพิ่มขึ้นอย่างก้าวกระโดด อย่างไรก็ตาม
  ปัจจัยความสำเร็จในส่วนนี้ขึ้นอยู่กับทั้งเนื้อหาและการประชาสัมพันธ์โฆษณาบริการนั้นๆ ดังนั้นกลุ่ม
  บีอีซี เวิลด์ จึงน่าจะมีจุดเด่นกว่าคู่แข่งขันรายอื่นๆในธุรกิจนี้
  อีกทั้งการเข้ามาร่วมในธุรกิจนี้ก็เป็นการสร้างโอกาสในอนาคตของกลุ่มเพิ่มค่ารายการต่างๆที่กลุ่มถือครองอีกด้วย
  เพียงแต่ว่าในปัจจุบันธุรกิจนี้ยังมีขนาดเล็กอยู่มากแม้จะมีอัตราการเติบโตดีพอสมควรก็ตาม
  กลุ่มบีอีซี เวิลด์จึงยังไม่ได้เข้าไปร่วมแข่งขันในธุรกิจนี้อย่างจริงจัง

  กลุ่มลูกค้าเป้าหมาย

  ธุรกิจที่เกี่ยวเนื่องกับอินเตอร์เน็ตและโทรศัพท์มือถือ
  เป็นลักษณะของการให้บริการกับบุคคลทั่วไปที่ใช้โทรศัพท์มือถือหรือผู้เล่นอินเตอร์เน็ต
  ดังนั้นกลุ่มลูกค้าจึงเป็นกลุ่มนักเรียน นักศึกษา กลุ่มคนทำงาน
  หรือกลุ่มบุคคลทั่วไปที่ใช้โทรศัพท์มือถือหรือบุคคลที่มีความสนใจในอินเตอร์เน็ต รับข้อมูลข่าวสาร
  และส่งข้อความสั้นร่วมลงคะแนนโหวตรายการต่างๆ หรือร่วมแสดงความคิดเห็น กับรายการต่างๆ
  เป็นต้น

  กลุ่มธุรกิจดำเนินการจัดหาและผลิตรายการ

-   ธุรกิจจัดหาและผลิตรายการบันเทิงและสารคดี

  ดำเนินงานโดย บริษัท บีอีซี เวิลด์ จำกัด (มหาชน) บริษัท รังสิโรตม์วนิช จำกัด บริษัท
  นิวเวิลด์ โปรดั๊กชั่น จำกัด บริษัท บางกอกเทเลวิชั่น จำกัด บริษัท ทีวีบี ทรี เน็ตเวอร์ค จำกัด
  บริษัท บีอีซี อินเตอร์เนชั่นแนล ดิสทริบิวชั่น จำกัด บริษัท บีอีซี – เทโร เอ็นเตอร์เทนเม้นท์
  จำกัด (มหาชน); โดยมี บริษัท ฟอร์เอฟเวอร์ บีอีซี-เทโร จำกัด ดำเนินการจัดหา –
  ผลิตรายการ เพื่อออกอากาศในประเทศสาธารณรัฐแห่งสหภาพเมียนมาร์

  การที่จัดตั้งบริษัทผู้จัดหาและผลิตรายการเป็นจำนวนหลายบริษัทในกลุ่มนี้
  เพื่อให้มีความคล่องตัวในการติดต่อกับทีมงานผู้ผลิตรายการอิสระ
  และสร้างให้เกิดการแข่งขันกันเองในด้านการจัดหาหรือผลิตรายการที่มีคุณภาพเพื่อแพร่ภาพทางสถานีโทรทัศน์
  และขยายเวลาโฆษณาในช่วงเวลาดังกล่าว

(1) ลักษณะของผลิตภัณฑ์หรือบริการ

  รายการโดยส่วนใหญ่จะเป็นรายการที่จัดหา หรือควบคุมการผลิตมาจากบริษัท บีอีซี เวิลด์ จำกัด
  (มหาชน), บริษัท รังสิโรตม์วนิช จำกัด, บริษัท นิวเวิลด์ โปรดั๊กชั่น จำกัด และบริษัท
  บางกอกเทเลวิชั่น จำกัด โดยบริษัทดังกล่าวจะเป็นผู้หารายการให้แก่สถานีวิทยุโทรทัศน์ โดย
  เฉพาะส่วนการผลิตละครนั้น บริษัทในเครือดังกล่าวจะทำการว่าจ้างผู้ผลิตรายการอิสระหลายราย
  เพื่อให้ดำเนินการผลิตละครให้

(2) การตลาดและภาวะการแข่งขัน

  ภาวะอุตสาหกรรมและการแข่งขัน

  จากวัตถุประสงค์ในการจัดตั้งบริษัทในธุรกิจนี้เพื่อผลิตรายการให้กับสถานีวิทยุโทรทัศน์
  และเป็นหลักเพื่อให้เกิดการแข่งขันในด้านการจัดหารายการและผลิตรายการที่มีคุณภาพ
  อย่างไรก็ตาม กลุ่มลูกค้าของบริษัทก็คือผู้ชมรายการ
  ดังนั้นกลุ่มบริษัทจะต้องแข่งขันด้านคุณภาพของรายการกับสถานีต่างๆ ในช่วงเวลาเดียวกัน

กลยุทธ์ในการแข่งขัน

  เนื่องจากรายได้ของธุรกิจนี้เป็นรายได้จากการขายเวลาโฆษณา
  ประกอบการแข่งขันเพื่อแย่งชิงส่วนแบ่งตลาดในช่วงเวลาต่างๆ ทั้งจากผู้ประกอบการรายเดิม
  และผู้ประกอบรายใหม่ที่จะเข้ามาในอนาคต
  กลุ่มบริษัทจะใช้กลยุทธ์ในการกำหนดกลุ่มเป้าหมายให้ชัดเจนและควบคุมคุณภาพของรายการโดยเฉพาะรายการละคร
  กลุ่มบริษัทมีนโยบายที่ให้บริษัทที่รับทำละคร
  ผลิตรายการให้เสร็จสมบูรณ์ก่อนที่จะเริ่มแพร่ภาพเพื่อให้การถ่ายทำเป็นไปโดยสมบูรณ์และมีคุณภาพ
  ไม่เสี่ยงต่อการถ่ายทำไม่เสร็จ และไม่มีนโยบายที่จะยืดเนื้อหาของรายการมากกว่าที่ควรจะเป็น
  เพื่อไม่ให้เกิดความไม่น่าสนใจ นอกจากนี้จะพยายามคัดสรร
  เลือกผู้ผลิตรายการให้เหมาะสมกับประเภทรายการ หรือเรื่องที่จะทำการผลิต
  ทั้งนี้ผู้ผลิตรายการจะมีความถนัดแตกต่างกันออกไป เพื่อให้คุณภาพของละครมีความสมบูรณ์ที่สุด
  นอกจากนี้กลุ่มบริษัทยังใช้กลยุทธ์ในการสร้างความต่อเนื่องในฐานลูกค้า
  โดยให้ผู้ชมมีส่วนร่วมในรายการนอกจากการรับชมเพียงอย่างเดียวโดยจัดกิจกรรมต่าง ๆ เช่น
  การโทรเข้ามาตอบคำถามชิงรางวัล หรือ การที่นำรางวัลไปแจกผู้ชมที่ชมช่อง 3 เมื่อออกสำรวจ
  การส่งข้อความสั้นเพื่อแสดงความคิดเห็นกับรายการฯลฯ

  (3) การจัดหาผลิตภัณฑ์และบริการ

  การดำเนินการของกลุ่มบีอีซี เวิลด์ จะประกอบด้วย การผลิตรายการเอง
  การว่าจ้างให้ผู้ผลิตรายการอิสระรายอื่นทำการผลิตรายการให้
  และการซื้อภาพยนตร์ทั้งจากในและต่างประเทศ ซึ่งกลุ่มบีอีซี เวิลด์
  มีนโยบายที่จะว่าจ้างผู้ผลิตรายการอิสระ หรือซื้อรายการประเภทภาพยนตร์เป็นส่วนใหญ่
  เพื่อควบคุมต้นทุนและค่าใช้จ่ายให้มีประสิทธิภาพมากขึ้น
  แต่จะมีเป็นบางครั้งบางคราวเท่านั้นที่จะมีการผลิตรายการขึ้นมาเอง โดยมีรายละเอียด ดังนี้

1.  การผลิตรายการขึ้นมาเอง

  กลุ่มบีอีซี เวิลด์ จะดำเนินการผลิตรายการขึ้นมาเองเพื่อการแพร่ภาพในโอกาสพิเศษ
  และเรื่องที่จะผลิตขึ้นมานั้นจะเป็นเสมือนการนำเสนอรายการดีๆ ให้แก่ผู้ชมโดยไม่หวังรายได้
  ซึ่งในอดีตเคยผลิตละครเรื่อง สมเด็จพระศรีสุริโยทัย

2.  การว่าจ้างผู้ผลิตอิสระรายอื่น ๆ

  กลุ่มบีอีซี เวิลด์ จะว่าจ้างให้ผู้ผลิตรายการอิสระอื่นๆผลิตรายการให้
  ซึ่งโดยส่วนใหญ่จะเป็นรายการประเภทละครโทรทัศน์ ลิขสิทธิ์ของละครที่กลุ่มบีอีซี
  เวิลด์ว่าจ้างให้ผู้ผลิตรายการอิสระทำให้นั้นจะตกเป็นของกลุ่มบีอีซี เวิลด์
  ในการดำเนินงานกลุ่มบีอีซี
  เวิลด์จะทำหน้าที่เป็นตัวกลางที่จะประสานงานระหว่างผู้ผลิตรายการอิสระ
  และทางสถานีวิทยุโทรทัศน์ไทยทีวีสี ช่อง 3
  จะเข้ามามีส่วนร่วมในการคัดเลือกรายการที่จะแพร่ภาพทางสถานี
  และให้ความช่วยเหลือในด้านอุปกรณ์ และบุคลากรในกระบวนการที่เกี่ยวข้องแก่บริษัทด้วย เช่น
  ให้ยืมอุปกรณ์การบันทึกเสียงพร้อมเจ้าหน้าที่ควบคุมอุปกรณ์หรือให้ใช้ห้องส่ง
  เพื่อบันทึกละครพร้อมอุปกรณ์ในการบันทึกรายการในสถานที่ด้วย

  3.) การซื้อรายการภาพยนตร์

  บมจ. บีอีซี เวิลด์และบริษัท รังสิโรตม์วนิช จำกัด
  ได้ซื้อภาพยนตร์ทั้งในและต่างประเทศที่เคยได้รับความนิยมเพื่อนำมาแพร่ภาพด้วย
  โดยจะซื้อภาพยนตร์ต่างๆ
  ไว้ก่อนล่วงหน้าเพื่อเลือกภาพยนตร์ที่เหมาะสมกับช่วงเวลาแพร่ภาพในอนาคต
  ส่วนมากจะจัดซื้อภาพยนตร์ต่างประเทศมากกว่าการซื้อภาพยนตร์ไทย
  เนื่องจากภาพยนตร์ต่างประเทศมีความหลากหลายมากกว่า

-   ธุรกิจผลิตรายการแสดงโชว์/คอนเสิร์ต และจัดกิจกรรมรณรงค์ต่างๆ

  ดำเนินการโดย บริษัท บีอีซี – เทโร เอ็นเตอร์เทนเม้นท์ จำกัด (มหาชน) [บีอีซี-เทโรฯ]
  บริษัท ไทยทิคเก็ตเมเจอร์ จำกัด [ไทยทิคเก็ตฯ] บริษัท บีอีซี-เทโร ซีเนริโอ จำกัด บริษัท
  บีอีซี-เทโร ศาสน จำกัด บริษัท ไอเอ็มจี บีอีซี-เทโร สปอร์ตส แอนด์ เอ็นเตอร์เทนเม้นท์
  จำกัด บริษัท ฟอร์เอฟเวอร์ บีอีซี-เทโร และบริษัท บีอีซี-เทโร เมียนมาร์ จำกัด

(1) ลักษณะของผลิตภัณฑ์หรือบริการ

  ลักษณะของผลิตภัณฑ์ในปัจจุบัน ได้แก่

-   การจัดหารายการแสดงและจัดกิจกรรม ได้แก่ การแสดงดิสนี่ย์ ออน ไอซ์
    การจัดประกวดมิสไทยแลนด์เวิลด์ การจัดแสดงคอนเสิร์ตโดยศิลปินต่างประเทศ
    การจัดกิจกรรมด้านกีฬา ดำเนินการโดยบีอีซี-เทโรฯ

-   ธุรกิจการให้บริการจัดกิจกรรมส่งเสริมกิจกรรมการตลาดและกิจกรรมรณรงค์ต่างๆ
    รวมถึงธุรกิจเกี่ยวเนื่อง ดำเนินการโดยบริษัทย่อย

-   การบริการโฆษณา ส่งเสริมการขาย รับจองและขายบัตรเข้าชมการแสดงต่างๆ
    ซึ่งดำเนินการโดยไทยทิคเก็ตฯ ซึ่งให้บริการแก่การจัดแสดงของบีอีซี-เทโรฯ
    และบริษัทภายนอกอื่นๆ ไม่ว่าจะเป็นการจำหน่ายบัตรชมการแสดงคอนเสิร์ต
    การแสดงละครเวที ฯลฯ
    และในปัจจุบันได้ขยายการให้บริการไปสู่การรับจองตั๋วรถโดยสารอีกด้วย

-   ดำเนินการจัดแสดงละครบนเวที ซึ่งดำเนินการโดยบริษัท บริษัท บีอีซี-เทโร ซีเนริโอ จำกัด

-   ดำเนินการบริหารจัดการสโมสรฟุตบอล ซึ่งดำเนินการโดยบริษัท บริษัท บีอีซี-เทโร ศาสน
    จำกัด

-   ดำเนินการจัดการแข่งขันกีฬา การประกวด และการแสดงโชว์
    ซึ่งดำเนินการโดยบริษัทไอเอ็มจี บีอีซี-เทโร สปอร์ตส แอนด์ เอ็นเตอร์เทน เม้นท์ จำกัด

-   จัดหา-ผลิตรายการ เพื่อออกอากาศในประเทศสาธารณรัฐแห่งสหภาพเมียนมาร์ ดำเนินการ
    โดยบริษัท ฟอร์เอฟเวอร์ บีอีซี-เทโร จำกัด

-   ให้บริการจองและจัดจำหน่ายบัตรชมการแสดง, จัดกิจกรรมเพื่อความบันเทิง, บริการจำหน่าย
    ผลิตภัณฑ์ เกี่ยวกับเพลง และรายการ ในประเทศสาธารณรัฐแห่งสหภาพเมียนมาร์
    ดำเนินการโดยบริษัท บีอีซี-เทโร เมียนมาร์ จำกัด

(2) การตลาดและภาวะการแข่งขัน

  ภาวะการแข่งขันและกลยุทธ์ในการแข่งขัน

  เนื่องจากการดำเนินการในธุรกิจนี้มีกิจกรรมที่ค่อนข้างหลากหลาย
  และมุ่งเน้นไปที่การเสริมสร้างความบันเทิงให้กับผู้ชมเป็นหลัก
  จึงยากต่อการที่จะระบุถึงคู่แข่งอย่างชัดเจน
  อย่างไรก็ตามการประกอบธุรกิจของกลุ่มนี้มีรายได้หลักมากกว่าครึ่ง
  เกิดจากการจัดการแสดงสดซึ่งมีบุคลิกเด่นเฉพาะตัวที่เน้นเฉพาะการจัดการแสดงที่เป็นนานาชาติ
  ซึ่งมีผู้ประกอบการน้อยราย ประกอบกับบริษัทในกลุ่มมีประวัติการทำงานและผลงานเด่น
  เมื่อคำนึงรวมถึงศักยภาพในการประชาสัมพันธ์ และการส่งเสริมการขาย
  ที่ได้รับการสนับสนุนจากบริษัทย่อยรายอื่นในกลุ่มที่ดำเนินธุรกิจทั้งสื่อโทรทัศน์ และสื่อวิทยุ
  ประกอบกับไทยทิคเก็ตฯ ดำเนินธุรกิจรับจองและขายบัตรเข้าชมการแสดงต่างๆ
  ซึ่งถือเป็นข้อได้เปรียบกว่าคู่แข่งขันรายอื่น
  บีอีซี-เทโรจึงเป็นตัวเลือกรายต้นๆของผู้ที่คิดจะมีการแสดงในลักษณะดังกล่าวนี้ในประเทศไทย
  จึงทำให้บีอีซี-เทโรน่าจะมีโอกาสที่จะประสบความสำเร็จได้ดีกว่าผู้ประกอบการรายอื่น ๆ

กลุ่มลูกค้าเป้าหมาย

  จากการประกอบธุรกิจในส่วนนี้มีความหลากหลาย กลุ่มลูกค้าเป้าหมายจึงต่างกันออกไป
  ในส่วนของการจัดการแสดงนั้นกลุ่มเป้าหมายเป็นบุคคลที่มีกำลังซื้อสูง
  มีการศึกษาดีสนใจในสิ่งต่างๆ
  อีกทั้งยังได้ชาวต่างชาติที่อาศัยอยู่ในประเทศเป็นลูกค้ากลุ่มใหญ่อีกด้วย
  ในส่วนของการจัดกิจกรรมรณรงค์นั้นจะได้ลูกค้าที่เป็นเจ้าของสินค้าที่ต้องการสร้างความสนใจในสินค้าของตนเป็นพิเศษ
  หรือต้องการเข้าถึงลูกค้าในระดับใกล้ชิดมากกว่าการโฆษณาตามปกติซึ่งก็มีหลากหลาย
  ในส่วนของการให้บริการ โฆษณา ส่งเสริมการขาย รับจองและขายบัตรเข้าชมการแสดงต่างๆนั้น
  ลูกค้าหลักนอกจากบีอีซี-เทโรแล้วยังได้แก่ผู้สนใจจัดกิจกรรมการแสดงต่างๆ
  ที่อาจดูเหมือนเป็นคู่แข่งกับบีอีซี-เทโรแต่ในข้อเท็จจริงแล้วมีลักษณะเกื้อหนุนช่วยกันสร้างตลาดมากกว่า
  ประกอบกับประสิทธิภาพของบีอีซี-เทโรเป็นที่เด่นชัดจึงมีส่วนแบ่งตลาดสูงมากกว่าใครๆ

(3) การจัดหาผลิตภัณฑ์และบริการ

    บีอีซี-เทโรฯ ได้ขยายงานด้านบันเทิงอย่างต่อเนื่อง มีประวัติการทำงานและผลงานเด่น
    เมื่อคำนึงรวมถึงศักยภาพในการประชาสัมพันธ์ และการส่งเสริมการขาย
    ที่ได้รับการสนับสนุนจากบริษัทย่อยรายอื่นในกลุ่มที่ดำเนินธุรกิจทั้งสื่อโทรทัศน์ และสื่อวิทยุ
    บีอีซี-เทโรจึงเป็นตัวเลือกรายต้นๆของผู้ที่คิดจะมีการแสดงในลักษณะดังกล่าวนี้ในประเทศไทย
    ทั้งในแง่ของศิลปินนักแสดง และของผู้จัดรายการเองซึ่งเป็นลูกค้ารับบริการรับจองและขายบัตร
    การจัดหาผลิตภัณฑ์จึงขึ้นอยู่กับภาวะเศรษฐกิจและบรรยากาศโดยรวมว่าสนับสนุนให้มีการแสดงเช่นว่านี้มากน้อยเพียงใด
    แต่ก็ยังต้องอิงภาวะและโอกาสในระดับภูมิภาคด้วย
    เนื่องจากศิลปินต่างชาติที่จะมาแสดงในไทยนั้นมักจะต้องดูโอกาสในระดับภูมิภาคด้วยเพื่อให้คุ้มต่อการเตรียมการเดินทางมายังภูมิภาคแถบนี้

-   ธุรกิจต่อเนื่องและสนับสนุน

  ดำเนินการโดย บริษัท บีอีซี แอสเซท จำกัด บริษัท บีอีซี ไอที โซลูชั่น จำกัด บริษัท บีอีซี
  บรอดคาสติ้ง เซ็นเตอร์ จำกัด บริษัท สำนักข่าว บีอีซี จำกัด และบริษัท บีอีซี สตูดิโอ จำกัด

(1) ลักษณะของผลิตภัณฑ์หรือบริการ

  บริษัทในธุรกิจนี้ จะผลิตหรือให้บริการเพื่อสนับสนุนงานหลักของธุรกิจโทรทัศน์
  หรือสนับสนุนงานบริหารของกลุ่ม สามารถสรุปได้ดังนี้

1.  งานสนับสนุนงานบริหารและธุรการทั่วไป ได้แก่ บริษัท บีอีซี แอสเซท จำกัด ซึ่งเป็นผู้จัดหา
    และให้เช่าทรัพย์สินแก่บริษัทในกลุ่ม ส่วนบริษัท บีอีซี ไอที โซลูชั่น จำกัด ซึ่งเป็นผู้จัดหา
    และให้บริการด้านคอมพิวเตอร์ให้แก่บริษัทในกลุ่ม และบริษัท บี อี ซี บรอดคาสติ้ง เซ็นเตอร์
    จำกัด ซึ่งเป็นผู้ให้บริการอุปกรณ์ห้องสตูดิโอ

2.  งานสนับสนุนและต่อเนื่องของธุรกิจโทรทัศน์ ซึ่งมีโครงการที่จะดำเนินการในอนาคต ได้แก่

    1.  บริษัท สำนักข่าว บีอีซี จำกัด มีโครงการที่จะให้ “ข่าว” เป็นผลิตภัณฑ์หลัก
        โดยอาจจะแยกประเภทแตกย่อยออกไปอีก เช่น ข่าวการเมือง ข่าวเศรษฐกิจ
        ข่าวต่างประเทศ ข่าวอาชญากรรม ข่าวสังคม ข่าวบันเทิง ข่าวกีฬา ข่าวภูมิภาค
        สกู๊ปข่าว รายงานพิเศษ เป็นต้น

    2.  บริษัท บีอีซี สตูดิโอ จำกัด จะมีบริการหลักคือ
        ให้บริการห้องสตูดิโอพร้อมอุปกรณ์ที่ทันสมัยเพื่อการผลิตรายการ เช่น ละครโทรทัศน์
        รายการวาไรตี้โชว์ และรายการเกมโชว์ เพื่อแพร่ภาพออกอากาศทางสถานีโทรทัศน์

(2) การตลาดและภาวะการแข่งขัน

  กลุ่มลูกค้าเป้าหมาย

  ลูกค้าหลักของธุรกิจนี้คือ บริษัทในกลุ่มบีอีซี เวิลด์
  เนื่องจากเป็นธุรกิจที่สนับสนุนและต่อเนื่องจากธุรกิจหลักของกลุ่มบีอีซี เวิลด์
  ในช่วงที่จะเริ่มต้นจึงเน้นที่จะให้บริการให้แก่บริษัทในกลุ่มบีอีซี เวิลด์ อย่างไรก็ตาม
  ก็มีแผนที่จะสร้างลูกค้าภายนอกเช่นกัน

(3) การจัดหาผลิตภัณฑ์หรือบริการ

  งานสนับสนุนงานบริหารและธุรการทั่วไปที่ บริษัท บีอีซี แอสเซท จำกัด
  ซึ่งเป็นผู้จัดหาและให้เช่าทรัพย์สิน บริษัท บีอีซี ไอที โซลูชั่น จำกัด
  ซึ่งเป็นผู้จัดหาและให้บริการด้านคอมพิวเตอร์ ให้แก่บริษัทในกลุ่ม และบริษัท บีอีซี บรอดคาสติ้ง
  เซ็นเตอร์ จำกัด ซึ่งเป็นผู้ให้บริการอุปกรณ์ห้องสตูดิโอนั้น
  ดำเนินการเพื่อให้การบริหารทรัพย์สินหรือทรัพยากรของกลุ่มบีอีซี เวิลด์
  ได้สร้างประโยชน์สูงสุดในภาพรวม
  การจัดหาผลิตภัณฑ์หรือบริการจากผู้ประกอบการทั่วไปในท้องตลาดสามารถทำได้เป็นการทั่วไป
  และการจัดหาเป็นกลุ่มก้อนจำนวนมากเช่นนี้มีผลต่อการต่อรองราคาทำให้กลุ่มสามารถจัดหาได้ในราคาที่ดีขึ้นด้วยเช่นกัน

3. ปัจจัยความเสี่ยง

3.1 ความเสี่ยงในการประกอบธุรกิจ

การเติบโตของรายจ่ายด้านโฆษณา

เนื่องจากรายได้หลัก ในการดำเนินการของกลุ่มบีอีซี เวิลด์  มาจากการขายเวลาโฆษณา
ปัจจัยความเสี่ยงหลักของกลุ่มบีอีซี เวิลด์
ส่วนหนึ่งจึงได้แก่การเติบโตของรายจ่ายด้านโฆษณาของเศรษฐกิจโดยรวม
ซึ่งขึ้นอยู่กับกำลังซื้อของผู้บริโภคในประเทศ
และภาวะการแข่งขันของผู้ประกอบการในประเทศซึ่งเป็นผู้โฆษณา
ในส่วนนี้แม้ว่าฝ่ายบริหารจะไม่สามารถควบคุมได้โดยตรงก็ตาม
แต่ก็น่าเชื่อได้ว่าไม่น่าจะเป็นปัญหาร้ายแรงในการดำเนินการของกลุ่มบีอีซี เวิลด์
เนื่องจากผู้โฆษณาหลักของสื่อโทรทัศน์และสื่อวิทยุเป็นสินค้าอุปโภคบริโภคที่มีตลาดใหญ่
ที่มีการเติบโตต่อเนื่องทุกปีจากการขนาดของเศรษฐกิจที่โตขึ้น และมีการแข่งขันค่อนข้างสูง
นอกจากนั้นการขยายตัวของภาวะเศรษฐกิจโดยรวม และการเปลี่ยนแปลงสภาวะสังคม
จากสังคมชนบท เป็นสังคมเมือง สังคมพึ่งพาตนเอง เป็นสังคมผู้บริโภค
ก็เป็นภาวะที่เอื้อให้มีการแข่งขันกันมากขึ้น จึงมีผู้โฆษณารายใหม่เข้ามาเพิ่มในตลาดตลอดเวลา
ทำให้ปริมาณเม็ดเงินโฆษณาโตขึ้นต่อเนื่องมา  
จึงน่าเชื่อได้ว่าความเสี่ยงที่เม็ดเงินโฆษณาจะยุบตัวลง มีโอกาสน้อย
และหากจะเกิดขึ้นก็จะเป็นในระยะเวลาช่วงสั้นๆ เนื่องจาก
สภาวะการแข่งขันในตลาดของผู้โฆษณาจะเป็นปัจจัยที่จะกระตุ้นให้เม็ดเงินโฆษณาโตขึ้นอยู่ดี
อีกทั้งสื่อที่กลุ่มบีอีซี เวิลด์ ดำเนินการ
ก็ถือได้ว่าเป็นสื่อที่มีประสิทธิภาพสูงในการเข้าถึงกลุ่มผู้บริโภคที่เป็นลูกค้าหลักของผู้โฆษณาส่วนใหญ่

การรักษาส่วนแบ่งตลาด

  ตลาดของธุรกิจหลักของกลุ่มบีอีซี เวิลด์ ซ้อนกันอยู่ 2 ชั้น คือ “ผู้ชม” และ “ผู้โฆษณา” โดยที่
  “ช่องรายการ” ต้องมี “ผู้ชม” จึงจะมีสภาพเป็น “สื่อ” แล้ว จึงจะมีลูกค้า “ผู้โฆษณา”
  มาใช้บริการ

  กลุ่มบีอีซี เวิลด์ เองก็ได้พยายามที่จะขยายเพิ่มประสิทธิภาพในการเข้าถึง “ผู้ชม”
  ให้ได้ดีกว่าผู้ดำเนินการในธุรกิจเดียวกันรายอื่นๆ อย่างต่อเนื่อง
  แต่นี่ก็เป็นปัจจัยความเสี่ยงอีกประการหนึ่งของกลุ่มบีอีซี เวิลด์ ว่ากลุ่มบีอีซี
  เวิลด์จะยังสามารถดำรงหรือเพิ่มประสิทธิภาพในการเข้าถึงนี้ได้ดีเพียงใด
  แม้ว่าตลอดเวลาที่ผ่านมากลุ่มบีอีซี เวิลด์
  ได้ประสบความสำเร็จในการจัดหารายการและปรับปรุงผังรายการ
  ซึ่งสามารถเพิ่มประสิทธิภาพในการเข้าถึงผู้ชมได้เป็นอย่างดีก็ตาม
  แต่ก็ยังมีความเสี่ยงในด้านการแข่งขันกับผู้ประกอบการรายอื่นๆในธุรกิจเดียวกัน
  ทั้งจากรายเดิมที่อาจเพิ่มประสิทธิภาพได้ดีขึ้น และจากรายใหม่ที่อาจเข้ามาเพิ่ม
  อย่างไรก็ตามการรับชมรายการโทรทัศน์เป็นพฤติกรรมที่อาจปรับเป็นอุปนิสัยที่เกิดจากความคุ้นเคยได้
  (Habitual Business)
  ซึ่งทำให้ผู้ประกอบการที่ประสบความสำเร็จอยู่แต่เดิมได้เปรียบกว่าผู้ประกอบการรายใหม่ที่จะมาแข่งขัน
  จึงน่าเชื่อว่าสำหรับกลุ่มบีอีซี เวิลด์ ความเสี่ยงในส่วนนี้ไม่น่าจะรุนแรง แม้
  “ผู้ชม”จะกระจายออกไปบ้าง จากความหลากหลายของช่องรายการ
  และความหลายหลายของผู้ชม

  และหากแม้ว่า ส่วนแบ่งตลาด “ผู้ชม” ของกลุ่มบีอีซี เวิลด์ จะลดลงไปบ้าง
  จากการกระจายตัวของ “ผู้ชม” ตามความหลากหลายของช่องรายการ
  และความหลากหลายของรสนิยม ก็น่าเชื่อได้ว่า การลดลงของส่วนแบ่งตลาดนั้น
  ไม่น่าจะเป็นปัญหาของกลุ่มบีอีซี เวลิด์ โดยตรง เพราะการกระจายตัวของ “ผู้ชม” นี้
  จะเป็นปฏิกริยาสากลที่จะกระทบผู้ดำเนินธุรกิจแบบเดียวกันนี้เป็นส่วนใหญ่ ยกเว้นแต่รายใหม่
  รายที่มีส่วนแบ่งตลาดเพิ่มขี้น และเป็นที่น่าเชื่อได้ว่าการกระจายตัวนั้น
  จะแตกกระจายอย่างหลากหลาย ไม่ได้ไปกระจุกตัวอยู่ในช่องรายการใดรายการหนึ่งโดยเฉพาะ
  ดังนั้นรายที่ได้ส่วนแบ่งตลาดเพิ่มขึ้น ก็จะได้ไปเพียงเล็กน้อย ไม่พอที่จะทำให้รายใหม่ๆเหล่านั้น
  มีประสิทธิภาพจนมาเป็นคู่แข่งกับช่องรายการเดิมของบีอีซี เวิลด์ ที่น่าจะยังมีการกระจุกตัวของ
  “ผู้ชม” สูงกว่าช่องรายการอื่นๆอยู่ดี
  และนี่กลับจะเป็นปัจจัยบวกให้แก่ช่องรายการใหม่ของกลุ่มบีอีซี เวิลด์
  ที่จะได้ขยายตลาดเข้าไปสร้างส่วนแบ่งตลาดในฐานะสื่อเฉพาะกลุ่ม (NICHE MEDIA)เพิ่มเติม
  หลังจากที่มุ่งเน้นเป็นสื่อตลาดหลัก (MASS MEDIA) มาตลอดในอดีต

  สำหรับส่วนแบ่งตลาดเม็ดเงินโฆษณานั้น จากความหลากหลายของช่องรายการที่เพิ่มขึ้นนี้
  ย่อมมีความเป็นไปได้สูงที่กลุ่มบีอีซี เวิลด์ และผู้ประกอบการในธุรกิจเดียวกันเป็นส่วนใหญ่
  จะมีส่วนแบ่งตลาดลดลง จากการที่ส่วนแบ่งตลาดนั้นเป็น Zero Sum Game
  แต่ก็ไม่ได้หมายความว่ากลุ่มบีอีซี เวิลด์ จะมีรายได้ลดลง หรือจะไม่มีการเติบโต
  เพราะจากความหลากหลายนี้จะมีส่วนกระตุ้นการแข่งขัน
  ซึ่งย่อมทำให้เม็ดเงินโฆษณามีการเติบโตในอัตราเร่งให้สูงกว่าเดิมได้อย่างรวดเร็วกว่าเดิม
  ซึ่งย่อมเป็นประโยชน์ต่อผู้ประกอบการทุกราย

การเปลี่ยนแปลงการกำกับดูแลการประกอบกิจการกระจายเสียง

  ความเสี่ยงจากการเปลี่ยนแปลงการกำกับดูแล การประกอบการกิจการกระจายเสียงวิทยุโทรทัศน์
  ซึ่งมีองค์กรอิสระขึ้นมากำกับดูแลแทนองค์กรภาครัฐ
  แต่ในประเด็นนี้ก็สามารถคาดได้ว่าจะไม่มีผลกระทบอย่างร้ายแรงต่อกลุ่มบีอีซี เวิลด์ เนื่องจาก
  ได้มีบทเฉพาะกาลในรัฐธรรมนูญและกฎหมายที่เกี่ยวข้องคุ้มครองอยู่
  แม้อุตสาหกรรมจะถูกกระทบจากการที่จำนวนนาทีโฆษณาที่กำหนดในพ.ร.บ.ประกอบกิจการกระจายเสียงฯฉบับใหม่
  ที่มีผลบังคับมาตั้งแต่ช่วงปลายไตรมาสแรกปี2551นั้นได้ลดจำนวนนาทีโฆษณาลง
  แต่ก็เป็นผลกระทบทั้งอุตสาหกรรม ไม่มีผลให้สภาวะการแข่งขันในอุตสาหกรรมเปลี่ยนไป

การต่ออายุสัญญาในการดำเนินการ

  เนื่องจากการจัดตั้งองค์กรอิสระนี้ เพิ่งเริ่มทำงานได้เพียงระยะหนึ่ง
  และเน้นอยู่ในส่วนกิจการโทรทัศน์
  ประกอบกับอายุสัญญาในการดำเนินการช่องรายการวิทยุคลื่นส่วนหนึ่งที่กลุ่มบีอีซี
  เวิลด์มีเป็นสัญญาระยะสั้น เช่น ปีต่อปี จึงมีความเสี่ยงเพิ่มในส่วนนี้ว่ากลุ่มบีอีซี
  เวิลด์จะได้รับการต่อสัญญาการดำเนินงานสำหรับคลื่นนั้นๆหรือไม่ อย่างไรก็ตาม
  เนื่องจากสัดส่วนรายได้จากการดำเนินงานวิทยุนี้ต่ำ อีกทั้งอัตรากำไรก็ต่ำด้วย
  ดังนั้นหากแม้ไม่สามารถดำเนินงานในส่วนนี้ต่อได้ก็มีผลกระทบต่อกลุ่มบีอีซี เวิลด์น้อยมากอยู่ดี
  แต่ในส่วนของการดำเนินงานช่องรายการโทรทัศน์นั้น ความเสี่ยงในประเด็นนี้กลับน้อยกว่า
  เนื่องจากสัญญาที่กลุ่มบีอีซี เวิลด์มีอยู่นั้นยังมีอายุอยู่จนถึงปีพ.ศ.2563
  ประกอบกับการพัฒนาเทคโนโลยี่นั้นมาถึงจุดที่จะมีการเปลี่ยนผ่านจากระบบ“อนาล็อก”
  ที่ใช้อยู่ในปัจจุบัน ก้าวไปสู่ระบบ“ดิจิตอล”
  ที่จะทำให้“รายการโทรทัศน์”สามารถเข้าถึงผู้ชมได้ในปริมาณที่มากขึ้น พร้อมกันนี้
  การที่บริการโทรทัศน์ระบบบอกรับสมาชิกได้เป็นที่ยอมรับแพร่หลายมากขึ้นมาก
  จากการที่ผู้ประกอบการให้บริการโครงข่ายเปิดให้ผู้ชมสามารถเข้ารับชม
  โดยการลงทุนจัดหาอุปกรณ์มาติดตั้งโดยไม่มีค่าบริการรายเดือน
  จึงเป็นการเพิ่มช่องทางให้“ช่องรายการโทรทัศน์”สามารถเข้าถึงผู้รับชมได้มากหลากหลายยิ่งขึ้น
  ซึ่งจะเป็นการช่วยเพิ่มโอกาสให้“รายการโทรทัศน์”ของกลุ่มบีอีซี เวิลด์
  สามารถดำเนินการต่อไปได้แม้สัญญาปัจจุบันสิ้นสุดลง

การที่มีสื่อโฆษณาใหม่มาทดแทนสื่อโทรทัศน์

  ในส่วนของผลกระทบจากสื่ออื่นที่อาจมาทดแทนสื่อโทรทัศน์ เช่น
  สื่ออิเล็กทรอนิคส์อย่างอินเตอร์เน็ต หรือสื่อโทรทัศน์ในรูปแบบใหม่ เช่น โทรทัศน์ผ่านดาวเทียม
  โทรทัศน์ในระบบดิจิตอล ฯลฯ กลุ่มบีอีซี เวิลด์
  เชื่อว่าในระยะเวลาอันใกล้นี้แม้จะเห็นการพัฒนาการในเรื่องนี้ชัดเจนมากขึ้น
  แต่ก็จะไม่มีผลกระทบใดๆต่อการดำเนินธุรกิจของกลุ่มบีอีซี เวิลด์
  โดยเฉพาะอย่างยิ่งในเรื่องของรายได้จากการขายเวลาโฆษณาของกลุ่มบีอีซี เวิลด์
  ทั้งนี้เนื่องจาก การเข้าถึงผู้บริโภคของสื่อใหม่เหล่านี้ไม่น่าจะเป็นไปได้อย่างรวดเร็ว
  ทั้งจากปัญหาของภาระทางการเงินที่ผู้บริโภคจะต้องจ่ายมากขึ้น
  และจากพฤติกรรมความคุ้นเคยที่ต้องใช้เวลา
  ซึ่งจะทำให้สื่อใหม่ๆเหล่านี้เป็นสื่อเฉพาะกลุ่ม(NICHE MARKET)  อีกทั้งรายได้หลักของกลุ่มบีอีซี
  เวิลด์นั้นเป็นรายได้ในฐานะสื่อตลาดหลัก  (MASS MARKET) 
  และเม็ดเงินโฆษณามักจะกระจุกตัวอยู่ในสื่อที่เข้าถึงกลุ่มเป้าหมายของผู้โฆษณาได้เป็นจำนวนมาก
  เฉกเช่นเดียวกับความเสี่ยงที่สื่อโทรทัศน์ระบบบอกรับสมาชิกที่ได้รับอนุญาตให้ขายเวลาโฆษณาได้ตามกฎหมายใหม่
  ก็ไม่น่าจะมีผลกระทบต่อการดำเนินงานของกลุ่มบีอีซี เวิลด์
  เนื่องจากธุรกิจโทรทัศน์ระบบบอกรับเป็นสมาชิกนั้นมีกลุ่มผู้ชมเพียงกลุ่มเล็กๆ
  จึงอาจถือได้ว่าเป็นตลาดเฉพาะกลุ่ม (NICHE MARKET)  ในขณะที่สื่อโทรทัศน์ปกตินั้น
  มีฐานผู้ชมทั่วประเทศ เป็นตลาดสำหรับผู้อุปโภคโดยทั่วไป (MASS MARKET) 
  การเลือกลงโฆษณาผ่านสื่อโทรทัศน์ปกติจึงยังเป็นสื่อที่ได้รับความนิยมของกลุ่มผู้โฆษณา
  ที่เป็นผู้ผลิตหรือเจ้าของสินค้าอุปโภคบริโภค ดังที่เห็นได้จากส่วนแบ่งตลาดที่สื่อนี้มีสูงกว่าสื่ออื่นๆ
  อยู่อย่างมาก ในส่วนของสื่ออิเล็กทรอนิคส์ อย่างอินเตอร์เน็ต
  แม้ว่าจะเป็นสื่อใหม่ที่ได้รับความนิยมอย่างรวดเร็ว 
  แต่ก็เข้าถึงผู้ใช้บริการก็ยังมีลักษณะเป็นเพียงเฉพาะกลุ่ม (NICHE MARKET) เช่นกัน  ดังนั้น
  หากผู้โฆษณาโดยทั่วไปเลือกที่จะใช้สื่อใหม่ เช่น อินเตอร์เน็ต โทรทัศน์ในระบบใหม่ๆ
  หรือโทรทัศน์ระบบบอกรับเป็นสมาชิก
  ก็เป็นเพียงการเสริมเพิ่มเติมจากการใช้บริการสื่อโทรทัศน์ปกติเท่านั้น 
  และสื่อใหม่นี้ก็อาจจะช่วยผู้โฆษณาที่ต้องการเข้าถึงตลาดเฉพาะกลุ่ม (NICHE MARKET) 
  ซึ่งอาจจะไม่คุ้มถ้าต้องโฆษณาในสื่อที่เป็น MASS ที่มีค่าใช้จ่ายสูงกว่ามาก 
  แม้ผู้โฆษณากลุ่มนี้มิได้เป็นลูกค้าของบริษัทอยู่แล้วตั้งแต่ต้น
  แต่ก็อาจเป็นการสร้างสินค้าใหม่/ผู้โฆษณารายใหม่มาเพิ่มการแข่งขันในตลาดมากขึ้นในอนาคต
  ซึ่งก็จะกลับมาเป็นประโยชน์แก่กลุ่มบีอีซี เวิลด์ ในตอนนั้นอยู่ดี

3.2 ความเสี่ยงด้านการบริหารและจัดการ

การถือหุ้นในบริษัทโดยกลุ่มผู้ถือหุ้นรายใหญ่

  เนื่องจาก กลุ่มตระกูลมาลีนนท์ถือหุ้นในบีอีซี เวิลด์รวมร้อยละ47.03
  ของจำนวนหุ้นที่ออกจำหน่ายแล้วทั้งหมดของบริษัท
  จึงทำให้กลุ่มตระกูลมาลีนนท์อาจกำหนดทิศทางการบริหารจัดการบริษัทได้ อย่างไรก็ตาม
  ในเรื่องนี้
  บริษัทได้ปฏิบัติตามหลักการกำกับดูแลกิจการที่ดีรวมถึงหลักการคุ้มครองผู้ถือหุ้นข้างน้อยโดยเคร่งครัดอยู่แล้ว
  และยังมีหน่วยงานอิสระทั้งภายในและภายนอกบริษัทกำกับดูแลการบริหารจัดการกิจการของบริษัทอีกชั้นหนึ่งด้วย
  นอกจากนี้หากเป็นการลงมติอนุมัติการดำเนินการในเรื่องใดที่มีนัยสำคัญตามกฎหมาย
  บริษัทจะต้องได้รับมติอนุมัติจากที่ประชุมผู้ถือหุ้นก่อนจึงจะดำเนินการได้  ปัจจัยต่างๆ
  ข้างต้นย่อมเป็นหลักประกันความเสี่ยงในด้านการบริหารและการจัดการได้เป็นอย่างดี

4. ทรัพย์สินที่ใช้ในการประกอบธุรกิจ

ลักษณะสำคัญของทรัพย์สินถาวรหลักที่บริษัทและบริษัทย่อย [กลุ่มบีอีซี เวิลด์] ใช้ในการประกอบธุรกิจ
ได้แก่

4.1 ทรัพย์สินหลักที่ใช้ในการประกอบธุรกิจ

กลุ่มบีอีซี เวิลด์ มีทรัพย์สินหลักที่ใช้ในการประกอบธุรกิจ ณ วันที่ 31 ธันวาคม 2556 ที่สำคัญดังนี้

-   ที่ดิน อาคาร และอุปกรณ์สุทธิ

+-------------------------------------------+----------+----------+----+
| ประเภท/ลักษณะทรัพย์สิน                        | ลักษณ     | มูล       | ภา |
|                                           | ะกรรมสิทธิ์ | ค่าทางบัญชี | ระ |
|                                           |          |          | ผูก |
|                                           |          | (ล้านบาท) | พัน |
+-------------------------------------------+----------+----------+----+
|   - เครื่องตกแต่งและเครื่องใช้สำนักงาน           | เ        | 658.38   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - ระบบสาธารณูปโภค                        | เ        | 148.46   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - อุปกรณ์ผลิตรายการ                        | เ        | 326.20   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - ยานพาหนะ                              | เ        | 491.10   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - ส่วนปรับปรุงอาคารเช่า                     | เ        | 196.27   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - เครื่องมือและอุปกรณ์ถ่ายทำ                  | เ        | 224.33   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - สินทรัพย์ระหว่างติดตั้ง                      | เ        | 8.44     | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   หัก ค่าเสื่อมราคาสะสม                       |          | (1       |    |
|                                           |          | ,736.36) |    |
+-------------------------------------------+----------+----------+----+
| รวม ที่ดิน อาคารและอุปกรณ์ สุทธิ                 |          | 316.82   |    |
+-------------------------------------------+----------+----------+----+

-   อาคารสำนักงานที่เช่า

  บริษัทและบริษัทย่อย ได้ทำสัญญาเช่าพื้นที่สำนักงานอาคารมาลีนนท์ ทาวเวอร์ (M I) เลขที่
  3199 และอาคารมาลีนนท์ ทาวเวอร์ (M II) เลขที่ 3199/1 ถนนพระราม 4 แขวงคลองตัน
  เขตคลองเตย กรุงเทพฯ จากกองทุนรวมอสังหาริมทรัพย์มิลเลียนแนร์ พื้นที่รวม 34,205.71
  ตารางเมตร โดยทั้งหมดเป็นสัญญาเช่าระยะสั้น ต่อสัญญาทุก 3 ปี ทั้งนี้
  กำหนดระยะเวลาการเริ่มเช่าใช้พื้นที่ของบริษัทในกลุ่มบีอีซี เวิลด์
  แต่ละบริษัทเป็นระยะเวลาที่แตกต่างกัน

-   อาคารติดตั้งเสาสัญญาณออกอากาศ

  บริษัทย่อยได้ทำสัญญาเช่าพื้นที่ของอาคารใบหยกสอง ชั้น 84 มีระยะเวลา 3 ปี นับตั้งแต่วันที่ 17
  มีนาคม 2548 ถึงวันที่ 16 มีนาคม 2551 เพื่อใช้ติดตั้งเสาสัญญาณออกอากาศ UHF
  และได้ต่อสัญญาเช่าครั้งที่ 2 ซึ่งได้ครบกำหนดระยะเวลาเช่าไปเมื่อวันที่ 16 มีนาคม 2554
  บริษัทย่อยดังกล่าว จึงได้ต่อสัญญาเช่าครั้งที่ 3 กับอาคารใบหยกสองออกไปอีก 3 ปี นับตั้งแต่วันที่
  17 มีนาคม 2554 ถึงวันที่ 16 มีนาคม 2557

-   สิทธิการใช้ทรัพย์สินรอตัดบัญชี

  สิทธิการใช้ทรัพย์สินรอตัดบัญชีประกอบด้วย มูลค่าสินทรัพย์รอตัดบัญชีตามสัญญาร่วมดำเนิน
  การส่งโทรทัศน์สีช่อง 3
  และมูลค่าสินทรัพย์รอตัดบัญชีตามสัญญาสัมปทานในการกระจายเสียงคลื่นวิทยุ เอฟ.เอ็ม.105.5
  บริษัท บางกอกเอ็นเตอร์เทนเม้นต์ จำกัด [บางกอกฯ]ได้เริ่มดำเนินกิจการสถานีส่งโทรทัศน์สี
  ตั้งแต่ปี 2511 โดยได้ทำสัญญาร่วมดำเนินการส่งโทรทัศน์สี กับบริษัทไทยโทรทัศน์จำกัด
  และได้ทำสัญญาใหม่กับองค์การสื่อสารมวลชนแห่งประเทศไทย (อ.ส.ม.ท.) เมื่อวันที่ 28
  เมษายน 2521 ตามพระราชกฤษฎีกาจัดตั้ง อ.ส.ม.ท. พ.ศ. 2520 [ปัจจุบันบริษัท อ ส ม ท
  จำกัด (มหาชน)] หลังจากนั้นได้มีการต่อสัญญาอีก 3 ครั้ง ครั้งสุดท้าย เมื่อวันที่ 2 พฤษภาคม
  2532 ตามสัญญาร่วมดำเนินกิจการฯนั้น บางกอกฯ
  ต้องจัดสร้างสถานีการออกอากาศส่วนกลางและส่วนภูมิภาคจำนวนรวม 32 แห่งให้แก่ อ.ส.ม.ท.
  และให้อุปกรณ์เครือข่ายและสถานีดังกล่าวตกเป็นกรรมสิทธิ์ของ อ.ส.ม.ท. ทันที
  และเพื่อเป็นการตอบแทนการลงทุนดังกล่าว อ.ส.ม.ท. ตกลงให้บางกอกฯมีสิทธิใช้ ครอบครอง
  และได้ประโยชน์ จากสถานีออกอากาศส่วนกลางและภูมิภาค
  รวมถึงอุปกรณ์ในระบบมีกำหนดเวลาสิ้นสุด 25 มีนาคม 2563
  ซึ่งบางกอกฯได้ทยอยตัดมูลค่าสิทธิการใช้ทรัพย์สินนั้นเป็นต้นทุนการดำเนินงานของบางกอกฯ
  โดยวิธีเส้นตรงตามอายุการใช้งานโดยประมาณของสินทรัพย์ หรือตามอายุสัมปทานที่เหลือ

  สิทธิการใช้ทรัพย์สินรอตัดบัญชี ณ 31 ธันวาคม 2556 ประกอบด้วย

  ------------------------------------------------------- ---------------
                                                          ล้านบาท

  ค่าสิทธิโครงการขยายเครือข่าย                                 2,312.48

  อุปกรณ์โทรทัศน์สีและวิทยุ                                      745.48

  เครื่องส่งโทรทัศน์สีและวิทยุ                                    338.37

  อาคาร                                                   94.57

  ส่วนปรับปรุงอาคาร                                          64.45

  รถถ่ายทอดสัญญาณโทรทัศน์                                     22.11

  สิ่งปลูกสร้างอื่น                                             1.82

  ทรัพย์สินระหว่างติดตั้ง                                        147.70

  หัก ค่าสิทธิการใช้ทรัพย์สินตัดจ่ายสะสม                            (2,578.62)

  มูลค่าสิทธิการใช้ทรัพย์สินรอตัดบัญชี                               1,148.36
  ------------------------------------------------------- ---------------

-   ค่าเช่าภาพยนตร์ ค่าผลิตภัณฑ์ภาพยนตร์ ค่าละครและลิขสิทธิ์รอตัดบัญชีสุทธิ
    ประกอบด้วยมูลค่าคงเหลือตามบัญชีของผลิตภัณฑ์ภาพยนตร์วีดีโอเทปไทย และต่างประเทศ
    ภาพยนตร์ไทย ละคร และลิขสิทธิ์บทประพันธ์ต่างๆ ที่สามารถนำมาใช้ออกอากาศได้ ณ วันที่
    31 ธันวาคม 2556 มีมูลค่าทางบัญชีจำนวน 1,387.28 ล้านบาท

-   สินทรัพย์ไม่มีตัวตน
    ประกอบด้วยมูลค่าคงเหลือตามบัญชีของโปรแกรมคอมพิวเตอร์เพื่อใช้ในควบคุมการออกอากาศและการบริหารงานภายใน
    และมูลค่าคงเหลือตามบัญชีของค่าลิขสิทธิ์นักฟุตบอลและโค้ชเพื่อใช้ดำเนินการด้านการบริหาร
    และจัดการสโมสรฟุตบอล ณ วันที่ 31 ธันวาคม 2556 มีมูลค่าทางบัญชีจำนวน 70.73
    ล้านบาท

    สินทรัพย์ที่ไม่มีตัวตน

  ได้แก่ สัญญาต่าง ๆ สามารถสรุปสาระสำคัญของแต่ละสัญญาได้ดังนี้

สัญญาร่วมดำเนินกิจการส่งโทรทัศน์สี แก้ไขเพิ่มเติมครั้งที่ 3 ลงวันที่ 2 พฤษภาคม 2532

  คู่สัญญา: องค์การสื่อสารมวลชนแห่งประเทศไทย (อ.ส.ม.ท.) (ในปี 2547 อ.ส.ม.ท.
  ได้แปร สภาพเป็นบริษัทจดทะเบียนชื่อ บริษัท อสมทจำกัด (มหาชน))

  และบริษัท บางกอกเอ็นเตอร์เทนเม้นต์ จำกัด (บางกอกฯ)

  อายุของสัญญา: สัญญาร่วมดำเนินกิจการส่งโทรทัศน์สี มีการแก้ไขเพิ่มเติม 3 ครั้ง กับ
  อ.ส.ม.ท.

สิ้นสุด วันที่ 25 มีนาคม 2563

  สาระสำคัญของสัญญาร่วมดำเนินกิจการส่งโทรทัศน์สี :

  1. ขอบเขตการร่วมงานและร่วมลงทุน

  บางกอกฯได้เข้าร่วมดำเนินการส่งโทรทัศน์สีกับ บริษัท ไทยโทรทัศน์ จำกัด ตั้งแต่ปีพ.ศ.
  2511ซึ่งได้เปลี่ยนเป็นสัญญากับ องค์การสื่อสารมวลชนแห่งประเทศไทย(อ.ส.ม.ท.)ในปี 2521
  ตามพระราชกฤษฎีกาจัดตั้งอ.ส.ม.ท. และต่อมาในปี 2528
  มติคณะรัฐมนตรีมีนโยบายที่จะให้อ.ส.ม.ท.ขยายการให้บริการในส่วนภูมิภาค
  และให้บางกอกฯมีส่วนเกื้อกูลการลงทุนขยายงานร่วมกับอ.ส.ม.ท.
  โดยบางกอกฯเป็นผู้สร้างสถานีส่งโทรทัศน์สำหรับถ่ายทอดสัญญาณจากสถานีส่วนกลาง
  ของอ.ส.ม.ท. รวม 31 แห่งในต่างจังหวัด และมีหน้าที่ลงทุนจัดหา ควบคุมติดตั้ง
  อุปกรณ์ต่างๆให้แล้วเสร็จ เพื่อให้ อ.ส.ม.ท.สามารถออกอากาศได้
  และเพื่อเป็นการตอบแทนการลงทุนดังกล่าว อ.ส.ม.ท.
  ตกลงให้บางกอกฯมีสิทธิเข้าร่วมการจัดการออกอากาศในส่วนภูมิภาค
  โดยใช้สถานที่และอุปกรณ์ที่จัดสร้างขึ้น เป็นเวลา 30 ปี สิ้นสุด ณ วันที่ 25 มีนาคม 2563

  2. การจัดสร้างสถานีและการจัดหาอุปกรณ์ในสถานี

1.  บางกอกฯได้ลงทุนจัดสร้างสถานีการออกอากาศส่วนกลาง
    เพื่อใช้ในการดำเนินการออกอากาศโทรทัศน์สีของสถานีโทรทัศน์ไทยทีวีสีช่อง 3
    ในกรุงเทพมหานครฯแล้วเสร็จตั้งแต่ปี 2513

2.  บางกอกฯได้ลงทุนและรับผิดชอบในการจัดสร้างสถานีเครื่องส่งโทรทัศน์สี
    สำหรับถ่ายทอดสัญญาณจากสถานีส่วนกลางของ อ.ส.ม.ท.
    และจัดหาอุปกรณ์ในสถานีทั้งหมดรวม 31 แห่งในส่วนภูมิภาคโดยมีรายละเอียดของสถานที่
    และเงื่อนไขตามที่ อ.ส.ม.ท. กำหนด

  3. การบำรุงรักษาสถานีโดยบางกอกฯ

1.  บางกอกฯจะต้องปรับปรุงเพิ่มเติมเครื่องมืออุปกรณ์ให้ดีทันสมัยตลอดเวลา
    ตามหลักวิชาสากลของการส่งโทรทัศน์ของสถานีโทรทัศน์ไทยทีวีสีช่อง 3 ใน ส่วนกลาง
    โดยผ่านความเห็นชอบจากอ.ส.ม.ท

2.  บางกอกฯต้องดำเนินการทางช่างด้วยตนเอง และ จะต้องบำรุงรักษาเครื่องมืออุปกรณ์ใน
    ส่วนที่บางกอกฯใช้ดำเนินการ
    รวมทั้งเสาอากาศและอุปกรณ์อื่นที่ต้องใช้ร่วมโดยบางกอกฯต้องดำเนินการซ่อมแซมเปลี่ยนชิ้นส่วนตามอายุหรือจัดหามาทดแทนให้อยู่ในสภาพ
    ที่ปฏิบัติงานได้ดีตลอดเวลา ทั้งนี้ อ.ส.ม.ท. หรือผู้ที่รับมอบหมายมีสิทธิตรวจสอบ
    และแจ้งให้แก้ไขด้านเทคนิคได้ตลอดเวลา

3.  บางกอกฯต้องเอาประกันภัยทรัพย์สินของบางกอกฯและทรัพย์สินที่ใช้ร่วมกับอ.ส.ม.ท.
    เพื่อคุ้มครองความเสี่ยงภัยทุกชนิด (All Risk)
    ในวงเงินประกันเงื่อนไขการประกันกับบางกอกฯประกันภัยที่ อ.ส.ม.ท.
    ให้ความเห็นชอบโดยให้ อ.ส.ม.ท. เป็นผู้รับประโยชน์ตลอดอายุสัญญา

  4. การโอนกรรมสิทธิ์ในทรัพย์สิน

1.  สถานที่ และทรัพย์สินทั้งหมดที่บางกอกฯใช้ในการดำเนินการจัดออกอากาศของไทยทีวีสีช่อง 3
    หรือการออกอากาศส่วนกลาง ให้ตกเป็นกรรมสิทธิ์ของ อ.ส.ม.ท. ทันทีที่จัดหาหรือได้มา

2.  การก่อสร้างทุกอย่างที่ได้สร้างขึ้นบนที่ดินทั้ง 31 แห่ง อีกทั้งทรัพย์สินทุกอย่าง(ยกเว้นเงินทุน)
    ที่บางกอกฯได้กระทำขึ้นหรือจัดหาสำหรับใช้สอยในการดำเนินการ ให้โอนเป็นทรัพย์สินของ
    อ.ส.ม.ท.ตั้งแต่วันที่ได้จัดสร้างหรือจัดหาแล้ว

  5. สิทธิของบางกอกฯหลังการโอนกรรมสิทธิ์

  5.1 อ.ส.ม.ท.ขยายเวลาการออกอากาศส่วนกลางของบางกอกฯไปสิ้นสุดวันที่ 25 มีนาคม
  2563 ตามสัญญาร่วมดำเนินกิจการส่งโทรทัศน์สี แก้ไขเพิ่มเติม ครั้งที่ 3 ลงวันที่ 2 พฤษภาคม
  2532

  5.2 อ.ส.ม.ท. ให้บางกอกฯเข้าร่วมดำเนินการจัดการออกอากาศส่วนภูมิภาค
  โดยใช้สถานที่และอุปกรณ์ที่จัดสร้างขึ้น
  โดยบางกอกฯจะเป็นผู้ออกค่าใช้จ่ายในการดำเนินการและมีกำหนด
  เวลาสิ้นสุดพร้อมการออกอากาศส่วนกลาง

  5.3 ทรัพย์สินที่ได้สร้างขึ้นและได้โอนกรรมสิทธิ์ให้แก่ อ.ส.ม.ท. แล้วนั้น
  ถ้ามีผู้รบกวนสิทธิดังกล่าว บางกอกฯจะเป็นผู้รับผิดชอบคุ้มครอง ขัดขวาง หรือต่อสู้แทน
  อ.ส.ม.ท.โดยบางกอกฯจะเป็นผู้รับผิดชอบค่าใช้จ่าย

  6. การเก็บเงินและส่วนแบ่งที่เกี่ยวข้อง

  ตามสัญญาร่วมดำเนินกิจการส่งโทรทัศน์สี แก้ไขเพิ่มเติม ครั้งที่ 3 กับ อ.ส.ม.ท. สิ้นสุด 25
  มีนาคม 2563 นั้น บางกอกฯจะต้องจ่ายผลตอบแทนให้กับ อ.ส.ม.ท.
  เป็นรายปีโดยจะจ่ายเงินให้กับ อ.ส.ม.ท. ดังมีรายละเอียดตั้งแต่ปี 2556 ดังนี้

  ----------------------------------------- -----------------------------
  ปี                                         บาทต่อปี

  2556                                      182,115,000.00

  2557                                      191,225,000.00

  2558                                      200,790,000.00

  2559                                      210,830,000.00

  2560                                      221,372,500.00

  2561                                      232,440,000.00

  2562                                      244,060,000.00

  2563                                      61,750,000.00
  ----------------------------------------- -----------------------------

  ค่าใช้จ่ายในด้านสาธารณูปโภคในส่วนที่ไม่สามารถแยกออกเป็นสัดส่วนได้ เช่น ถนน ทั้งบางกอกฯ
  และอ.ส.ม.ท. รับผิดชอบฝ่ายละครึ่ง

  7. การสิ้นสุดของสัญญา

  ในกรณีที่ บางกอกฯไม่ได้ปฏิบัติตามข้อกำหนดในสัญญา ข้อหนึ่งข้อใดก็ดี อ.ส.ม.ท.
  จะแจ้งเป็นลายลักษณ์อักษรให้ บางกอกฯปฏิบัติตามข้อสัญญาให้ถูกต้อง โดยให้เวลาอันสมควร
  หากบางกอกฯไม่ยอมปฏิบัติให้ถูก ต้องภายในเวลาดังกล่าว บางกอกฯต้องแจ้งเหตุผล
  เป็นลายลักษณ์อักษรแจ้งให้ อ.ส.ม.ท. ทราบ เมื่อ อ.ส.ม.ท.ได้พิจารณาคำชี้แจงนั้นแล้ว
  จะแจ้งให้ บางกอกฯทราบและปฏิบัติให้ถูกต้องภายในเวลาอันสมควรอีกครั้งหนึ่ง
  หากบางกอกฯไม่ปฏิบัติให้ถูกต้องภายในกำหนดเวลาครั้งหลังนี้แล้ว อ.ส.ม.ท.
  มีสิทธิเรียกค่าเสียหายอันพึงมี
  และหรือแจ้งให้งดการออกอากาศและหรือมีสิทธิบอกเลิกสัญญาได้ทันที

สัญญาคลื่นวิทยุ เอฟ.เอ็ม. 105.5

  นอกจากนี้ บริษัท บางกอกเอ็นเตอร์เทนเม้นต์ จำกัด [บางกอกฯ]
  ยังได้รับสัมปทานในการกระจายเสียงทางคลื่นวิทยุ เอฟ เอ็ม 105.5
  จากทางองค์การสื่อสารมวลชนแห่งประเทศไทย ดังมีรายละเอียดของสัญญาดังต่อไปนี้

  ชื่อสัญญา : สัญญาจ้างโฆษณา ลงวันที่ 25 มกราคม 2533

  สัญญาเช่าเวลาจัดรายการและโฆษณา ลงวันที่ 22 กันยายน 2537

  คู่สัญญา : องค์การสื่อสารมวลชนแห่งประเทศไทย (ผู้ให้เช่า) และ

  บริษัท บางกอกเอ็นเตอร์เทนเม้นต์ จำกัด (ผู้เช่าเวลา)

  ระยะเวลาของสัญญา : ฉบับวันที่ 22 กันยายน 2537 (1 กุมภาพันธ์ 2539 ถึง 31 มกราคม
  2563)

  สาระสำคัญของสัญญา :

1.  ทั้งสองฝ่ายตกลงให้ผู้เช่าเวลาเช่าเวลาจัดรายการ และโฆษณาทางสถานีวิทยุ อ.ส.ม.ท.
    เอฟ.เอ็ม. จังหวัดกรุงเทพมหานคร ความถี่ 105.5 เมกกะเฮิรตซ์ และโฆษณาสินค้าต่างๆ
    ในรายการได้ตามระเบียบของทางราชการในวันจันทร์ถึงอาทิตย์ ตั้งแต่เวลา 6.00
    น.-24.00 น. คิดเป็นเวลา 18 ชั่วโมงต่อวัน

2.  ผู้เช่าเวลายินยอมที่จะมอบอุปกรณ์เครื่องส่งและอุปกรณ์ห้องส่งตามที่ระบุไว้ในสัญญาให้เป็นกรรมสิทธิ์ของ
    อ.ส.ม.ท. ภายในวันที่ 1 มิถุนายน 2533 และซื้อเครื่องส่งให้ใหม่ ภายในระยะเวลา 2 ปี
    นับแต่วันที่ 1 กุมภาพันธ์ 2533 นอกจากนี้ในสัญญาฉบับหลังได้มีการระบุเงื่อนไข
    ให้ผู้เช่าเวลาต้องปรับปรุงประสิทธิภาพทางด้านเทคนิคของสถานีวิทยุ ให้แล้วเสร็จภายใน 2
    ปีนับแต่วันลงนามในสัญญานี้ (หรือ 22 กันยายน 2537) ณ เดือนเมษายน 2539
    ผู้เช่าเวลาได้ซื้ออุปกรณ์ดังกล่าวและได้ชำระเงินไปแล้ว เป็นจำนวนเงิน 5,402,928.42
    บาท
    เมื่อดำเนินการแล้วเสร็จผู้เช่าเวลาจะต้องแจ้งส่งมอบเพื่อให้เครื่องอุปกรณ์ที่จัดหาเพิ่มเติมนี้ตกเป็นกรรมสิทธิ์ของผู้ให้เช่าภายหลังจากการตรวจนับ

3.  การจัดรายการและโฆษณาตามสัญญานี้
    ผู้เช่าเวลาจะดำเนินการดังที่ระบุไว้ข้างล่างนี้ด้วยตัวเอง จะจำหน่าย จ่ายโอน
    สิทธิตามสัญญานี้ให้แก่บุคคลอื่นไม่ว่าโดยวิธีใดๆมิได้ เว้นแต่จะได้รับความยินยอมจากผู้ให้เช่า

    -   ออกอากาศได้ทุกวันตามเวลาที่ทางราชการกำหนด

    -   การจัดรายการจะต้องกระทำในนามผู้ให้เช่า และตามประเภทรายการตามผังรายการ
        ที่ได้รับอนุมัติจากผู้ให้เช่า

    -   ผู้จัดรายการจะต้องมีคุณสมบัติครบถ้วนตามระเบียบของทางราชการและระเบียบของสถานี

    -   การโฆษณาจะต้องเป็นไปตามระเบียบของทางราชการและระเบียบของสถานี

    -   หากมีข้อขัดข้องในการออกอากาศไม่ว่าด้วยเหตุใดๆก็ตาม
        ผู้เช่าเวลาจะไม่ได้รับการลดหย่อนค่าใช้จ่าย ค่าตอบแทน หรือค่าเช่าเวลาตามสัญญานี้
        เว้นแต่ผู้ให้เช่าจะพิจารณาเห็นสมควรลดหย่อนให้

  4. ผู้เช่าเวลาจะต้องจัดหาเจ้าหน้าที่ซึ่งมีคุณสมบัติตามที่กำหนดมาปฏิบัติงาน
  และออกค่าใช้จ่ายเองทั้งสิ้นโดยผู้เช่าเวลาจะต้องส่งรายชื่อ รูปถ่าย รายละเอียด
  ให้ผู้ให้เช่าพิจารณาเห็นชอบก่อน

  5. ผู้เช่าเวลาตกลงจ่ายค่าเช่าเวลา และค่าใช้จ่ายต่างๆ ให้แก่ผู้ให้เช่าดังนี้

  5.1 ค่าใช้จ่ายในการดำเนินงานต่างๆ ดังนี้

  - ค่าไฟฟ้า ค่าน้ำ ค่าโทรศัพท์ ค่าโทรสาร และค่าใช้จ่ายในสำนักงานตามที่จ่ายจริง

  - ค่าตอบแทนนายสถานี เดือนละ 5,000 บาท (ยังไม่รวมภาษีมูลค่าเพิ่ม)

  - ค่าใช้จ่ายเกี่ยวกับการใช้สถานที่อันเป็นที่ตั้งสถานีวิทยุตามสัญญานี้

  5.2 ค่าเช่าเวลารายเดือน (ยังไม่รวมภาษีมูลค่าเพิ่ม) ภายในสิ้นเดือนที่ออกอากาศ ทั้งนี้
  อัตราค่าเช่ารายเดือนในเดือนกุมภาพันธ์ 2539 คิดเป็นเงิน 300,000 บาท/เดือน
  และจะมีการปรับค่าเช่าทุกปีในอัตราร้อยละ 10 ต่อปี จนกระทั่งสิ้นสุดสัญญา ในเดือนมกราคม
  2563

6.  ผู้เช่าเวลาต้องวางหลักประกันเป็นหนังสือค้ำประกันของธนาคารเป็นจำนวนเงิน 3 เท่า

  ของค่าเช่าเวลารายเดือนตามข้อ 5.2

  7. ผู้เช่าเวลาต้องปฏิบัติดังนี้

1.  รับผิดชอบในการบำรุง ซ่อมแซม แก้ไข เปลี่ยน หรือจัดหาเครื่องมือ อุปกรณ์ เครื่องใช้
    ทรัพย์สินของผู้ให้เช่าให้อยู่ในสภาพเรียบร้อยตลอดอายุของสัญญา

2.  ต้องประกันทรัพย์สินโดยให้ผู้ให้เช่าเป็นผู้รับประโยชน์ในวงเงินไม่ต่ำกว่า 3,000,000 บาท
    ตลอดอายุสัญญานี้

  8. ถ้ามีผู้รบกวนสิทธิในบรรดาทรัพย์สินที่ตกเป็นของผู้ให้เช่า อันถือเป็นการรอนสิทธิ ต่อผู้ให้เช่า
  หรือยึดคืนหรือถอนไป ผู้เช่าจะต้องรับผิดชอบ คุ้มครอง ขัดขวาง หรือต่อสู้แทนผู้ให้เช่าทั้งสิ้น
  พร้อมทั้งออกค่าใช้จ่ายในการนี้ทั้งหมดเองด้วย

  9. การสิ้นสุดของสัญญาก่อนกำหนด

-   หากสัญญาร่วมดำเนินกิจการส่งโทรทัศน์สีระหว่างอ.ส.ม.ท. กับ บางกอกเอ็นเตอร์เทนเม้นต์
    สิ้นสุดลงไม่ว่าด้วยเหตุใดก่อนครบกำหนดอายุสัญญานี้ ให้ถือว่าสัญญานี้เป็นอันสิ้นสุดลงด้วย

-   หากผู้เช่าเวลาผิดสัญญาข้อหนึ่งข้อใด
    ผู้ให้เช่ามีสิทธิที่จะบอกกล่าวตักเตือนหรือบอกเลิกสัญญาได้ตามที่เห็นสมควร
    พร้อมทั้งมีสิทธิที่จะริบหลักประกันทั้งหมดหรือบางส่วนแล้วแต่ผู้ให้เช่าจะเห็นสมควรและเรียกค่าเสียหายได้อีกตามกฎหมาย

-   ในระหว่างอายุสัญญานี้ หากผู้เช่าเวลามีนิติกรรมอื่นใดกับผู้ให้เช่าซึ่งมีผลบังคับใช้ต่อกันอยู่
    และปรากฏว่าผู้เช่าเวลาได้กระทำผิดสัญญาอื่น ให้ถือว่าผู้เช่าเวลาผิดสัญญานี้
    และผู้ให้เช่ามีสิทธิบอกเลิกสัญญานี้ได้ด้วย

  สัญญาเช่าเวลาจัดรายการโฆษณาสินค้าและบริการธุรกิจ
  ทางสถานีวิทยุกระจายเสียงแห่งประเทศไทย สังกัดกรมประชาสัมพันธ์ (คลื่น FM 95.5)

  คู่สัญญา: บริษัท ยูแอนด์ไอ คอร์โปเรชั่น จำกัด (ผู้เช่าเวลา) และ

  กรมประชาสัมพันธ์ (ผู้ให้เช่าเวลา)

  อายุสัญญา: 1 กันยายน 2556 ถึง 31 สิงหาคม 2558

  สาระสำคัญของสัญญา:

  ผู้ให้เช่าเวลาตกลงให้เช่าเวลา
  และผู้เช่าเวลาตกลงเช่าเวลาของสถานีวิทยุกระจายเสียงแห่งประเทศไทย กรมประชาสัมพันธ์
  จังหวัดกรุงเทพมหานคร ระบบ เอฟ.เอ็ม. ความถี่ 95.5 เมกะเฮิรตซ์ ทำการออกอากาศ
  เพื่อดำเนินรายการเป็นสื่อกลางในการนำเสนอสาระ ความรู้
  เพื่อเตรียมความพร้อมก้าวเข้าสู่ประชาคมอาเซียน ภายในปี 2558 ให้กับเยาวชน นักเรียน
  นักศึกษา และประชาชน ตลอดจนนโนบายของรัฐให้กับประชาชนและเยาวชนไทย
  โดยเน้นการทำรายการเกี่ยวกับอาเซียน
  โดยรวมสัดส่วนเนื้อหารายการที่เป็นข่าวสารหรือสาระที่เป็นประโยชน์ต่อสาธารณะไม่น้อยกว่าร้อยละ
  70 และดำเนินการเป็นภาษาไทยเป็นภาษาหลัก โดยออกอากาศทุกวันจันทร์-อาทิตย์ตลอด 24
  ชั่วโมง ยกเว้นเวลาภาคบังคับของทางราชการ

1.  อัตราค่าเช่าเวลา เดือนละ 4,066,000 บาท (รวมภาษีมูลค่าเพิ่มแล้ว)

2.  ผู้เช่าเวลามีสิทธิบอกเลิกสัญญาก่อนวันสิ้นสุดสัญญาได้
    โดยผู้เช่าเวลาจะต้องแจ้งการบอกเลิกสัญญาเป็นหนังสือให้ผู้ให้เช่าเวลาทราบล่วงหน้าไม่น้อยกว่า
    90 วัน โดยผู้เช่าเวลายินยอมชดใช้ค่าเสียหายเป็นเงินจำนวนร้อยละ 25
    ของจำนวนเงินค่าเช่าเวลาทั้งหมด ซึ่งจะต้องชำระสำหรับระยะเวลาที่ยังคงเหลืออยู่ตามสัญญา
    หรือเป็นเงินค่าเช่าเวลาสามเดือนให้แก่ผู้ให้เช่าเวลา แล้วแต่จำนวนใดจะมากกว่ากัน

3.  ผู้เช่าเวลาต้องสงวนเวลาทุกต้นชั่วโมงของเวลาที่ได้รับอนุมัติให้เช่า ชั่วโมงละไม่เกิน 10
    นาที เพื่อเสนอข่าวที่ผลิตโดยผู้ให้เช่าเวลา

4.  เมื่อใดที่โครงสร้างระบบบริหารราชการของกรมประชาสัมพันธ์หรือหน่วยงานที่เกี่ยวข้อง
    เปลี่ยนแปลงไปจนกรมประชาสัมพันธ์ไม่สามารถให้ผู้เช่าเวลาดำเนินการต่อไปได้
    หรือเมื่อมีคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
    (กสทช.) แล้ว ให้กรมประชาสัมพันธ์สามารถบอกเลิกสัญญาได้
    โดยผู้เช่าเวลาจะเรียกร้องให้กรมประชาสัมพันธ์ชดใช้ค่าเสียหายอย่างใดมิได้
    หรือถ้าหากยังมีการดำเนินการอยู่ เมื่อมีกสทช. แล้ว
    ผู้เช่าเวลาจะต้องปฏิบัติตามกฎระเบียบปฏิบัติหรือคำสั่งของ กสทช. ที่จะกำหนดขึ้นต่อไป
    โดยผู้เช่าเวลาจะเรียกร้องให้กรมประชาสัมพันธ์หรือ กสช.ชดใช้ค่าเสียหายใดๆไม่ได้

  บันทึกข้อตกลงการจัดรายการร่วม ทางสถานีวิทยุกระจายเสียงกองทัพบก กองพลที่ 1
  รักษาพระองค์ (คลื่น FM 98.0)

  คู่สัญญา: ระหว่าง บริษัท บีอีซี-เทโร เอ็นเตอร์เทนเม้นท์ จำกัด (มหาชน) (ผู้จัดรายการร่วม)
  และ กองทัพบก กองพลที่ 1 รักษาพระองค์ (กองทัพบก)

  และระหว่าง บริษัท บีอีซี-เทโร เรดิโอ จำกัด (ผู้จัดรายการร่วม) และกองทัพบก กองพลที่ 1
  รักษาพระองค์ (กองทัพบก)

  อายุสัญญา: 1 มกราคม 2557 ถึง 31 ธันวาคม 2557

  สาระสำคัญของสัญญา :

  ผู้จัดรายการร่วมตกลงร่วมกับกองทัพบก เพื่อจัดรายการร่วม
  โดยทำการออกอากาศรายการสาระและบันเทิง ที่สถานีวิทยุกระจายเสียงกองทัพบก กองพลที่ 1
  รักษาพระองค์ คลื่นความถี่ 98.0 เมกกะเฮิรตซ์ ระบบเอฟ.เอ็ม. โดยบริษัท บีอีซี-เทโร
  เอ็นเตอร์เทนเม้นท์ จำกัด (มหาชน) จัดรายการร่วม จำนวนวันละ 6 ชั่วโมง ในระหว่างเวลา
  8.00 – 12.00 น. และระหว่างเวลา 20.30 -22.30 น. เป็นประจำทุกวัน และบริษัท
  บีอีซี-เทโร เรดิโอ จำกัด จัดรายการร่วม จำนวนวันละ 6 ชั่วโมง ในระหว่างเวลา 13.00 –
  18.00 น. และระหว่างเวลา 22.30 -23.30 น. เป็นประจำทุกวัน โดยมีเงื่อนไขสำคัญดังนี้

1.  ค่าใช้จ่ายในการดำเนินกิจการ เดือนละ 535,000 บาท (รวมภาษีมูลค่าเพิ่มแล้ว) รวม 2
    คู่สัญญา เป็นจำนวนเงินรวม เดือนละ 1,070,000 บาท (รวมภาษีมูลค่าเพิ่มแล้ว)

2.  ผู้จัดรายการร่วมมีหน้าที่ต้องปฏิบัติตามกฎมาย ระเบียบ คำสั่ง และนโยบายของรัฐบาล
    กระทรวงกลาโหม กองบัญชาการกองทัพไทย กองทัพบก
    คณะกรรมการบริหารวิทยุกระจายเสียงกองทัพบก และสถานีวิทยุกระจายเสียงกองทัพบก
    กองพลที่ 1 รักษารพระองค์
    อย่างเคร่งครัดรวมทั้งต้องปฏิบัติหน้าที่ตามจรรยาบรรณแห่งการประกอบวิชาชีพ

3.  ในกรณีที่มีความจำเป็น หรือเพื่อให้เป็นไปตามบทบัญญัติแห่งกฎหมายที่เกี่ยวข้อง กองทัพบก
    มีสิทธิที่จะเปลี่ยนแปลง หรือยกเลิกเวลาจัดรายการบางส่วน หรือยกเลิกข้อตกลงฉบับนี้
    โดยผู้จัดรายการร่วมไม่มีสิทธิจะเรียกร้องค่าเสียหายใด ๆ หรือบอกเลิกบันทึกข้อตกลงได้

  4.2 นโยบายการลงทุนในบริษัทย่อยและบริษัทร่วม

  บริษัทมีนโยบายขยายงานในธุรกิจที่มีความชำนาญนี้ ทั้งในทางลึกและในด้านกว้าง
  ในการขยายงานนั้นบางครั้งก็ดำเนินการโดยบริษัทหรือบริษัทย่อยเดิมตามความถนัด ความชำนาญ
  และทรัพยากรเดิม ที่เกี่ยวข้องกับโอกาสการขยายงานของบริษัทย่อยนั้นๆ
  แต่บ้างครั้งบรฺษัทก็อาจจำเป็นต้องลงทุนตั้งบริษัทย่อยหรือหรือบริษัทร่วมรายใหม่ในการดำเนินการตามโครงการขยายงานนั้นๆตามความเหมาะสม
  อย่างไรก็ตาม
  บริษัทมีนโยบายที่จะดำเนินงานและขยายงานโดยบริษัทหรือบริษัทย่อยที่บริษัทได้ลงทุนถือหุ้นในบริษัทย่อยนั้นๆเกือบทั้งหมด
  แต่บางครั้งก็จำเป็นต้องเป็นบริษัทย่อยที่เป็นบริษัทร่วมทุนเมื่อบริษัทมีจำเป็นต้องเป็นหุ้นส่วนกับบุคคลอื่นที่มีความถนัด
  ความชำนาญ
  และ/หรือทรัพยากรที่เชื่อได้ว่าจะเป็นการเอื้อเกื้อหนุนให้การขยายงานนั้นเป็นประโยชน์ต่อบริษัท
  โดยที่บริษัทจะพยายามเจราจาต่อรองให้บริษัทสามารถเป็นผู้ถือหุ้นใหญ่ในบริษัทย่อยที่เป็นบริษัทร่วมทุนนั้นๆ
  แต่ในบางโอกาสบริษัทอาจจะต้องยอมลงทุนขยายงานโดยบริษัทร่วม
  เมื่อผู้ร่วมทุนต้องการที่จะเป็นบริษัทใหญ่ในกิจการร่วมทุนนั้นๆ
  อย่างไรก็ตามกิจการของบริษัทร่วมมักจะไม่เป็นธุรกิจหลักของบริษัท แต่เป็นกิจการที่ต่อเนื่อง
  สนับสนุน ธุรกิจหลักของบริษัท และหากเป็นธุรกิจหลักก็เป็นธุรกิจในต่างประเทศ

5. ข้อพิพาททางกฎหมาย

  ในระหว่างปี 2556 ไม่มีข้อพิพาทที่บริษัทหรือบริษัทย่อยเป็นคู่ความหรือคู่กรณี
  อีกทั้งไม่มีคดีความที่อยู่ในระหว่างการพิจารณาคดีของศาล
  และไม่มีข้อพิพาททางกฎหมายระหว่างบริษัท กับกรรมการ ผู้บริหาร หรือผู้ที่เกี่ยวข้อง แต่อย่างใด

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

  (1) บริษัท บีอีซี เวิลด์ จำกัด (มหาชน)

  ซึ่งต่อไปในแบบ 56-1 นี้จะเรียกว่า “บีอีซี เวิลด์”

  สถานที่ตั้งสำนักงานใหญ่ : เลขที่ 3199 อาคารมาลีนนท์ ทาวเวอร์ ชั้น 2, 3, 8, 9, 30-34
  ถนนพระราม 4 แขวงคลองตัน เขตคลองเตย กรุงเทพฯ 10110

  ประเภทธุรกิจ: ประกอบธุรกิจหลักด้านการผลิตและจัดหารายการ โทรทัศน์
  เพื่อแพร่ภาพทางสถานีวิทยุโทรทัศน์ และลงทุนถือหุ้นในบริษัทอื่น

  เลขทะเบียนบริษัท: 0107538000673

  เบอร์โทรศัพท์: 0-2204-3333, 0-2262-3333

  เบอร์โทรสาร: 0-2204-1384

  Website: www.becworld.com

  หุ้นที่ออกและจำหน่ายได้แล้วทั้งหมดของบริษัท: หุ้นสามัญ จำนวน 2,000 ล้านหุ้น
  มูลค่าที่ตราไว้หุ้นละ 1.-บาท

(2) นิติบุคคลที่บริษัทถือหุ้นตั้งแต่ร้อยละ 10 ขึ้นไปของจำนวนหุ้นที่ออกและจำหน่ายได้แล้วทั้งหมด ณ
ธันวาคม 2556

บริษัทย่อย

1. ชื่อ: บริษัท บางกอกเอ็นเตอร์เทนเม้นต์ จำกัด

ซึ่งต่อไปในแบบ 56-1 นี้จะเรียกว่า “บางกอกฯ”

ประเภทธุรกิจ: ดำเนินธุรกิจสถานีโทรทัศน์และวิทยุ

ทุนจดทะเบียน: 300 ล้านบาท (หุ้นที่ออกและชำระเต็มมูลค่าแล้ว หุ้นสามัญ 3ล้านหุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3333, 0-2204 - 3333

โทรสาร: 0-2204 - 1384

2. ชื่อ: บริษัท รังสิโรตม์วนิช จำกัด

ประเภทธุรกิจ: จัดหา ผลิตรายการและขายเวลาโฆษณาทางโทรทัศน์

ทุนจดทะเบียน: 5 ล้านบาท (หุ้นที่ออกและชำระเต็มมูลค่าแล้ว หุ้นสามัญ 500,000 หุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3333, 0-2204 - 3333

โทรสาร: 0-2204 - 1384

3. ชื่อ: บริษัท นิวเวิลด์ โปรดั๊กชั่น จำกัด

ประเภทธุรกิจ: จัดหา ผลิตรายการและขายเวลาโฆษณาทางโทรทัศน์

ทุนจดทะเบียน: 5 ล้านบาท (หุ้นที่ออกและชำระเต็มมูลค่าแล้ว หุ้นสามัญ 500,000 หุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3333, 0-2204 - 3333

โทรสาร: 0-2204 - 1384

4. ชื่อ: บริษัท บีอีซี บรอดคาสติ้ง เซ็นเตอร์ จำกัด

ประเภทธุรกิจ: ให้บริการอุปกรณ์สตูดิโอ

ทุนจดทะเบียน: 1 ล้านบาท (หุ้นที่ออกและชำระเต็มมูลค่าแล้ว หุ้นสามัญ 100,000 หุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3333, 0-2204 - 3333

โทรสาร: 0-2204 - 1384

5. ชื่อ: บริษัท ยู แอนด์ ไอ คอร์โปเรชั่น จำกัด

ประเภทธุรกิจ: ผลิตรายการและดำเนินการสถานีวิทยุ

ทุนจดทะเบียน: 35 ล้านบาท (หุ้นที่ออกและชำระเต็มมูลค่าแล้ว หุ้นสามัญ 350,000 หุ้น)

ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3274

โทรสาร: 0-2262 – 3665

6. ชื่อ: บริษัท บีอีซี แอสเซท จำกัด

ประเภทธุรกิจ: ดำเนินการถือครองและให้เช่าทรัพย์สิน

ทุนจดทะเบียน: 30 ล้านบาท (หุ้นที่ออกและชำระเต็มมูลค่าแล้ว หุ้นสามัญ 3ล้านหุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 3 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3759

โทรสาร: 0-2262 – 3780

7. ชื่อ: บริษัท บีอีซี สตูดิโอ จำกัด (ยังไม่เริ่มดำเนินการ)

ประเภทธุรกิจ: ผลิตรายการและให้บริการอุปกรณ์ห้องสตูดิโอ

ทุนจดทะเบียน: 5 ล้านบาท (หุ้นที่ออกและชำระเต็มมูลค่าแล้ว หุ้นสามัญ 500,000หุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3333, 0-2204 - 3333

โทรสาร: 0-2204 - 1384

8. ชื่อ: บริษัท บีอีซี อินเตอร์เนชั่นแนล ดิสทริบิวชั่น จำกัด

ประเภทธุรกิจ: จัดหาและผลิตรายการโทรทัศน์, ถือหุ้นในบริษัทอื่น

ทุนจดทะเบียน: 5 ล้านบาท (หุ้นที่ออกและชำระเต็มมูลค่าแล้ว หุ้นสามัญ 500,000 หุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3333, 0-2204 - 3333

โทรสาร: 0-2204 - 1384

9. ชื่อ: บริษัท สำนักข่าว บีอีซี จำกัด (ยังไม่เริ่มดำเนินการ)

ประเภทธุรกิจ: ผลิตรายการข่าว

ทุนจดทะเบียน: 5 ล้านบาท (หุ้นที่ออกและชำระเต็มมูลค่าแล้ว หุ้นสามัญ 500,000 หุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3333, 0-2204 - 3333

โทรสาร: 0-2204 - 1384

10. ชื่อ: บริษัท บางกอกเทเลวิชั่น จำกัด

ประเภทธุรกิจ: จัดหา ผลิตรายการและขายเวลาโฆษณาทางโทรทัศน์

ทุนจดทะเบียน: 5 ล้านบาท (หุ้นที่ออกและชำระเต็มมูลค่าแล้ว หุ้นสามัญ 500,000 หุ้น )
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3333, 0-2204 - 3333

โทรสาร: 0-2204 - 1384

11. ชื่อ: บริษัท บางกอกแซทเทิลไลท์ แอนด์ เทเลคอมมิวนิเคชั่น จำกัด (ยังไม่เริ่มดำเนินการ)

ประเภทธุรกิจ: ให้บริการ รับ-ส่งสัญญาณผ่านดาวเทียม

ทุนจดทะเบียน: 25 ล้านบาท (หุ้นที่ออกและชำระเต็มมูลค่าแล้ว หุ้นสามัญ 2.5ล้านหุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3333, 0-2204 - 3333

โทรสาร: 0-2204 - 1384

12. ชื่อ: บริษัท บีอีซี ไอที โซลูชั่น จำกัด

ประเภทธุรกิจ: ให้บริการด้านเทคโนโลยีสารสนเทศ ขายปลีก
และให้บริการดูแลรักษาอุปกรณ์คอมพิวเตอร์

ทุนจดทะเบียน: 15 ล้านบาท (หุ้นที่ออกและชำระเต็มมูลค่าแล้ว หุ้นสามัญ 1.5ล้านหุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 3 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3759

โทรสาร: 0-2262 – 3780

13. ชื่อ: บริษัท แซทเทิลไลท์ ทีวี บรอดคาสติ้ง จำกัด (ยังไม่เริ่มดำเนินการ) ประเภทธุรกิจ:
ให้บริการโทรทัศน์ผ่านดาวเทียม

ทุนจดทะเบียน: 1 ล้านบาท (หุ้นที่ออกและชำระเต็มมูลค่าแล้ว หุ้นสามัญ 100,000 หุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 2 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3333, 0-2204 - 3333

โทรสาร: 0-2204 - 1384

14. ชื่อ: บริษัท บีอีซี-เทโร เอ็นเตอร์เทนเม้นท์ จำกัด (มหาชน)

ประเภทธุรกิจ: จัดหา ผลิตรายการและขายเวลาโฆษณาทางโทรทัศน์,

จัดแสดงโชว์/คอนเสิร์ต และจัดกิจกรรมรณรงค์

ทุนจดทะเบียน: 250 ล้านบาท (หุ้นที่ออกและชำระเต็มมูลค่าแล้ว หุ้นสามัญ200ล้านหุ้น)

ที่ตั้งสำนักงาน: 3199 อาคารมาลีนนท์ ทาวเวอร์ ชั้น 25-28 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3800

โทรสาร: 0-2262 - 3801-2

15. ชื่อ: บริษัท บีอีซีไอ คอร์ปอเรชั่น จำกัด

ประเภทธุรกิจ: ลงทุนในธุรกิจอินเตอร์เน็ต

ทุนจดทะเบียน: 200 ล้านบาท (หุ้นที่ออกและชำระเต็มมูลค่าแล้ว หุ้นสามัญ 20ล้านหุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 4 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2204 - 9999

โทรสาร: 0-2204 – 9970

16. ชื่อ: บริษัท บีอีซี - มัลติมีเดีย จำกัด

ประเภทธุรกิจ: กิจการโทรทัศน์ในระบบดิจิตอล

ทุนจดทะเบียน: 200 ล้านบาท (หุ้นที่ออก หุ้นสามัญ 20ล้านหุ้น เรียกชำระร้อยละ25)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 4 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2204 - 9999

โทรสาร: 0-2204 – 9970

บริษัทย่อยที่ถือหุ้นโดย บริษัท บีอีซี อินเตอร์เนชั่นแนล ดิสทริบิวชั่น จำกัด

17. ชื่อ: บริษัท ทีวีบี ทรี เน็ตเวอร์ค จำกัด

ประเภทธุรกิจ: จัดหา ผลิตรายการ และขายเวลาโฆษณา

ทุนจดทะเบียน: 10 ล้านบาท (หุ้นที่ออกและชำระเต็มมูลค่าแล้ว หุ้นสามัญ 1ล้านหุ้น)

ที่ตั้งสำนักงาน: 3199 อาคารมาลีนนท์ ทาวเวอร์ ชั้น 9 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3050

โทรสาร: 0-2262 – 3066

บริษัทย่อยที่ถือหุ้นโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน)

18. ชื่อ: บริษัท ไทยทิคเก็ตเมเจอร์ จำกัด

ประเภทธุรกิจ: ให้บริการทำโฆษณา บริการรับจองและขายบัตรเข้าชมการแสดง

ทุนจดทะเบียน: 10 ล้านบาท (หุ้นที่ออกและชำระเต็มมูลค่าแล้ว หุ้นสามัญ 1ล้านหุ้น)
ที่ตั้งสำนักงาน: 3199 อาคารมาลีนนท์ ทาวเวอร์ ชั้น 27 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 - 3800

โทรสาร: 0-2262 - 3801-2

19. ชื่อ: บริษัท บีอีซี-เทโร คอมคอม จำกัด

[จดทะเบียนเลิกบริษัท เมื่อวันที่ 14 ธันวาคม 2555 และอยู่ในระหว่างชำระบัญชี]

ประเภทธุรกิจ: ตัวแทนขายสื่อโฆษณาบนหน้าจอโทรศัพท์เคลื่อนที่

ผ่านเครือข่ายผู้ให้บริการโทรศัพท์เคลื่อนที่ในไทย

ทุนจดทะเบียน: 28 ล้านบาท (หุ้นที่ออกและชำระเต็มมูลค่าแล้ว หุ้นสามัญ 5.6ล้านหุ้น)

ที่ตั้งสำนักงาน: 3199 อาคารมาลีนนท์ ทาวเวอร์ ชั้น 21 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 – 3800

โทรสาร: 0-2262 - 3801-2

20. ชื่อ: บริษัท บีอีซี –เทโร ซีเนริโอ จำกัด

ประเภทธุรกิจ: จัดแสดงละครบนเวที

ทุนจดทะเบียน: 40 ล้านบาท (หุ้นที่ออกและชำระเต็มมูลค่าแล้ว 4,000,000หุ้น)

ที่ตั้งสำนักงาน: 3199 อาคารมาลีนนท์ ทาวเวอร์ ชั้น 28 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 – 3800

โทรสาร: 0-2262 - 3801-2

21. ชื่อ: บริษัท บีอีซี –เทโร ศาสน จำกัด

ประเภทธุรกิจ: บริหารและจัดการสโมสรฟุตบอล

ทุนจดทะเบียน: 10 ล้านบาท (หุ้นที่ออกและชำระเต็มมูลค่าแล้ว 1,000,000หุ้น)

ที่ตั้งสำนักงาน: 3199 อาคารมาลีนนท์ ทาวเวอร์ ชั้น 26 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 – 3800

โทรสาร: 0-2262 - 3801-2

22. ชื่อ: บริษัท บีอีซี-เทโร เรดิโอ จำกัด

  (เดิมชื่อ บริษัท เวอร์จิ้น บีอีซี –เทโร เรดิโอ (ประเทศไทย) จำกัด

  จดทะเบียนเปลี่ยนชื่อเมื่อ กุมภาพันธ์ 2554)

ประเภทธุรกิจ: ผลิตรายการและขายเวลาโฆษณาทางวิทยุ

ทุนจดทะเบียน: 49,960,800 บาท (หุ้นที่ออกและชำระเต็มมูลค่าแล้ว 4,996,080หุ้น)

ที่ตั้งสำนักงาน: 3199 อาคารมาลีนนท์ ทาวเวอร์ ชั้น 23- 24 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262 – 3500

โทรสาร: 0-2262 – 1410

23. ชื่อ: บริษัท ไอเอ็มจี บีอีซี-เทโร สปอร์ตส แอนด์ เอ็นเตอร์เทนเม้นท์ จำกัด

    ประเภทธุรกิจ: เพื่อดำเนินธุรกิจ จัดงานและบริหารกิจกรรม ด้านกีฬา แฟชั่น และ

    ความบันเทิงต่างๆ

    ทุนจดทะเบียน: 10 ล้านบาท (หุ้นที่ออกและชำระเต็มมูลค่าแล้ว 1,000,000หุ้น)

    ที่ตั้งสำนักงาน: 3199 อาคารมาลีนนท์ ทาวเวอร์ ชั้น 28 ถนนพระรามสี่

    แขวงคลองตัน เขตคลองเตย กรุงเทพฯ 10110

    โทรศัพท์: 0-2262 – 3800

    โทรสาร: 0-2262 - 3801-2

    24. ชื่อ: บริษัท บีอีซี – เทโร ทรู วิชั่นส์ จำกัด

    ประเภทธุรกิจ: เพื่อดำเนินธุรกิจ จัดงานและบริหารกิจกรรม ด้านกีฬา แฟชั่น และ ความ
    บันเทิงต่างๆ จัดงานและบริหารกิจกรรมด้านกีฬา

    ทุนจดทะเบียน: 50 ล้านบาท (หุ้นที่ออกและชำระเต็มมูลค่าแล้ว 500,000หุ้น)

    ที่ตั้งสำนักงาน: 3199 อาคารมาลีนนท์ ทาวเวอร์ ชั้น 28 ถนนพระรามสี่

    แขวงคลองตัน เขตคลองเตย กรุงเทพฯ 10110

    โทรศัพท์: 0-2262 – 3800

    โทรสาร: 0-2262 - 3801-2

25. ชื่อ: บริษัท บีอีซี-เทโร เมียนมาร์ จำกัด

26. ประเภทธุรกิจ: ให้บริการจองและจัดจำหน่ายตั๋วการแสดง, ผลิตและจัดหารายการ

27. โทรทัศน์, จัดกิจกรรมเพื่อความบันเทิง, บริการจำหน่าย ผลิตภัณฑ์

28. เกี่ยวกับเพลง และรายการ ในประเทศสาธารณรัฐแห่ง สหภาพเมียนมาร์

29. ทุนจดทะเบียน: 200,000 ดอลลาร์สหรัฐฯ (หุ้นที่ออกและชำระเต็มมูลค่าแล้ว 200,000หุ้น)

30. ที่ตั้งสำนักงาน: No. 4-G, Louis Lane, Golden Valley 2nd Street,

31. Golden Valley (2) Ward, Bahan Township, Yangon,
    Myanmar.20000000000000000000000000000000000000000000000000000000000000000000000000000000000000000000000000000000000000000000000000000000

    บริษัทร่วมที่ถือหุ้นโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน)

32. ชื่อ: บริษัท บีอีซี-เทโร แอ๊พพ์ จำกัด

  [จดทะเบียนจัดตั้งเมื่อเดือนกรกฎาคม 2555]

ประเภทธุรกิจ: จำหน่ายหนังสือออนไลน์ หนังสืออิเล็กทรอนิกส์ (E-book) ผ่านทางแอพพลิเคชั่น
4DBook และแอพพลิเคชั่นอื่น และธุรกิจเทคโนโลยีสารสนเทศอื่นที่เกี่ยวข้อง

ทุนจดทะเบียน: 1 ล้านบาท (หุ้นที่ออกและชำระเต็มมูลค่าแล้ว 100,000หุ้น)

ที่ตั้งสำนักงาน: 3199 อาคารมาลีนนท์ ทาวเวอร์ ชั้น 26 ถนนพระรามสี่

แขวงคลองตัน เขตคลองเตย กรุงเทพฯ 10110

โทรศัพท์: 0-2262-2242

โทรสาร:  0-2262-2215

Website: www.4dbook.com

27. ชื่อ: บริษัท ฟอร์เอฟเวอร์ บีอีซี-เทโร จำกัด

ประเภทธุรกิจ: เพื่อดำเนิน ธุรกิจสื่อและโฆษณา ในประเทศสาธารณรัฐแห่ง

สหภาพเมียนมาร์

ทุนจดทะเบียน: 100,000 ดอลลาร์สหรัฐฯ (แบ่งออกเป็น 100,000หุ้น ราคาหุ้นละ 1
ดอลลาร์สหรัฐฯ: เรียกชำระแล้ว 25,000 ดอลลาร์สหรัฐฯ)

ที่ตั้งสำนักงาน: Room No. (1402-03), Olympic Tower (1),

Corner of Maha Bandoola Street & Bo Aung Kyaw Street,

Kyauktada Township, Yangon, Myanmar.
โทรศัพท์: +95-1-204013, 256726

โทรสาร: +95-1-204107
Website: http://www.foreverbectero.com

Email: info@foreverbectero.com

(3) บุคคลอ้างอิงอื่นๆ

-   นายทะเบียนหลักทรัพย์:

    บริษัท ศูนย์รับฝากหลักทรัพย์ (ประเทศไทย) จำกัด

    สถานที่ตั้ง: เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก
    แขวงคลองเตย เขตคลองเตย กรุงเทพฯ 10110

    Call Center: 0-2229-2888

    เบอร์โทรศัพท์: 0-2229-2800 เบอร์โทรสาร: 0-2359-1259

    Website: www.tsd.co.th E-mail: TSDCallCenter@set.or.th

-   ผู้สอบบัญชี:

    ดร.วิรัช อภิเมธีธำรง ผู้สอบบัญชีรับอนุญาตเลขที่ 1378

    นายชัยกรณ์ อุ่นปิติพงษา ผู้สอบบัญชีรับอนุญาตเลขที่ 3196

    นายอภิรักษ์ อติอนุวรรตน์ ผู้สอบบัญชีรับอนุญาตเลขที่ 5202

    บริษัท สำนักงาน ดร.วิรัช แอนด์ แอสโซซิเอทส์ จำกัด

    สถานที่ตั้ง: เลขที่ 518/3 อาคารภาณุนี ชั้น 7 ถนนเพลินจิต แขวงลุมพินี
    เขตปทุมวัน กรุงเทพฯ 10330

    เบอร์โทรศัพท์: 0-2252-2860, 0-2255-2518

    เบอร์โทรสาร: 0-2254-1210

-   ที่ปรึกษากฎหมาย:

    บริษัท ที่ปรึกษากฎหมายไพบูลย์ จำกัด

    สถานที่ตั้ง: 43/9 ซอยสุขุมวิท 11 (ไชยยศ) ถนนสุขุมวิท แขวงคลองเตยเหนือ

    เขตวัฒนา กรุงเทพฯ 10110

    เบอร์โทรศัพท์: 0-2-651-2121 เบอร์โทรสาร: 0-2651-2124

    Website: www.paiboon.biz E-mail: pa@paiboon.biz

  6.2 ข้อมูลสำคัญอื่น

  - ไม่มี -